
! Însemnează că — după Teodorit — această epistolă este cea mai de pe urmă, adică a 
patrusprezecea după rînduială şi după vremile în care şi-a scris epistolele fericitul Pavel. 
După acelaşi Teodori1, însemnează şi că Timotei nu se afla în Efes cînd Pavel i-a trimis 
epistola aceasta, ci întru altă parte. Şi [Teodorit] socoteşte aceasta din cuvîntul ce-l zice la 
Sfirşitul epistolei (capitolul 4, stihul 2), anume că Apostolul I-a trimis pe Tihic în Efes. în 
loc să zică: Iar pe Tihic l-am trimis acolo. (n- aut.) 

Pricina acestei trimiteri! 
după Hrisostom, Teodorit, Teofilact şi lcumenie 


De ce trimite fericitul Pavel şi a doua epistolă către Timotei? O spune 
singur întru cea dintii, scriind într-aceea aşa; „Îti scriu acestea nădăjduind 
să vin către tine curînd” (capitolul 3:14). Deci, fiindcă nu a putut să meargă 
la Timotei — precum scria — aflîndu-se legat în temniţă de împăratul Nero, 
Pavel a trebuit să-i scrie şi a doua epistolă. O dată, pentru ca, în locul înfă- 
țişării sale, să-l mîngiie prin scrisori pe Timotei, care poate se necăjea pen- 
tru lipsa învățătorului său şi pentru greutatea de a purta ocîrmuirea biseri- 
cii din Efes. Şi alta încă, pentru a-l întări, fiindcă ostenise întru îngrijirea 
turmei. Căci bărbaţii cei mari şi puternici obosesc şi ostenesc de purtarea 
de grijă a turmei şi a bisericilor, fiind bătuţi din toate părţile de valurile is- 
pitelor, mai ales întru acele vremi, cînd pretutindeni erau goane şi războaie 
asupra Creştinilor”. lată aşadar pricinile pentru care fericitul Pavel a scris 
şi această a doua epistolă către Timotei. După Hrisostom, a stat însă şi a 
treia pricină, anume eresurile începute de către învățătorii ludeilor, despre 
care Pavel a arătat şi în cea dintii epistolă. 

Deci, mai întîi, Pavel îi aduce aminte lu: Timotei de buna-cinstire de 
Dumnezeu şi de credinţa strămoşilor lui. În al doilea rînd, zice că Frigel şi 
Ermoghen cei din Asia şi-au întors feţele de către lanţurile sale, şi că doar 
blagoslovitului Onisifor îi mărturiseşte har, pentru că arătase multă sîr- 
guinţă mergînd la Roma şi rămînînd lîngă dînsul. Al treilea, îi porunceşte 
lui Timotei să se ferească de întrebările nebuneşti, pentru că din acestea 
se nasc gîlcevile şi pentru că din acestea căzuseră din credinţa lui Hristos 
Imeneu şi Filit, care ziceau că învierea se făcuse deja. Al patrulea, îl sfătu- 
ieşte să ia aminte la învăţătură, căci în vremile cele mai de pe urmă vor fi 


"După Meletie (în tomul întii al /storiei Bisericeșri), această epistolă s-a scris în anul 
37 după înălţarea Domnului. (n. aut.) 

> Scriu cu majusculă cuvîntul „Creştin” ca să ară! că el numeşte un neam osebit, alcă- 
tuit din cei botezați din toate celelalte neamuri. Acesta e norodul cel nou al lui Dumne- 
zeu, noul Israil, de vreme ce ludeii au pierdut această vreanicie atunci cînd s-au lepădat 
de Hristos-Dumnezeu. (n. m.) 

unii oameni iubitori de sine şi iubitori de îndulcire mai mult decît de Dum- 
nezeu, astfel încît trebuie să vadă dinainte, ca să-i încredinţeze pe Creştini 
a nu se amăgi de unii ca aceia, atît în purtări, cît şi la amărunţita învăţătu- 
ră a credinţei. Al cincilea, îi arată că venise vremea dezlegării şi a morţii 
sale şi că avea a se face jertfă pentru Hristos. În al şaselea şi ultimul rînd, îi 
porunceşte să vină curînd la Roma, aducîndu-i cărţile şi felonul. Şi, sfătu- 
indu-l să se păzească de arămarul Alexandru, pentru că arătase multe rele 
asupra lui, sfirşeşte epistola. 

Se vede însă — precum zice Hrisostom — că această epistolă s-a făcut 
aproape de moartea fericitului Pavel, aşa cum el însuşi o arată aici, zicînd: 
„lată, eu mă jertfesc, şi vremea topirii mele a sosit” (2 Timotei 4:6). 


CAPITOLUL 1 


1. Pavel, Apostolul lui lisus Hristos, prin voia lui Dumnezeu, după fă- 
găduinţa vieţii celei în Hristos lisus, 


Pavel deşteaptă şi mîngiie sufletul lui Timotei încă din înainte-cuvînta- 
rea epistolei, zicînd: O, Timotei! — nu căuta la primejdiile vieţii acesteia, 
pentru că ele ne pricinuiesc viaţa veşnică, Noi ne-am făcut apostoli ai lui 
Hristos ca să murim aici pentru E] şi să vieţuim veşnic împreună cu Dînsul 
acolo. Şi îl mîngîie pe Timotei chiar de la început pentru ca acela să nu se 
întristeze mai mult, auzind că învățătorul său Pavel se află în primejdii şi în 
închisori. Şi vezi că „după făgăduinţă” numeşte viaţa cea întru Hristos, ca 
şi cum i-ar zice aşa: De vreme ce viaţa cea întru Hristos este după făgădu- 
inţă, deci dacă Domnul a făgăduit să ne dea aceasta în veacul viitor, atunci 
nu 0 căuta în veacul acesta! Şi viaţa este „în Hristos”, adică împreună cu 
Hristos, sau întru Hristos, pentru că El ne va da această viaţă şi o va păzi. 
Căci viaţa aceasta simțită se păzeşte cu hrană şi cu băutură, iar cea gîndită, 
cea duhovnicească, se păzeşte întru Hristos şi de către E! se ţine, căci El ne 
este şi ne va fi toate în tot veacul acela.! 


2. lui Timotei, iubitului fiu: 


Este cu putinţă a fi cineva fiu, dar a nu fi iubit, din pricina răutăţii sale. 
De aceea îi numeşte Pavel pe Galateni „fii” şi îl doare pentru dînşii, zicînd: 
„Copiii mei, pe care iarăşi mă chinuiesc a vă naşte” (Galateni 4:16). lar Ti- 
motei nu era numai fiu după duh al fericitului Pavel, ci era şi iubit, pentru 
faptele bune pe care le avea. Şi, cu acest cuvînt, Pavel arată că nu se duse- 
se la Timotei fiind oprit de sila şi din nevoia cea din afară, iar nu pentru că 
s-ar fi mîniat asupra lui, ori l-ar fi mustrat pentru ceva. 


har, milă, pace de la Dumnezeu-Părintele şi de la Hristos lisus, Dom- 
nul nostru! 
Pavel îi scrie aici lui Timotei aceeaşi oraţie şi rugăciune ca şi în epistola 


dintii, pentru aceasta, citeşte tîlcuirea de acolo. 


3. Mulţumesc lui Dumnezeu, 


' lar Teodorit tilcuieşte zicerea aceasta aşa: „Apostol — zice — m-a pus şi m-a ales Stă- 
pînul Dumnezeu Hristos, ca să propovăduiesc oamenilor făgăduita viaţă veşnică. (n, aur.) 

Vezi - o, cititorule! — ce covîrşitoare dragoste are fericitul Pavel că- 
tre Timotei? Mulţumesc lui Dumnezeu — zice — pentru că, iubindu-te, îmi 
aduc aminte de tine. Aceasta este dragostea şi prietenia adevărată, cînd ci- 
neva se împodobeşte şi se cinsteşte întru prieteşugul celui iubit. 


Căruia slujesc din strămoşi întru curată conştiinţă, 


Şi cum zice aici Pavel că-l slujise lui Dumnezeu cu conştiinţă curată”, 
de vreme ce nu-L credea pe Fiul Lui, pe lisus Hristos? Răspundem că Pa- 
vel înţelege aici prin „conştiinţă” viaţa îmbunătăţită pe care o avea. Căci, 
deşi era Evreu şi necredincios întru Hristos, totuşi era cinstit întru vieţuire. 
Sau zice că şi atunci cînd îi gonea pe Hristos şi pe Creştini, o făcea tot din 
rîvnă pentru Dumnezeu, iar nu cu patimă şi cu socoteală omenească, pre- 
cum fac mulţi eretici, care, ştiind că eresurile lor sînt putrede şi mincinoa- 
se. totuşi le întăresc şi le apără pentru slava omenească. Despre aceasta le 
scria şi Filipenilor, zicînd: „(...) după rîvnă, gonind Biserica; după drep- 
tatea cea din Lege, aflîndu-mă neprihănit” (Filipeni 3:6). lar înţelegerea 
zicerii este aceasta: O, Timotei! — să nu socoteşti că unele cuget cu inima, 
şi altele zic cu gura! Ba! — conştiinţa mea este curată de toată făţărnicia, şi 
ce! ce am fost totdeauna sînt şi acum. Deci nu mint cînd zic că te iubesc şi 
că îmi aduc aminte de tine neîncetat. 


căci necurmată pomenire am despre tine întru rugăciunile mele noap- 
tea şi ziua, dorind a te vedea, 


Zice: Mulţumesc lui Dumnezeu că-mi aduc aminte de tine! Şi nu la în- 
tîmplare, pomenindu-te întru rugăciunile mele o dată sau de două ori, ci ru- 
gîndu-L. pe Dumnezeu pentru tine noaptea şi ziua, ca să împlinească dorul 
ce-l am de a te vedea. Deci, fiindcă doresc atît de mult să te văd, cum ar fi 
chip a mă lipsi de atîta îndulcire, dacă ar fi cu putinţă să vin? Este aşadar 
arătat că nu pot să vin. Dar de ce nu zice Pavel pricina descoperit, anume 
că era oprit şi închis de Nero” Ca să nu-l întristeze pe Timotei chiar de la 
începutul epistolei; însă la sfîrşit va arăta aceasta. 


4. aducîndu-mi aminte de lacrimile tale, ca să mă umplu de bucurie. 


' Care esle prietenul adevărat şi cural şi adevărala dragoste şi prietenie, vezi la subîn- 
semnarea zicerii „iubindu-vă pe voi” (7 Tesaloniceni 2:8). (n. aut.) 

2 Ce este slujirea, vezi la subînsemnarea zicerii „căci murtor îmi este Dumnezeu, Că- 
ruia Îi slujesc întru duhul meu” (Romani 1:9). (n. aut.) 

Uneşte zicerea aceasta cu cea de mai sus, căci este săritoare: „Joresc 
să te văd, ca să mă umplu de bucurie”, apoi ca în paranteze: „aducîndu-mi 
aminte de lacrimile tale”. Şi zice: Dacă ţi-aş fi neprieten şi nu aş voi să 
vin să te văd, totuşi lacrimile tale, venindu-mi întru pomenire, ar fi fost de 
ajuns să-mi înduplece inima ca să vin şi să mă îndulcesc de tine. Căci urma 
să fi plîns şi să se fi tînguit Timotei cînd se despărțea de Pavel mai mult 
decît un prunc care se desparte de țîţa mamei sale. 


5. Îmi aduc iarăşi aminte de credinţa nefăţarnică ce este întru tine, 


Zice: Doresc să te văd pentru că îmi aduc aminte nu numai de lacrimi- 
le tale, ci şi de credinţa ta curată şi neamăgitoare pe care o ai către mine. 
Fiindcă mare îndreptăţire îţi era şi aceasta pentru a fi iubit de mine şi a mă 
trage să vin să te văd. 


care s-a sălăşluit mai întîi întru moaşa [bunica, n. m.] ta Loida şi în- 
tru maica ta Evnichi 


lată şi altă oraţie şi altă îndreptăţire a lui Timotei spre a fi iubit de Pavel, 
anume că el se trăgea din născători şi strămoşi credincioşi Creştini, măcar 
că erau coborîtori din ludei. Tatăl său se cobora însă din Elini.! Şi vezi — 
0, cititorule! — că Legea cea Veche începuse a se dezlega, fiindcă se făceau 
amestecări de sînge prin nunţi: bărbaţi de neam Elin luau femei ludee şi fe- 
mei Eline luau bărbaţi ludei, lucru pe care Legea îl oprea foarte. 


şi sînt încredinţat că şi întru tine. 


Fiindcă fiii şi nepoţii stăvesc şi cinstesc faptele bune ale născătoriior 
şi înainte-născătorilor lor dacă urmează acelora; iar dacă nu, faptele bune 
ale acelora sînt spre ruşinarea şi necinstea lor. De aceea, Pavel îi zice lui 
Timotei: Sînt desăvîrşit încredinţat că credinţa înainte-născătorilor tăi se 
află şi întru tine. Aşadar, ai credinţă nefăţarnică şi curată, întemeiată fiind 
în inima ta de mai înainte, de |a născătorii tăi, şi de aceea este cu neputin- 
ță a se clinti. 


6. De aceea, îţi aduc aminte să aprinzi darul lui Dumnezeu 


1 Căci zice Sfinţitul Luca, în Fapte: „Şi a sosit în Dervi şi în Listra. ŞI, iată, era acolo 
un ucenic cu numele Timolei, fiul unei femei ludee credincioase şi al unui tată Elin” (Fap- 
te 16:1), femeie despre care 'Teodorit zice că, „deşi era ludee, a crezul în Mîntuitorul tutu- 
Tor”. (n. aut.) 


94! 


SFÎNTUL TEOFILACT. ARHIEPISCOPUL BULGARIEI 


Zice: Știind că ai credinţă nefăţarnică, te îndemn să aprinzi darul Sfîn- 
tului Duh pe care I-ai luat pentru apărarea şi ocîrmuirea Bisericii. pentru 
a săvîrşi semne şi minuni şi — în scurt - pentru a face toată fapta bună po- 
trivită episcopului; te îndemn aşadar să mai aprinzi darul acesta, adică să-l 
faci viu şi puternic totdeauna, nelăsîndu-l să se stingă. Căci, aşa cum focul 
are trebuinţă de lemne ca să ardă, tot astfel şi darul Duhului are trebuinţă 
de osîrdie, de luare-aminte şi de inimă deşteaptă, ca totdeauna să cloco- 
tească; fiindcă, de ar lipsi acestea, darul se stinge, precum zice acelaşi şi în 
altă parte: „Duhul să nu-L stingeţi!” (7 Tesaloniceni 5:20), zicere a cărei 
tîlcuire citeşte-o.! 


care este întru tine prin punerea miinilor mele. 


Zice: Darul Sfintului Duh ce se află întru tine I-ai primit punînd eu mii- 
nile pe capul tău cînd te-am hirotonit episcop. Tu însă fă mai puternic fo- 
cul acestui dar, şi umple de îndrăzneală, de bărbăţie şi de cutezare darul 
cuvîntului şi al învățături: pe care I-ai luat şi stai propovăduind cu vitejie 
şi cu mărime de sufiet. 


7, Căci Dumnezeu nu ne-a dat duh de temere, ci de putere, 


Adică: Noi, Apostolii şi toţi Creştinii, nu am luat Duhul Sfint ca să ne 
temem şi să ne sfiim, ci pentru a fi puternici întru ispite, înfăţişînd adevă- 
rul evangheliei? cu bărbăţie şi cu putere. Căci Dumnezeu dă multora duh 
de mare temere, precum este scris în /storiile Împăraţilor: „(...) şi a căzut 
peste dînşii duh de temere”?, adică Dumnezeu a pus întru dînşii frică. 


de dragoste 


' „Căci — zice Teodori! — precum untul-de-leran face mai puternică flacăra candelei, tot 
astfel buna osîrdie a sufletului trage la sine darul prea-Sfîntului Duh.” Vezi şi subînsem- 
narea zicerii „cu Duhul înfierbîntîndu-vă” (Romani 12:11). (n. auz.) 

* Nu e vorba de vreo carte a Evangheliei, ci de buna-vestire a mîntuirii oamenilor prin 
lisus Hristos. (n. ?n.) 

” În Scriptură nu am pulut afla zicerea aceasta scrisă Chiar așa, dar se păsesc altele ase- 
mănătoare şi de aceeaşi putere |cum ar fi]: „Celor ce vor rămîne dintre voi le voi trimite în 
inimi frica în pămîntul vrăjmaşilor lor” (Levizic 26:36) [...]. Se vede însă că aceasta e zice- 
rea rostită de Dumnezeu, prin Isaia, despre Ravsane către oamenii împăratului Ezechia tri- 
miși la dînsul: „Aşa grăieşte Domnul: Nu te teme de vorbele ce le-ai auzit şi cu care M-au 
hulit pe Mine slugile regelui Asiriei. Căci, iată, voi trimite în el duh, şi va auzi o veste şi se 
va întoarce în țara sa, iar acolo îl voi lovi cu sabia” (4 Îinpăraţi 19:6). lar de Isaia se scrie 
aşa; „lată, Eu voi pune întru el duh (de temere adică) şi, auzind veste, se va întoarce în țara 
sa” (capitolul 37:7), (n. aut.) 

Zice: Dumnezeu ne-a dat duh de dragoste, atît către Dumnezeu, cît şi 
către aproapele, Căci a-L iubi pe Dumnezeu ca pe un tată al nostru avem de 
la Sfîntul Duh, Care ne face să strigăm: „Avva, Părinte!” (Romani 8:15); şi 
a nu ne clătina din dragostea de aproapele nostru este tot dar pricinuit din 
puterea lui Dumnezeu. lar a ne sminti se pricinuieşte din temere şi din mic- 
şorare de suflet, Însă, deşi darurile de mai sus ale puterii şi ale dragostei se 
pricinuiesc de la Duhul Sfînt, totuşi se cuvine ca şi noi să arătăm alegerea 
noastră şi să facem ceea ce putem spre ciştigarea acelora. 


şi de întreagă-înţelepciune. 


Zice: Dumnezeu ne-a dat duh de întreagă-înţelepciune, adică să avem 
minte sănătoasă şi să fim întreg-înţelepţi, după aşezarea sufletului înţelep- 
ţind nerînduiala patimilor ce sînt întru noi — după Teodorit. Sau, să avem 
ca întreagă-înțelepciune a noastră pe Duhul Sfînt, şi, cînd se întîmplă a ne 
veni vreo ispită, să o primim spre înţelepţirea şi îndreptarea noastră, făcîn- 
du-ne îndreptători şi altora. 


8. Deci să nu te ruşinezi de mărturisirea Domnului nostru, 


Mulţi oameni fără minte şi ticăloşi, cercetînd cu slabe cugetări ome- 
neşti dumnezeieştile taine cele mai presus de înţelegere, socotesc de ruşi- 
ne a zice că Fiul lui Dumnezeu S-a răstignit, neştiind — nebunii! — că prin 
cruce s-a făcut fiu al lui Dumnezeu omul, care era osîndit. Ci tu — o, Timo- 
tei! — să nu te ruşinezi, ci mai ales cutează şi propovăduieşte-L. pe EI. Dar 
nu a zis: „să nu te temi”, ci: „să nu te ruşinezi”, ca să arate cu aceasta că 
lucrul nu are primejdie, ci numai ruşine, zicînd: Dacă vei defăima această 
ruşine, toate celelalte sînt fără primejdie. Pentru aceasta şi Domnul a su- 
ferit crucea defăimînd ruşinea, precum zice acelaşi Pavel: „Nu mă ruşinez 
de evanghelia lui Hristos, căci este putere a lui Dumnezeu spre mîntuirea 
a tot celui ce crede” (Romani 1:16). 


nici de mine, legatul, 


Zice: O, Timotei! — să nu te ruşinezi că sînt legat cu lanţuri eu, învăţăto- 
rul lumii şi cel care învii morţii. Fiindcă nu sînt legat ca un făcător de rele, 
pentru fapte necuviincioase, ci sînt legat al lui Hristos. Căci, dacă Hristos 
nu S-a ruşinat a suferi osînda şi ocara morţii de cruce pentru mine, cum mă 
voi ruşina eu a suferi legături şi lanţuri pentru Dinsul? 

ci împreună-pătimeşte cu evanghelia 


Adică: O. Timotei! — Să nu arăţi doar prin cuvinte goale că nu te ruşi- 
nezi de crucea lui Hristos şi de legăturile mele, ci, pe lîngă aceasta, fă-te şi 
cu cercarea şi cu faptele împreună-părtaş al patimilor lui Hristos şi al meu. 
Această îndrăzneală şi putere pe care o pune Pavel aici în sufletul lui Ti- 
motei s-a arătat umbrit şi mai sus, cînd a zis că Dumnezeu ne-a dat „duh de 
putere”. Dar ce vrea să zică aceasta: „pătimeşte împreună cu evanghelia”? 
Oare că evanghelia pătimeşte? Ba! — ci zice aceasta: Pătimeşte împreună 
cu mine pentru propovăduirea evangheliei lui Hristos! Sau, „evanghelia” 
îi arată pe toţi propovăduitorii şi ucenicii evangheliei, aşa cum întru cea 
dintii către Corinteni i-a numit „evanghelie” pe Creştinii ce o vesteau: „Şi 
Domnul a rînduit celor ce vestesc evanghelia a vieţui din evanghelie (adi- 
că de la Creştinii ce primesc evanghelia)” (/ Corinteni 9:14). Deci zice: O, 
Timotei! — pătimeşte şi tu împreună cu cei ce propovăduiesc evanghelia 
şi cu ucenicii. Mai cu iscodire, se poate înţelege însă că „pătimire a evan- 
gheliei” este oprirea evangheliei şi necredinţa multora către dînsa. Deci şi 
tu — o, Timotei! — primejduieşte-te împreună cu evanghelia, care pătimeşte 
fiind oprită de vrăjmaşi şi nu se crede de către Elini şi Evrei.! 


după puterea lui Dumnezeu. 


Fiindcă zicerea „„pătimeşte” de mai sus era un cuvînt îngreuietor, Pavel 
îl mîngîie şi-l uşurează acum pe Timotei, zicînd: O, Timotei! — să nu so- 
coteşti că ai să poţi pătimi cu puterea ta — nu! —, ci cu puterea lui Hristos. 
Căci lucrul tău este numai a voi să pătimeşti şi să te sîrguieşti spre aceasta, 
iar puterea de a suferi patimile este a lui Hristos. 


9. El ne-a mîntuit şi ne-a chema! cu chemare sfîntă 


Cu aceste cuvinte, Apostolul arată semnele puterii lui Dumnezeu: 
Dumnezeu — zice — ne-a mîntuit şi, depărtaţi fiind noi, ne-a chemat la Sine 
ca să ne facă sfinţi. Deci, Acela care ne-a mîntuit chiar nevrînd noi are să 
ajute mântuirii noastre cu mult mai vîrtos acum, cînd voim a ne mîntui 2 


' Iar Teodorit tilcuieşie aşa: „A numit pătimirea propovăduitorilor «patimă a evangheli- 
ei» căci pentru aceasta sufereau ei tol felui de munci. Deci îi porunceşie lui 'Timotei să sufere 
acestea vitejeşte şi îl mîngiie cu pomenirea dumnezeieştii puteri, zicînd că Cel ce ne-a che- 
mat spre mîntuire ne dă şi pulere, măsurînd darul cu credinţa celor ce îl primesc.” (n. aut.) 

* lar care este chemarea cea sfintă, vezi la zicerea „nu cumva aţi primit darul lui 
Dumnezeu în zadar?” (2 Corinteni 6:1). Vorbind şi el despre chemarea cea sfîntă, Meletie 

nu după faptele noastre, ci după a Sa hotărire şi dar mai dinainte de 
începutul veacurilor, 


Dumnezeu -— zice — ne-a mîntuit şi ne-a chemat pentru a ne face sfinţi 
fără a avea pe cineva de care să fie silit sau sfătuit, ci după aşezarea fără de 
început şi mai înainte de veacuri pre-închipuită întru stăpînitoarea dumne- 
zeire de a ne face darul prin Domnul nostru lisus Hristos. Şi aceasta nu e 
puţin lucru, căci Dumnezeu nu ne-a făcut darul din căinţă, adică pentru că 
S-ar fi căit şi Şi-ar fi schimbat întîia socotinţă cu o a doua voire şi scop, ci 
aceasta s-a făcut după întîiul sfat şi voie a Sa mai dinainte de veacuri.! 


10. arătat acum prin arătarea Mîntuitorului nostru lisus Hristos, 


Zice: Chiar dacă darul ce urma să ni se dea nouă, oamenilor, era cunos- 
cut mai înainte de veacuri, totuşi abia acum s-a arătat, odată cu arătarea 
Mîntuitorului nostru lisus Hristos. 


Care, prin evanghelie, a stricat moartea şi a adus la lumină viaţa şi 
nestricăciunea, 


Zice: Hristos a stricat moartea aievea, cu trupul Său, fiindcă l-a făcut 
nestricăcios şi nemuritor prin înviere; şi ne-a luminat pe noi, Creştinii, prin 


Pigas zice acestea: „«Celui ce nc-a chema! cu chemare»: ce fel de chemare? Sfintă. căci 
este şi chemare simplă, prin care mulți sînt chemaţi, precum zice: «mulţi sînt chemaţi, şi 
apoi izgoniți» Hindcă nu se supun. lar cei aleşi, deşi sint puţini, se numesc «chemare sfin- 
lă». Cum? Nu după faptele noastre, ci «după hotărîrea şi darul lui Dumnezeu dai nouă în- 
tru Hristos» şi celelalte” (Cartea ] despre creştinism). (n. aur.) 

' Şi Hrisostom lilcuieşte aceasta aşa: „«Mai înainte de vremi veşnice», adică fără de 
început, a pre-închipuit darul dat nouă întru Hristos lisus de către Hristos lisus. Şi nu mic 
lucru este şi acesta, a voi din început, adică nu din căinţă” (Cuvintul al 2-a la aceasta). Şi ce 
încheiere tragem din cuvintele acestea ale Apostolului şi ale tilcuitorilor? Aceasta, că taina 
iconomiei întrupării a fost cunoscută şi hotărită din început, mai dinainle de veacuri. | Deci] 
mai înainte de a o cunoaşte şi a o hotări Dumnezeu, n-a cunoscut-o nici o făptură simțită 
Sau gîndită, şi peniru aceasta s-au cunoscut şi s-au hotărît toate celelalte. lar că taina întru- 
pării s-a cunoscut şi s-a hotăril mai înainte de cunoşiinţa şi hotărîrea tuturor făpturilor, vezi 
la sfîrşitul cărţii sfătuitoare către prea-sfinţiiul mitropoli! al laninelor, unde aceasta st ara- 
tă mai pe larg, cu mărturiile sfinţiţilor teologi. Aşa Iflcuieşte zicerea aceasta a Apostolului 
şi marele Alanasic, zicînd: „Şi cum am fi luat-o mai înainte de vremi veşnice — netiind noi 
încă, ci în vreme făcîndu-ne — dacă darul ce a ajuns la noi nu ar îi fost învislieril? Căci viața 
noastră nici nu trebuia să se întemeieze întru nimic altceva decît numai întru Domnul, Cel 
ce era mai înainte de veacuri şi prin Care s-au făcut înseşi veacurile, ca să putem moşieni 
şi noi viaţa veşnică. de vreme ce darul era într-Însul.” Vezi despre aceasta şi subinsemnarea 
zicerii „mai întîi născut deci toată făptură” (Coloseni 1:15). (n. aur.) 

evanghelie. adică — după Teodorit — ne-a dat să nădăjduim şi noi viaţa şi 
nemurirea trupurilor noastre. Căci noi, Creştinii, nu ne-am făcut nestrică- 
cioşi acum cu fapta, ci cu puterea; dar avem a ne face nestricăcioşi şi cu 
fapta, prin învierea întru care nădăjduim, nădejde a nestricăciunii ce ne-a 
fost arătată şi adeverită de evanghelia lui Hristos. 


11. Spre aceasta am fost pus eu propovăduitor, şi Apostol şi învăţător 
al „neamurilor”. 


Pentru care pricină se numeşte Pavel aici .„propovăduitor al «neamuri- 
lor»? Ca să-i arate lui Timotei că şi el se cuvine să le vorbească „neamu- 
rilor” şi să le înveţe fără a se sfii, urmînd învățătorului său, care era legat 
în temniţă pentru că învăţa „neamurile”. 


12. Din această pricină şi pătimesc acestea, 


Zice: Pătimesc aceste legături, şi închisori şi munci nu pentru altceva, ci 
fiindcă sînt propovăduitor şi învăţător al „neamurilor”. Cu cuvîntul acesta, 
Pavel se arată vrednic de crezare pe sine, zicînd: De nu aş crede cu adeve- 
rire că moartea are să se strice şi că am să viez împreună cu Hristos, n-aş 
voi să aleg a pătimi acestea? 


ci nu mă ruşinez, 


Vezi — o, cititorule! — că Pavel arată aici ceea ce l-a învăţat pe Timotei 
mai sus? Adică a nu se ruşina pentru patimile lui Hristos şi pentru legături- 
ie sale, căci a pătimi cineva pentru Hristos este mare laudă, iar nu ruşine. 


căci ştiu în cine am crezut şi nădăjduiesc că este puternic a păzi zălo- 
gul meu în ziua aceea. 


Cinste îndrăznelii şi credinţei neîndoite a fericitului Pavel! Eu — zice — 
ştiu şi sînt încredinţat că Hristos e puternic a păzi în ziua aceea zălogul pe 
care mi l-a încredinţat (iar „zălog” numeşte fie credinţa, fie propovăduirea 


' Sfinta Scriptură numeşte „neamuri” toate noroadele lumii care nu primiseră cuvîntul 
adevărului, spre deosebire de „Israil”, întîiul norod ales al lui Dumnezeu. Acum, „Israil” 
este norodul Creştinilor. (n. m.) 

* Jar Teodorit tilcuieşte zicînd aşa: „A arătat învederat şi lipsa de mulţumire a acelora, 
şi bărbăţia sa. Căci, primind bunele vestiri, s-ar fi cuvenil a | odihni, dar ei îl munceau, iar 
el primea muncile cu îndulcire.” (n. aur.) 

evangheliei), căci chiar Hristos, Care mi-a încredinţat acestea, le va şi păzi. 
De aceea pătimesc şi sufăr toate muncile, numai să nu-mi fure cineva vis- 
tieria aceasta. Sau, îi numeşte „zălog” pe credincioşii Creştini încredinţaţi 
lui de către Hristos; sau, dimpotrivă, pe aceia aduşi de e! lui Hristos. Ară- 
tînd aceasta, zicea şi către presviterii Efesului: „Şi acum vă încredinţez lui 
Dumnezeu şi cuvîntului darului Lui” (Fapte 20:32). Deci e ca şi cum i-ar 
zice lui Timotei: O, Timotei! - nu mă ruşinez, nădăjduind că am să-l aduc 
lui Dumnezeu mulţi credincioşi mîntuiţi, pe care El îi va păzi ca pe un ză- 
log al meu, ca pentru aceştia să mă slăvească în ziua Judecăţii pe mine, 
care am ostenit cu dînşii. Sau, „zălog” numeşte curat răsplătirea, căci cel 
ce face vreun bine îl încredinţează lui Dumnezeu ca să se încununeze de 
către EI în ziua Judecăţii şi să ia răsplătire pentru el.! 


13. Ai închipuire a cuvintelor sănătoase 


Zice: Timotei! — eu Pavel, învățătorul tău, ţi-am scris şi ţi-am închipu- 
it ca un zugrav icoană şi întîi chip (model) de faptă bună şi de dreaptă în- 
văţătură. Ca, uitîndu-te la acesta, să zugrăveşti şi tu acelaşi chip de faptă 
bună şi de învăţătură — adică: O, Timotei! — să ai modelul acela al cuvinte- 
lor mele totdeauna, să-l păzeşti întru sineţi şi, cînd vei avea trebuinţă a zu- 
grăvi şi tu ceva, priveşte la acela şi zugrăveşte, fiindcă acolo se află toată 
dreapta învăţătură a credinţei şi a faptei bune. 


auzite de la mine 


Adică: închipuirea aceasta a cuvintelor sănătoase şi a dreptei învățături 
ai auzit-o şi ţi s-a predat de mine nu numai prin scrisori, ci şi gură către 
gură, prin viul meu glas. Însemnează însă că din cuvintele acestea ne învă- 
țăm că dumnezeiescul Apostol a predat multe şi în chip nescris. Deci să nu 
socotim că epistolele sale au lipsuri fiindcă nu pomenesc despre toate, căci 
a predanisit multe şi fără a scrie, împlinind prin viu glas cele de lipsă din 
scrisori. Despre aceasta scria şi în altă parte: „Ţineţi predaniile pe care le-aţi 
învăţat ori prin cuvînt, ori prin epistola noastră” (2 Tesaloniceni 2:15). 


întru credinţa şi dragostea în Hristos lisus. 


Zice: O, Timotei! — acele cuvinte ale mele pe care le-ai auzit învaţă şi 
despre credinţă şi despre dragoste, adică şi despre dogmele cele drepte, şi 


"Jar Teodorit a înţeles prin „zălog” darul Sfîntului Duh. (n. au.) 

despre viaţa cea îmbunătăţită. Prin urmare, dacă va trebui să spui vreo dog- 
mă a credinţei sau să faci vreo faptă bună, de acolo ver lua pritejurile. 


14. Păzeşte prin Duhul Sfînt zălogul cel bun care locuieşte întru 
noi! 


Aici, numeşte „zălog” poruncile şi învăţăturile despre credinţă şi despre 
viaţa cea îmbunătăţită pe care Pavel le predase lui Timotei, precum a zis 
mai sus. Sau, „,zălog” a numit darul Sfintului Duh pe care îl primise, despre 
care de asemenea a zis mai sus. Dar cum vei păzi zălogul acesta? — zice. 
Nu cu putere omenească, ci prin Duhul Sfînt Care locuieşte întru noi, cei ce 
credem, prin Sfintul Botez. Aşadar, dacă vom păzi Sfîntul Duh prin fapte- 
le noastre bune şi nu-L vom izgoni cu fapte rele, şi Duhul va păzi întru noi 
toate bunătăţile pe care le-am luat de la Dumnezeu. Deci şi tu — o, Timotei! 
— sileşte-te să păzeşti Duhul Sfint în inima ta, ca şi Acesta să păzească întru 
tine zălogul ce ţi s-a încredinţat, căci — după David — „dacă nu va păzi Dom- 
nul cetatea, în zadar va priveghea păzitorul” (Psalm 122, stih 1). 


15. Tu ştii că toţi cei din Asia s-au întors de către mine, între care este 
Figel şi Ermoghen. 


Cu aceste cuvinte, Apostolui arată ispitele pe care le cercase în Asia. Şi 
nu face aceasta ca să-l mîhnească pe ucenicul său Timotei, ci mai ales pen- 
tru a-l încredința că, de ar cădea el însuşi în aceleaşi ispite, să nu i se pară 
de mirare şi să se teamă, ci să sufere cu vitejie. Căci, văzînd Creştinii din 
Asia (adică Asiaticii ce se aflau în Roma) că Apostolul fusese prins şi în- 


chis de către Nero, l-au lăsat şi s-au întors de către dînsul, poate fiindcă se 
temeau. 


16. Dea milă Domnul casei lui Onisifor, 


Vezi — o, cititorule! — filosofia şi suferirea de rele a prea-fericitului Pa- 
vel: căci, pe cei din Asia, care se întorseseră de către ei, nu i-a blestemat; 
iar pe Onisifor, care îi purtase de grijă şi îl odihnise, îl blagosloveşte şi se 


iTeodorii zice despre aceasta aşa: „Împărăţia era din vechime la Roma, deci mulţi ne- 
memiceau |«călătoreau», n. mm.] acolo, unii pentru neguţătorie, iar alţii pentru alte trebuin- 
țe. Aşadar e de crezut ca înlru acea vreme să fi mers acolo şi oarecari credincioşi din Asia şi 
să fi fugit de întîlnirea cu Apostolul, de frica lui Nero. Şi a dat numele acelora, ca ale unora 
ce arâtaseră O ură mai lucrătoare, dar nu penru a-i defăima, ci făcîndu-i arătaţi lui Timotei 
pe poirivnicii credinţei, căci acestuia îi era încredinţată propovăduirea în Asia.” (n. aut.) 

roagă pentru el.! Şi nu-l blagosloveşte doar pe el, ci şi pe toată casa şi fa- 
milia lui. Căci oamenii casei aceluia erau atît de îmbunătăţiţi şi învăţaţi cu 
atît de multă sîrguinţă de către blagoslovitul Onisifor, încît toţi îi urmau lui 
şi faptei lui bune. 


căci m-a odihnit de multe ori 


Zice: Aşa cum cineva îl răcoreşte pe nevoitorul şi luptătorul cuprins 
de înfierbîntarea şi năduşeala nevoinţei şi a luptei, tot astfel m-a răcorit şi 
Onisifor prin cuvinte şi prin fapte pe mine, cel ce mă aflu întru nevoinţa 
muceniciei şi întru înnăduşeala necazurilor. Şi nu m-a răcorit o dată ori de 
două-trei ori, ci de multe ori. Urmînd acestui blagoslovit Onisifor, la fel 
se cuvine să facem şi noi, fraţii mei Creştini, ajutîndu-i şi îndemnîndu-i 
totdeauna pe cei ce pătimesc pentru credinţa în Hristos, pentru predanii- 
le Părinților şi pentru porunca lui Dumnezeu. Căci, de-i vom mîngiia cu 
cuvîntul şi cu lucrul pe cei ce pătimesc, ne vom face părtaşi ai plăţilor pe 
care au să le ia de la Dumnezeu. Şi să nu vorbeşti de Pavel! Căci Pavel, 
chiar dacă nu ar fi avut pe cineva să-l ajute şi să-l îmbărbăteze întru nevo- 
ina muceniciei, tot ar fi rămas viteaz şi întărit (cu toate că şi el numeşte 
„răcorire” mîngfierea pe care i-o aducea Onisifor). Dar se poate ca alt frate 
al nostru ce pătimeşte pentru credinţă şi pentru porunca lui Dumnezeu să 
nu sufere muncile cu vitejie dacă nu ar avea vreun frate care să-l întărească 
şi să-l mîngiie. Deci, de se va afla cineva care să-l ajute şi să-l întărească 
pe cel ce pătimeşte, acela se va face negreşit tovarăş şi împreună-părtaş al 
biruinţei aceluia, prin urmare şi al cununilor lui. Arătînd aceasta, Pavel zi- 
cea şi în altă parte: „Bine aţi făcut împărtăşindu-vă împreună cu mine întru 
necaz” (Filipeni 4:14). De aceea, şi în luptele ce se făceau în vremea ve- 
che, cei ce stăteau şi păzeau vasele şi lucrurile ostaşilor, împărțeau jafurile 
vrăjmaşilor biruiţi întocmai cu ostaşii biruitori? 

' De aceea a zis lcumenie aceste oraţii despre Onisifor: „O. lericite Onisifor! — care 
te-ai învrednicit a-l răcori pe Pavel, o! — de am avea şi noi parte cu tine!” lar Teodorit a zis 
acestea: „Vrednic de laudă, rivnit şi de trei ori fericit este cel ce a adus Apostulului atita 
slujbă, secerînd această blagoslovenie de pe limba aceluia. Căci aceia de care a pomenit 
mai înainte s-au întors de către Apostolul chiar fiind de faţă, iar acesta a alergat la Roma 
din Asia, nici de lungimea căii îngreuindu-se, nici de prea-crudul împăra! temîndu-se. Şi 
l-a învrednicil de atita slujbă, încît nu numai lui, ci şi întregii lui case i s-a răsplătit cu 
dumnezeiască milă.” (n. aur.) 

> După ce acei doisprezece mii de Evrei s-au bătut cu Madianiţii şi i-au omori — şi 


pe Valaam, fiul lui Lear, căci cu sfatul acestui blestemat le-au pus Madianiţii pe femeile 
lor înaintea mulţimii, şi astfel au curvit cu ele Israilitenii şi s-au închinat lui Beelfegor =, 

şi de lanţul meu nu s-a ruşinat, 


În toată această parte a epistolei, fericitul Apostol pomeneşte numai 
de ruşinea pentru Hristos, nu şi de primejdia pătimirilor pentru Hristos. 
De ce? Ca să-! îmbărbăteze pe Timotei şi să-i arate că în pătimirile pentru 
Hristos este doar ruşine, nu şi primejdie. Măcar că era şi primejdie, Nero 
fiind îndrăcit asupra lui Pavel, pentru că Apostolul îi întorsese la credinţă 
pe unii din casnicii şi iubiții săi, anume pe turnătorul său de vin (paharni- 
cul). Şi vezi despre aceasta la zicerea: „Întru întiia mea răspundere, nici 
unul nu a fost împreună cu mine” (2 7esaloniceni 4:16). 


17. ci, ajungînd la Roma, mai cu silinţă m-a căutat şi m-a aflat, 


Onisifor — zice — nu s-a ruşinat de lanţurile pe care le port pentru Hris- 
tos, nici nu m-a defăimat ca pe unul închis şi legat, nici nu s-a temut, fu- 
gind de vorbirea împreună cu mine — căci mare primejdie era a se întilni 
cineva şi a vorbi împreună cu Pavel pe cînd era închis în temniţă de Nero. 
Ci — zice — m-a căutat cu silinţă şi sîrguinţă şi m-a aflat, ceea ce e semn de 
mare bărbăţie, credinţă şi dragoste. 


18. Dea lui Domnul ca în ziua aceea să afle milă de la Domnul! 


Zice: Blagoslovitul Onisifor a făcut milă cu mine, deci să-i dea Dom- 
nu! a primi răsplătire şi plată pentru mila sa în ziua aceea înfricoşată a Ju- 
decăţii! De ce? Pentru că atunci toţi au trebuinţă de multă milă, chiar şi 
sfinţii, pentru Înfricoşata Judecată a Domnului, pentru înfricoşata hotărîre 
şi pentru înfricoşatele munci. Dar dacă Onisifor, care s-a pus în primejdie 
de moarte pentru Hristos, se mîntuieşte de mila lui Dumnezeu, cu cît mai 
vîrtos noi, smeriţii, care sîntem vrednici doar de milă? Iar aici sar ereti- 
cii marchioniţi, zicînd: lată că Pavel numeşte doi Domni! Noi le răspun- 
dem că nu este aşa nicidecum, precum mărturiseşte aceasta însuşi Pavel, în 
altă parte, zicînd: „un Domn” (Efeseni 4:5); şi iarăşi: „Ci nouă ne este un 
Domn lisus Hristos, prin Care sînt toate” (/ Corinteni 8:6). Însă e obiceiul 


după ce au biruit aceştia — zic =, Dumnezeu i-a poruncit lui Moisi să împartă toate jafuri- 
le: jumătate să le ia ostașii ce se bătuseră, iar jumătate să o ia adunarea Evreilor care nu 
se băluse: „Apoi, împarte prada în două, între oştenii care au fost la bătălie şi între toată 
obştea” (Numeri 31:27). Asuel, jafurile s-au împărțit şi celor ce se luptaseră cu vrăjma- 
şii vrupeşte, şi celorlalți, care se oştiseră cu aceia după sufie! - după Filon ludeul [...]. 
Vezi şi subînsemnarea zicerii „pentru împărtăşirea voastră în evanghelie” (Filipeni 1:5). 
(n. aut.) 

Scripturii a folosi acest fel de a vorbi, cum este aceea scrisă la Facere: „A 
plouat Domnul de la Domnul” (Facerea 10:24), adică: Domnul a plouat de 
la Sine-şi. De aceea, şi Pavel scrie aceasta aici după obiceiul Scripturii. lar 
dacă prin repetarea lui „Domnul” Îl vei înţelege pe Tatăi şi pe Fiul, nu este 
o înţelegere necuvenită. Căci şi Tatăl este Domn, şi Fiul este Domn şi Du- 
hul Sfînt este Domn, însă nu sînt trei Domni, ci un Domn cunoscîndu-Se şi 
închinîndu-Se în trei ipostasuri. Şi vezi — 2, cititorule! — că Pavel nu a zis 
ca Domnul să-i dea lui Onisifor altceva, decît numai milă.) 


Şi cîte mi-a slujit în Efes, le ştii tu mai bine. 


Blagoslovitul Onisifor — zice — este obişnuit a-mi face bine totdeauna, 
căci mi-a slujit nu numai aici, în Roma, ci şi în Efes, precum tu ştii bine. 
Deci ca Onisifor se cuvine a fi orice Creştin care iubeşte a se mîntui, făcînd 
bine întru toată viaţa sa. 


' Pentru ce? Pentru că — după Hrisostom — „Pavel se roagă ca Onisifor să dobîndeas- 
că milă de la Domnul aşa cum şi el primise milă de la Onisifor” (Cuvintul a! treilea la 
aceasta). Poate însă şi fiindcă „mila” este nume obştesc, cuprinzînd toate darurile pe care 
ni le dă Dumnezeu în viaţa aceasta, şi slava și fericirea pe care ni le va da în cea viitoa- 
re. De aceea se şi numesc de către Petru „miluiţi” cei dăruiţi de Dumnezeu, zicînd: „Cei 
care cîndva nu erau norod acum sînt însă norod al lui Dumnezeu. Cei ce nu erau miluiţi 
acum sîni miluiţi” (7 Perru 2:10). Şi Pavel se numeşte pe sine „miluit”. zicînd: „Vă dau 
însă sfatul meu, ca unul ce am fost miluit de Domnul” (7 Corinteni 7:25). Ci şi slava ce 
este în ceruri şi încununarea celor fericiţi este milă şi din milă se dă — după cîntăreţul de 
psalmi: „Cel ce te încununează cu milă şi cu îndurări' . Vezi şi la subînsemnarea capitolu- 
lui 4, stihul 8, al acesteia. (n. aur.) 

1. Tu dar, fiul meu întăreşte-te 


O, fericite Pavele! — mai sus ai zis că eşti legat în lanţuri şi că toţi s-au 
întors de către tine. Deci cum zici aici către Timotei, ca şi cum nu ai fi spus 
nimic înfricoşat şi groaznic mai înainte: „Tu dar, fiul meu, întăreşte-te!”? 
Aşa - zice — tu, fiul meu duhovnicesc, mai mult să te întăreşti pentru că eu 
mă aflu în legături. Căci, dacă eu, învățătorul tău, nu aş pătimi aceste rele. 
poate ar trebui ca tu, ucenicul meu, să te întristezi şi să te temi, căci ai in- 
trat în primejdie fiind tînăr şi necercat. Dar aşa, nu puţină mîngiiere îţi este 
spre a suferi ispitele ce îţi urmează cînd vezi că eu însumi pătimesc şi su- 
făr aceste ispite. Deci întăreşte-te şi mîngiie-te! Întii, pentru că însăşi firea 
lucrului, adică a propovăduirii apostoleşti şi a creştinismului are primejdie 
şi ispite, iar nu tinereţea ta şi necercarea. Şi, al doilea, pentru că — obşteşte 
a zice — tot omul mai mic şi mai de jos, căzînd în primejdii de orice fel, în 
chip firesc se mîngilie foarte cînd vede că cel mai mare şi mai de sus decît 
dînsul pătimeşte aceleaşi primejdii. Vezi însă — o, cititorule! — cu cîtă dra- 
goste părintească şi cu cîtă iubire îl mingiie Pavel pe Timotei, numindu-l 
„fiu” al său. Şi, cu numele acesta, e ca şi cum Pavel ar fi revărsat sufletul 
său în Timotei şi i-ar zice: Dacă tu eşti fiu al meu, urmează-mi mie, tată- 
lui tău! 


întru darul ce e în Hristos Iisus. 


Zice: O, fiul meu Timotei! — nu te întări doar din pilda şi din primejdiile 
rnele, ci întăreşte-te mai ales prin darul lui Hristos, pe acesta avîndu-l aju- 
tător şi împreună-nevoitor întru toate primejdiile şi ispitele tale. [Căci prin 
acest dar] noi. Apostolii şi toţi Creştinii, am luat stăpînire să călcăm pes- 
te şerpi, peste scorpii! şi peste toată puterea vrăjmaşului fără a fi vătămaţi, 
căci zice: „lată, vă dau putere a călca peste şerpi, peste scorpii şi peste toa- 
tă puterea vrăjmaşului” (Luca 10:19). 


' Însemnează că Nichita, scoliastul Teotogului Grigorie, alegoriseşte tropologic [„„mo- 
ral”, n. m. „şerpii” şi „scorpia” zicînd aşa: „«Şerpii» sînt păcatele cele mari, de moarte; 
iar «scorpiile» sînt cele de iertare, care par mici, dar mușcă şi-l vatămă de moarte pe om. 
Căci, nebăgîndu-se în seamă şi trecîndu-se cu lenevire, păcatele cele mici se fac mari şi 
aducătoare de moarte” (în scoliile cuvîntului la Paşti). Vezi însă şi la Cugetarea a 14-a a 
cărții Iscusinţe duhovniceşti [a Cuviosului Nicodim Aghioritul, n. 1.] cîtă este greutatea 
păcatelor ce po! fi iertate. Vezi şi la tilcuirea şi la subînsemnarea zicerii „întru altă evan- 
ghelie, care nu este” (Galateni 1:7). (n aut.) 

2. Şi cele ce ai auzit de la mine cu mulţi martori, 


Zice: Ai învăţat ceea ce ai auzit de la mine, şi nu din întrebări prigoni- 
toare şi cuvinte gilcevitoare, căci credinţa este din auz. Şi nu le-ai auzit pe 
ascuns, ci de faţă, înaintea multor martori. Unii însă — precum Climent, în 
tilcuirea a şaptea — prin „mulţi martori” au înţeles Legea Veche şi Proorocii, 
ca şi cum Pavel i-ar zice lui Timotei: Fiul meu, ştii că cuvintele auzite de la 
mine au fost adeverite de mărturisirile Legii şi ale Proorocilor. 


acestea încredinţează-le oamenilor credincioşi, 


Pavel nu îi zice lui Timotei: „spune oamenilor credincioşi cele auzite 
de la mine”, ci: „încredinţează-le ca pe o vistierie şi ca pe un zălog de mult 
preţ”. Căci cineva aşază cu încredințare acele lucruri pe care le dă altuia ca 
să le păzească. Vezi însă — o, cititorule! — că Pavel nu îi zice lui Timotei să 
încredinţeze cuvintele lui unor oameni prigonitori, care se îndeletnicesc în 
întrebări şi în silogisme!, ci unora credincioşi, adică încredinţaţi, care, avînd 
credinţa cu simplitate, nu dau zălogul cuvintetor încredinţat lor de cineva. 


care vor fi destoinici să-i înveţe şi pe alții. 


Zice: O, Timotei! — încredinţează cuvintele mele unor oameni credin- 
cioşi, care sînt destoinici a le preda şi altora. Căci ce folos este cînd cine- 
va e credincios şi încredinţat şi primeşte toate cuvintele cu simplitate, fără 
întrebări şi prigoniri, dar nu poate să predea şi altora cuvintele pe care le-a 
primit şi prin care a învăţat? Sau ce folos este că nu vinde cuvintele credin- 
ţei pe care le-a învăţat, dar nici nu-i poate face pe alţii asemenea cu dînsul? 
Deci două lucruri se cuvine a avea învățătorul: unul, a fi credincios, adică 
încredinţat că va păzi cele ce a auzit şi nu le va vinde; şi altul, a fi destoinic 
să înveţe, adică a avea putere să-i înveţe şi pe alţii. Şi este arătat că Pavel 
îi porunceşte lui Timotei aceste cuvinte nu pentru norod, ci pentru arhie- 
rei şi preoţi, fiind nepotrivit să socotim că scrie acestea norodnicilor, Căci, 
cînd trimite scrisorile sale la norodnici, Pavel nu cere ca aceia care le aud 
să fie destoinici a-i învăţa şi pe alţii. lar eu socotesc că Pavel zice acestea 
şi pentru oarecari pricini tăinuite şi ascunse pe care Timotei trebuia să le 
lase zălog ca pe o vistierie unor oameni încredinţaţi şi puternici să-i înve- 
ţe pe alţii? 


! „Silopism”: judecată, raţionament”, cum zicem noi astăzi. (n. m.) 
> De aceea, şi învățătorul celor ascunse, Dionisie Arcopagitul, păzind porunca actas- 
ta a învățătorului său Pavel, scria aşa câtre acelaşi Sfinţi Timotei, împreună-ucenic cu el: 


253 


FÎNTUL. TEOFIL-ACT, ARHIEPISCOPUL. BUL 


3. Aşadar, pătimeşte ca un bun ostaş a lui lisus Hristos! 


O. cititorule! — vezi că a pătimi rău este însuşirea ostaşilor lui Hristos? 
Deci nu se cuvine ca tu, Creştine. să te întristezi dacă pătimeşti rău, căci 
te-ai rînduit să fii ostaş al lui Hristos. Şi cu adevărat este mare şi minunată 
vrednicie a fi cineva ostaş al lui Hristos, al cerescului şi nestricatului Îm- 
părat, de vreme ce unii socotesc mare vrednicie a fi ostaş al împăratului 
pămintesc şi stricăcios. 


4. Nici un ostaş nu se încurcă cu treburi lumeşti, ca să placă voie- 
vodului. 


Apostol nu a zis aceste cuvinte doar pentru episcopi şi învăţători, ci de 
obşte pentru toţi Creştinii. ostaşi ai lui Hristos. Şi vie este zicerea „încurca- 
re” pe care o foloseşte aici Apostolul, căci grijile şi îngrijirile lumeşti sînt 
într-adevăr ca nişte legături şi şerpi ce-i leagă şi-i împletesc pe ostaşii lui 
Hristos. nelăsîndu-i stobozi. lar prin „treburi lumești”, Pavel a arătat um- 
brit tulburările, greutăţile şi supărările lumii, ca de la însăşi numirea griji- 
lor lumeşti să-i oprească pe Creştini de la dînsele. Pentru ce tu — o, citito- 
rule! — te legi de multele îngrijiri ale lumii? Pentru ce te încurci în grijile 
şi supărările acesteia? Poartă grijă doar de ostăşia ta şi păzeşte rînduiala ta 
ostăşească, şi aşa vei plăcea lui Hristos, Care te-a ales a fi ostaş al Său. 


5. Şi cel ce se nevoieşte nu se încununează dacă nu se va nevoi legiuil. 


Zice: Creştine, nu îţi este destul numai a intra întru nevoinţă în locul 
de luptă, pentru Hristos şi pentru porunca Lui; nici numai a te unge cu 
unt-de-lemn, precum fac luptătorii, şi a te prinde cu potrivnicul tău, dia- 


„Ci vezi să nu te joci cu Sfintele Sfintelor! Ci să cinsteşti cu evlavie cele ale ascunsului 
Dumnezeu cu cunoştinţe gîndite şi nevăzute, adică păzindu-le neîmpărtăşite şi nespurca- 
te de cei nedesăvîrşiţi. Să te împărtăşeşti de cele sfinţite cu sfinţită strălucire arhierească 
doar cu preoţii cei sfinţiţi” (capitolul | din Despre ierarhia bisericească). Zicere pe care 
punătorul de Dumnezeu Maxim o lîlcuicşte aşa: „Să nu te joci cu cele dumnezeieşti şi tai- 
nice, adică să nu le faci arătate tuturor celor nesfinţiţi ca pe o jucărie, fără evlavie, făcîn- 
du-le prilej de rîs. Ci să le arăţi doar preoţilor cei sfinţiţi, că nu se cuvine a fi arătate cele 
sfinte celor spurcaţi, nici mărgăritarii să fie aruncaţi la porci” (n. aur.) 

' lar Teodorit lîlcuieşte zicerea aceasta aşa: „Cei ce au îmbrăţişa! viaţa ostăşească sînt 
despărțiți de meşteşugurile lumești, purtînd grijă numai de iscusirea armelor, ca să-şi slu- 
jească domnii de aceeaşi fire." Zice şi Cuviosul Marcu: „Nici un ostaş nu se încurcă în lu- 
crurile lumii, căci cel ce voieşte a birui patimile fiind încurcat [eu cele ale lumii] este aseme- 
nea cu cel ce slinge focul cu paic” (Despre duhovniceasca lege, capitolul 154). (n. aut.) 

volul. Nu, ci trebuie să păzeşti încă şi legile luptătorilor, care rînduiesc să 
fii întreg-înţelept şi păzit de patimile trupului: să mănînci şi să bei puţin, 
cu înfrînare; şi chipurile pe care se cuvine să le întrebuinţezi cînd te lupţi 
ca să-l dobori şi să-l biruieşti pe vrăjmaşul tău.! Căci luptătorul nu se luptă 
la întîmplare şi nici precum ar voi, ci sînt legi de nevoinţă. care rînduiesc 
în ce chip să se lupte şi să biruiască, şi astfel biruinţa lui să fie vrednică 
de cununi ? Vezi însă - o, cititorule! — înţelepciunea! Mai sus, Pavel a zis 
că Creştinul este ostaş, ca prin numele acesta să arate că el se cuvine a fi 
gata totdeauna să primească junghieri şi morţi pentru cerescul său Împă- 
rat Hristos; iar aici zice că Creştinul este nevoitor şi luptător, ca să arate cu 
pilda aceasta că el se cuvine a le suferi pe toate şi a se înfrîna de la toate — 
căci zice: „Cel ce se nevoieşte se înfrînează totdeauna” (/ Corinteni 9:25) 
— şi că se cuvine a se iscusi totdeauna, fără a se lenevi niciodată 


6. Se cuvine ca mai întii pluparul ce osteneşte să se împărtășească din 
roduri. 


După pildele de mai sus, a ostaşului şi a luptătorului, Apostolul aduce 
acum şi o a treia pildă, pe a plugarului. Ci pilda ostaşului şi a luptătorului 
se potriveşte oricărui Creştin — precum am zis mai sus —, iar pilda pluga- 
rului se potriveşte mai mult păstorului şi învățătorului Creştinilor. Căci — 
aşa cum plugarul nu poartă grijă de sine, ci de pămînt, şi nu puţină plată 


'De aceca, şi Chiril al Alexandriei tilcuieşte zicerea aceasta aşa: „Bărbatul nu foarte 
iscusil în meşteşugul luptelor, chiar de ar crede că are putere mai multă decîi ceilalți. nu 
va dobîndi de nicăieri cununile, fiindcă nu a intra mai întii în nevoinţele cele vrednice de 
laudă şi nu s-a norocit de privirea întru locul de nevoinţă, cinstind dumnezeiasca leg a 
lui Dumnezeu întru vederea Sa, şi îndreplindu-şi viaţa întru cele plăcute Lui şi, prin su- 
punerea întru toate, arătînd dorul fierbinte şi nebiruit întru toate cele bune” (Cuvintul ai 
9-lea la Paşti). (n. aur.) 

* lar marele Vasilie tilcuieşte zicind aşa. .„De nu se va nevoi cineva în chip legiuit în 
vremea semănălurii, ci va şedea în casă sau va dormi, oare îşi va umple sînul de snopi 
cînd va sosi secerişul? Cine culege via nesădită de el? Rodurile sînt ale acelora care au 
şi ostenelile. Cinstea şi cununile sînt ale celor care au biruit. Oare cine-l încununcază pe 
acela care nici nu s-a dezbrăca! împotriva luptătorului său, de vreme ce — după Apostolul 
— nu trebuie numai a birui, ci şi a se nevoi legiuit? Şi aceasta înseamnă a nu trece cu ve- 
derea nici cea mai mică din cele rînduite, ci a le face fiecare precum ni s-a poruncit. Căci 
zice: Fericit este cel pe care Domnul, venind, îl va afla lucrînd, şi nu cum s-ar întîmpla, ci 
după poruncă” (în înainte-cuvîntarea Horăririlor pe larg). (n. aut.) 

> Pentru aceasta zice şi lov că viaţa omului nu-i decît un război necurmat, şi ispilă şi 
iscusire: „Oare viața omului nu este o ispitire pe pămînt?” (lov 7:1). Şi Pavel zice, în altă 
pante: „Căci lupta noastră nu este împotriva sîngelui şi a cărnii, ci împotriva începătoriilor 
şi stăpiniilor, împotriva stăpinitorilor lumii” (Efeseni 6:12). (n. aut.) 

dobindeşte din rodirea pămîntului — tot astfel nu poartă grijă de sine nici 
învățătorul, arhiereul şi preotul, ci de Creştinii pe care îi învaţă. Şi nu oste- 
neşte fără folos. ci — aşa cum plugarul se împărtăşeşte cel dintii de roade, 
mîncînd din rodul țarinei şi al viei pe care le lucrează — tot astfel dobîn- 
deşte ostenelile sale mai înainte decit ceilalţi şi învățătorul, fiindcă Dum- 
nezeu îi răsplăteşte cu îmbelşugare aducerea de roduri şi fapta bună a ce- 
lor ce se învaţă de către el. Deci, pentru a nu se întrista Timotei (şi oricare 
alt învăţător) că are să dobindească plata ostenelilor sale abia în viitor, şi 
nu aici, Pavel îl mingile şi îi zice: O, Timotei! — încă de aici vei lua plata 
ostenelii tale, şi chiar întru aceasta ţi se află răsplătirea! Căci, dacă nu vei 
dobîndi ahceva, totuşi folosul ce-l pricinuieşti atitor suflete cu învăţătura 
ta este el însuşi un mare cîştig ce ţi se dă încă în viaţa aceasta. Şi las a zice 
duhovniceasca bucurie primită de conştiinţa ta pentru îndreptarea pe care 
o vezi că se face fraţilor tăi prin învăţătura ta, bucurie care este o mare bu- 
nătate. lar după Teodorit, unii zic că aici înţelege prin „rod” cinstea, ocroti- 
rea şi hrana cea de nevoie dobîndită de învăţători de la ucenicii lor, ceea ce 
nu este aşa cu adevărat. Vezi însă — o, cititorule! — că Pavel nu a zis că tot 
plugarul se îndulceşte din roduri înaintea tuturor, ci plugarul ce osteneşte, 
adică se rupe de osteneli în toate zilele, iar nu acela ce doar lucrează. Pen- 
tru aceasta a zis şi Solomon că „lăudat este rodul bunelor osteneli” (Înţe- 
lepciunea 3:13). lar tatăl lui Solomon, dumnezeiescul David, a zis: „Din 
rodurile ostenelilor tale vei mînca” (Psa/m 727:2), pe care dumnezeiescul 
Chiri! al Alexandriei o scrie pe dos: „Rodurile ostenelilor tale le vei mîn- 
ca.” (n. aut.) 


7. Înţelege cele ce zic, 


Fiindcă pildele de mai sus — a ostaşului, a nevoitorului şi a plugarului 
— le-a adus în chip de ghicitoare, dumnezeiescul Apostol zice aici aşa: O, 
Timotei! — înţelege ceea ce îţi zic, precum a zis şi Domnul: „Cel ce citeşte 
să înțeleagă” (Matei 24:15). Căci eu — zice — de aceea îţi spun acestea întu- 
necat şi în chip de ghicitoare, ca să-ţi ascuţi mintea spre a înţelege. Despre 
aceasta zice şi Solomon: „Cu înţelegere să înţelegi cele ce se pun înaintea 
ta!” (Pilde 23:1). Apoi, se roagă pentru dînsul ca pentru un adevărat fiu al 
său, zicînd mai departe: 


"Iar Sfîntul Grigorie al Nissei tilcuieşte aceasta aşa: „Trebuie ca învățătorii să se 
împănăşească din roade înaintea cetorlalţi, pentru ca ei să lucreze mai întîi faptele bune 
ale acelor roade.” (n. aut.) 

şi Domnul să-ţi dea înţelegere întru toate. 


Zice: O, Timotei! — mă rog Domnului să-ţi dea înțelegere pentru a pri- 
cepe nu numai ce ţi-am zis, ci şi orice alt cuvînt ghicitoresc!, ascuns şi în- 
tunecat, ca să poţi desluşi cu înlesnire orice lucru şi pricină anevoie de des- 
luşit, precum zice Daniil: „Şi cei înţelepţi vor înţelege” (Daniil 12:10). Şi 
Isaia scrie că unul din cele şapte daruri ale Sfintulul Duh este înţelegerea 
(capitolul 11:2Y, iar ce este însuşirea înţelegerii, vezi la tîlcuirea zicerii 
„întru toată înţelegerea şi înţelepciunea duhovnicească” (Coloseni 1:9). 


8. Adu-ţi aminte de lisus Hristos, Cel ce S-a sculat din morţi, din să- 
mînţa lui David, 


Marele Pavel zice acest cuvînt pentru eretici, fiindcă în acea vreme erau 
unii care socoteau lucru de ruşine a pătimi şi a muri Fiul lui Dumnezeu, şi 
din aceasta învățau că El S-a arătat după nălucire, iar nu om cu adevărat”, 
Fiul lui Dumnezeu smerindu-Se - chipurile! — într-atît pentru oameni, încît 
chiar oamenii se ruşinează a lipi de Dumnezeu o atît de mare smerenie. Şi, 
ca să-l mîngiie , Pavel îi porunceşte aceasta lui Timotei ca şi cum i-ar zice: 
O, Timotei! — să ştii că Însuşi Învățătorul nostru Hristos cu patimile a biru- 
it moartea, şi prin moarte a dobîndit viaţa. Deci adu-ţi aminte totdeauna de 
acestea, şi nu te vei împuţina cu sufletul, nici nu te vei îngreuia de patimi 
şi de ispite, ci te vei mîngflia foarte 4 


“Unul ca acesta a fost Proorocul Daniil, care, pentru duhovniceasca înţelegere pe care 
o avea, tălmăcea toate visurile şi cimiliturile. De aceea zicea către împăratului Valtasar 
maica lui, cînd a văzut mîna scriind pe perete: „Este un bărbal în împărăţia la, întru care 
Se sălăşluieşte Duhul lui Dumnezeu, şi înţelepciune şi pricepere e întru dînsul, tălmăcind 
visuri, vestind cele ascunse şi dezlegînd legăturile, Daniil” (Danii! 5:11). (n. aur.) 

* După marele Vasilie, „înțelegerea” este „agerimea minţii, după buna urmare aflînd 
potrivirea şi cuviinţa fiecărui lucru” (la dicuirea zicerii „Vai celor înţelegători întru sine!” 
(saia 5:2). (n. aut.) 

3 Despre aceasta zice şi Teodoril: „Întru acea vreme, începuse şi Simon a-şi semăna spi- 
nii eresului, el şi toţi cei dintr-însul tăgăduind înălțarea trupului Domnului şi zicînd că îno- 
menirea Lui s-a făcut după nălucire. De aceea, dumnezeiescul A postol !asă deocamdată cele 
despre firea dumnezeiască |a lui Hristos], şi scrie doar despre iconomia făcută de EI, adu- 
cîndu-i aminte lui Timotei să înveţe despre naşterea |Miîntuitorului] din sămînţa lui David şi 
despre învierea Lui din morţi. (Aşadar), a pus naşterea şi palima, adăugind încă şi neamul, 
fiindcă toate acestea erau tăgăduile învederal de către vrăjmaşii adevărului.” (n. aut.) 

+ Căci chiar singură pomenirea lui lisus Hristos vescleşte şi mingiie sufletul. Pentru 
aceasta a zis dumnezeiescul David: „Mi-am adus aminte de Dumnezeu, şi m-am învese- 
lit” (Psalm 76:3), pe care Teologul Grigorie o lilcuieşte zicînd aşa: „Ce este mai pala ducii 
aducerea aminte! Adu-ţi aminte şi tu, şi veseleşte-te! O, lesnire a vindecării! O. grubă a 

după evanghelia mea, 


De vreme ce întru acea vreme erau mulţi eretici — aşa cum am zis — care 
vesteau lucruri ale credinţei străine şi nepotrivite. Pavel îi porunceşte lui 
Timotei să nu ia aminte la acelea, ci la evanghelia sa, adică la ceea ce bi- 
nevesteşte şi propovăduieşte el însuşi. 


9. pentru care şi pătimesc pînă la legături, ca un făcător de rele, 


Mai sus, Pavel l-a mîngiiat pe Timotei cu pomenirea lui lisus Hristos şi 
cu pilda Aceluia, iar acum îl mîngiie şi cu pilda sa. zicîndu-i: O, Timotei! 
— ucenicul meu, mîngiie-te din patimile şi ispitele mele, ale învățătorului 
tău! Căci şi eu pătimesc rău şi sînt legat în lanţuri ca un tîlhar şi făcător de 
rele numai şi numai pentru evanghelia lui Hristos, dobîndind de la oameni 
rea socoteală şi bănuială pentru propovăduirea ei. 


dar cuvîntul lui Dumnezeu nu se leagă. 


Ar fi putut întreba cineva: Şi ce folos este dacă pătimeşti rău — o, ferici- 
te Pavele — şi ce lucru de mirare este a te afla legat în lanţuri!? Arată-mi ce 
folos ai cîştigat din această rea pătimire sau ce lucruri de mirare s-au făcut 
din legăturile tale! Pentru aceasta, Pavel răspunde aici şi zice: Acesta este 
cîştigul relei mele pătimiri şi acesta este lucrul de mirare, anume că legă- 
turile mele au născut urmarea a nu se lega cuvîntul şi învăţătura mea, ci, 
prin legături, a se dezlega, şi a se lăţi şi a se propovădui acum la toţi mai 


însănătoşirii! O, mărime a darului! Pomenirea lui Dumnezeu nu numai că adoarme îm- 
puţinarea de suflei şi întristarea, dar pricinuieşie şi veselie” (Cuvînt către cetățenii Nazi- 
anzului). Pentru aceasta, şi Dumnezeieștii Părinţi numiţi .trezviţi” îi sfătuiesc pe Creştini 
să aibă necontenită pomenire şi cugetare a numelui lui lisus Hristos, zicînd neîncetat în 
inimile lor. „Doamne lisuse Hristoase, Fiul lui Dumnezeu, miluieşte-mă!” Şi vezi despre 
aceasta la capitolul LO al cărții celei sfătuitoare către mitropolitul laninelor. Şi Teotim a 
zis: „A avea cineva pomenirea lui Dumnezeu este cu adevărat a avea pomenire de viaţă, 
iar a-L uila se face moarte.” Drept aceea — după înțeleplul acesia — cel care-l. pomeneşie 
pe Dumnezeu şi pe lisus Hristos pomeneşie viaţa şi se face în viaţă, iar acela care-L_ uită 
pe Dumnezeu şi pe isus Hristos se face în moarte. Pentru aceasta zice şi Evsevie cum 
Apostolul Peiru a sirigal călre femeia sa, pe care necredincioşii o duceau să o omoare, 
să-şi aducă aminte de Domnul, Evsevie scriind cu aceste cuvinte: „Şi se zice că fericitul 
Petru, văzindu-şi femeia dusă pentru a fi omorilă, a strigat foarte tare, sfătuind-o şi miîn- 
giind-o aşa: «O, soră! — adu-ţi aminte de Domnul !»"” (în /storia Bisericii, cartea a 3-a, ca- 
pitolul 3). Această istorie o pomeneşie şi Ctiment Stromatul, în cartea a 7-a, de la care a 
luat-o şi Evsevie. (n. aur.) 

!Vezi la subinsemnarea capitolului 14 al celei către Romani, stih 24, cîte evanghelii min- 
cinoase au scris erelicii şi le-au numil pe numele lui Pavel şi al altor Apostoli. (n. aur.) 

mult decît înainte. Căci cuvîntul lui Dumnezeu este oare vreun lucru sim- 
ţit — zice — ca, atunci cînd se opreşte trupul, să se oprească şi el? Nu! — cu- 
vîntul lui Dumnezeu este un lucru slobod şi neţinut şi, atunci cînd noi, cei 
ce-L. propovăduim, sîntem legaţi, el este dezlegat şi aleargă slobod, fără a 
se opri de cineva. Şi, iată, dovada este aproape - zice —, căci, cu toate că 
eu sînt legat cu lanţuri, limba este totuşi dezlegată şi pentru aceasta propo- 


văduiesc apostoleşte către tine şi către ceilalţi. Vezi minunea? Vezi cîştigul 
pe care l-au născut legăturile mele? 


10. Pentru aceasta, toate le sufăr pentru cei aleşi, 


Şi acesta este cuvînt de îndemnare către Timotei, ca să se mîngiie şi să 
sufere ispitele. Căci — zice — nici eu nu pătimesc pentru mintuirea mea, ci 
pentru mîntuirea celorlalţi Creştini; şi nu ca să mă slăvesc eu, ci ca să se 
slăvească ceilalţi. Care sînt aceştia? Cei aleşi ai lui Dumnezeu. adică cei 
aleşi de Dumnezeu să moştenească viaţa veşnică. Şi, dacă Dumnezeu i-a 
ales, cum nu se cuvine ca şi noi, Apostolii şi propovăduitorii evangheliei, 
să pătimim orice pentru mîntuirea lor? 


ca şi aceia să dobîndească mîntuirea întru Hristos lisus 


Pentru aceasta — zice — se cuvine să răbdăm orice ispită, ca şi cei aleşi 
să dobîndească mîntuirea cea dorită lor, la fel ca şi noi. Şi, aşa cum Dum- 
nezeu a pătimit atîtea patimi ca să ne mîntuim, tot aşa se cuvine să păti- 
mim şi noi, Apostolii Lui, ca să se mîntuiască cei aleşi ai lui Dumnezeu. 
Drept aceea, a suferi pătimiri pentru cei aleşi ai lui Dumnezeu nu este dar 
şi facere de bine a noastră, ci răsplătire pe care o facem Celui ce a pătimit 
pentru noi. Dar cineva ar fi putut zice: Ce spui, o, fericite Pavele? Tu te 
afli în legături şi ai să fii omorit, şi atunci cum zici, mîndrindu-te, că te faci 
pricinuitor de mântuire altora? Către care Apostolul răspunde aşa: Eu nu 
vorbesc despre mîntuirea trupului, ci despre mîntuirea întru lisus Hristos, 
adică despre cea sufletească, adevărată şi slăvită. Căci trupeasca mîntuire 
este mincinoasă şi neslăvită, de vreme ce trupul negreşit are să se topească 
şi să se piardă mai devreme ori mai târziu. Ascultă însă şi ce zice mai jos: 


şi slava veşnică. 


Zice: Eu nu rabd ispitele ca aleşii să se mîntuiască doar, ci să se şi slă- 
vească împreună cu noi, Apostolii, lucru care este mult mai mare decît mîn- 


»<a 


SFÎNTUL TEOFILACT, ARHIEPISCOPUL BULGARIEI 


tuirea cea simplă. Şi aceasta a arătat-o Domnul cu cuvîntul pe care l-a zis: 
„Eu am venit ca viaţă să aibă. şi mai mult să aibă” (loan 10:10), „mai mul- 
tul” însemniînd că cei aleşi nu vor avea doar viaţă, ci viaţă slăvită şi veşni- 
că! Drept aceea — zice Pavel —, deşi legăturile şi ispitele mele par a fi de ru- 
şine şi de durere, ele pricinuiesc slavă celor aleşi, şi încă slavă veşnică, lar 
dacă legăturile mele le pricinuiesc slavă veşnică celorlalţi, cu mult mai vîr- 
tos mi-o pricinuiesc mie însumi, celui ce port legăturile! Pentru aceasta dar 
— o, Timotei! — să nu te întristezi, nici să te mîhneşti pentru mine! 


11. Credincios este cuvîntul, 


Mulţi se îndoiesc de viaţa şi slava ce vor să fie, zicînd: Şi cum va fi 
aceasta? Adică atunci cînd viez mă dezbrac spre moarte, şi am să viez 
atunci cînd mor? Aceasta este ghicitură! Aşadar, de vreme ce unii zic 
aceasta şi altele asemenea, Pavel adeverează cuvîntul, zicînd că el este 
credincios şi adevărat. Care cuvînt? Anume că cei aleşi vor dobîndi mîn- 
tuire slăvită şi veşnică. 


Căci, dacă am murit împreună cu Hristos, vom şi via împreună cu El, 


Aici, Pavel dovedeşte cuvîntul de mai sus cu silogisme omeneşti şi fi- 
reşti, cu toate că l-a adeverit şi mai sus, cu ceea ce a zis: „Adu-ţi aminte de 
lisus Hristos, Cel ce S-a sculat din morţi!” Fiindcă prin aceasta a dovedit 
că, aşa cum Hristos S-a sculat şi S-a slăvit după moarte. tot astfel avem să 
ne sculăm şi să ne slăvim şi noi împreună cu Dînsul. Deci aici dovedeşte 
cuvîntul de mai sus zicînd silogismul acesta: Dacă ne-am împărtăşit îm- 
preună cu Hristos în patimi şi în întristări, negreşit ne vom împărtăşi cu EI 
şi întru cele bune şi de bucurie. Şi, dacă vom muri împreună cu Hristos, 
ne greşit vom şi vieţui împreună cu El; căci fiecare om va judeca aceasta cu 
dreptate, aşadar cu cît mai vîrtos Dumnezeu, Care este izvorul dreptăţii şi 
al bunătăţii? lar Apostolul numeşte „moarte” atît pe aceea prin Sfîntul Bo- 
tez întru sfînta colimvitră, moarte făcută cu taină?, cît şi pe aceea pricinuită 
prin pătimiri şi prin ispite. 

“Tilcuind zicerea aceasta evanghelică, dumnezeiescul Grigorie al Tesalonicului zice 
aşa: „Ce este «mai multul»? Adică nu numai a fi şi a vieţui împreună cu Hristos, ci a ne şi 
afla ca fraţi şi împreună-moştenitori ai Săi” (Cuvint către Xenia). (n. aur.) 

* Despre aceasta a zis şi TeodoriL: „Nu a vorbit de moanea împreună cu Hristos numai 
pentru cei ce sînt omoriți, ci şi pentru cei ce se botează. Căci şi aceştia, crezînd cu cură- 


ţie şi arătînd viaţă potrivită cu credinţa, se împărtăşesc de viață împreună cu Stăpînul.” 
(n. aut.) 

12. dacă am răbdat, vom şi împărăţi împreună; 


Nu e destul a se da cineva pe sine numai o dată la moarte, pentru Hris- 
tos şi pentru credinţa şi porunca lui Hristos, ci trebuie să o facă totdeauna. 
ceea ce Pavel zice şi în altă parte: „În toate zilele mor” (/ Corinteni 15:31). 
Pentru aceasta trebuie să avem multă răbdare noi, Creştinii, întru toate is- 
pitele ce ne urmează, ca prin răbdare să ne învrednicim a împărăţi împre- 
ună cu Hristos. 


lar dacă ne vom lepăda de El, şi El Se va lepăda de noi. 


Cu aceste cuvinte, Apostolul dovedeşte cuvîntul de mai sus prin cele 
dimpotrivă, zicînd: Pentru răbdarea arătată în ispitele suferite pentru Hris- 
tos, vom lua răsplătiri; dar şi dimpotrivă, nesuferind ispitele şi lepădîn- 
du-ne de Hristos, ne vom osindi, fiindcă şi Hristos Se va lepăda de noi în 
ziua Judecăţii, precum El Însuşi a arătat, zicînd: „lar de acela care se va 
lepăda de Mine înaintea oamenilor, şi Eu Mă voi lepăda înaintea Tatălui 
Meu Care este în ceruri” (Marei 10:33). lar dacă Hristos Se va lepăda de 
noi, socoteşte de aici tu, iubitule, ce osîndă avem să primim noi, cei care 
ne vom lepăda de EI! 


13. Dacă noi nu credem, El rămîne credincios, 


Zice: Dacă noi, Creştinii, nu credem că Hristos S-a sculat din morţi. El 
nu va fi păgubit cu nimic de necredinţa noastră. Căci Hristos e totdeauna 
adevărat şi credincios — ori de credem, ori de nu credem noi —, căci zice: 
„Domnul Dumnezeul tău este Dumnezeu credincios” (A doua lege 7:9). Şi 
David zice: „Credincios este Domnul” (Psalm 144:18). Şi Apostolul zice 
şi în altă parte: „Că ce e dacă unii nu au crezut? Oare necredinţa acelora 
strica-va credinţa lui Dumnezeu?” (Romani 3:3). Ba! — nu o va strica. 


nu Se poate lepăda de Sine. 


Adică: Aşa cum Dumnezeu nu poate să nu fie, neavînd fire a merge în- 
tru neființă EI, Care singur este şi mai întîi este, tot astfel nu este cu putin- 
ță nici a Se tăgădui pe Sine. Căci a Se duce întru a nu fi şi a Se tăgădui pe 
Sine este una şi aceeaşi.! Drept aceea, Dumnezeu totdeauna rămîne, căci — 


Pentru aceasta. marele Dionisic Areopugitul (în Despre numirile dumnezeieşti, capi- 
tolul 8) arată că vrăjitorul Elima defaimă zicerea Apostolului, căci dintru aceasta se întări- 
1ă a aduce dovezi că Dumnezeu nu este atotputernic, tocmai — zice el — fiindcă nu Se poale 

şi dacă noi mărturisim şi credem, şi dacă nu credem şi ne lepădăm — Dum- 
nezeu nici nu Se foloseşte. nici nu cîştigă ceva din mărturisirea şi credin- 
ţa noastră, nici nu Se vatămă sau Se păgubeşte din necredinţa şi lepădarea 
noastră, ci la noi rămîne şi folosul, şi vătămarea.! 


14. Aminteşte-le acestea 


Pentru a nu socoti cineva că Timotei avea nevoie să înveţe cele de mai 
sus, Pavel zice aici aşa: |ţi scriu acestea ca să le aduci aminte celorlalţi 
Creştini. 


mărturisindu-i înaintea Domnului să nu se lupte în cuvinte, ceea ce 
nu trebuie la nimic, decii la doborirea celor ce îi aud. 


De vreme ce învingerea în vorbe este lucru ispititor, sufletul omului vo- 
ind pururea a pune întrebări şi a se lupta în cuvinte, Pavel zice aici către 
Timotei aşa: Mărturiseşte-i, adică adu-le ca martor prigonitorilor pe Dum- 
nezeu, şi porunceşte-le cu asprime să nu se lupte în cuvinte, pentru a cu- 
noaşte că, de nu te vor asculta, îi va osîndi Dumnezeu, Cel luat de tine spre 
mărturie. Fiindcă prigonirea în cuvinte nu numai că nu naşte vreun lucru 
folositor, ci mai ales pricinuieşte multă vătămare. Căci credinţa simplă şi 
nedesluşitoare a acelora ce primesc luptele acestea în cuvinte se doboară şi 
se pierde de către întrebările cele prigonitoare, la fel cum un turn statornic 
se doboară şi se răstoarnă de bombele tunurilor. 


15. Sîrguieşte-te să te arăţi înaintea lui Dumnezeu lămurit, lucrător 
ne-ruşinat, 


Cu aceste cuvinte, Pavel tălmăceşte chipul în care se va arăta Timotei 
lămurit. Şi care este chipul acesta? Anume dacă tu — o, Timotei! — vei ară- 


lepăda de Sine sau tăgădui pe Sine — precum zice aici Pavel. Dezlegînd această defăima- 
re şi nedumerire nebunească a vrăjitorului, acel dumnezeiesc părinte cu minte îngereas- 
că zice aşa: „Tăgăduirea sau lepădarea de sine este căderea din adevăr, iar adevărul este 
fiinţă, şi căderea din adevăr, lepădarea sau tăgăduirea adevărului e cădere din fiinţă. Însă 
Dumnezeu nu poale cădea din fiinţă. lar zicerea că «nu poate să nu fie» se spune din lip- 
să, aşa cum cineva ar zice că «nu poate să nu poată» şi că «nu ştie a nu şti». «Înțeleptul» 
(adică Elima, pe care îl numeşie aşa luîndu-l peste picior) nu a înţeles aceasta, aşa cum 
se întîmplă celor neiscusiţi a birui, care de multe ori, bănuindu-i nepulincioşi pe împorri- 
vă-luptătorii lor, bal aerul în zadar cu lovituri îndrăznețe şi socotesc că i-au birui! pe aceia, 
propovăduindu-se drept biruitori, dar neştiind puterea acelora.” (n. aut.) 

! Şi Teodoril a zis aşa: „Crezînd, noi nu dovedim că El este Dumnezeu; iar necrezînd, 
nu Îl scoatem din firea dumnezeiască, ci — ori de credem, ori de nu credem — El este Dum- 
nezeu. Aşadar, crezînd, dobindim folosul.” (n. aut.) 

ta că eşti lucrător ne-ruşinat, adică de nu te vei ruşina să faci nici un lucru 
din cele care ajută şi zidesc buna-cinstire de Dumnezeu şi dreapta-credin- 
ță. Căci aşa vei fi ales la Dumnezeu, suferind pentru El toate greutăţile şi 
Jucrînd toate voile Lui. În toate părţile trimiterii acesteia, Pavel pune multă 
sîrguinţă pentru a ridica din mijloc ruşinea pentru patimile lui Hristos, căci 
mulţi socoteau ruşine crucea Lui şi lauda crucii un lucru prostesc. Şi înşişi 
Apostolii, cei ce o propovăduiau, erau socotiți drept nişte oameni proşti, de 
rînd şi necărturari, şi drept unii ce sufereau patimi necinstite. Tu însă, fiul 
meu Timotei, nu te suşina pentru toate acestea! — zice. 


drept croind cuvîntul adevărului. 


Zice: Fiindcă mulţi sînt cei care strîmbă şi tilcuiesc rău cuvîntul lui 
Dumnezeu, tu — o, Timotei! — înalţă cuvîntul lui Dumnezeu şi tălmăceş- 
te-l drept. Sau — de vreme ce nu a zis chiar: „îndreptind”, ci: „drept cro- 
ind cuvîntul adevărului” — Pavel ne dă să înțelegem cu această zicere că: 
Aşa cum cineva taie cu cuțitul şi leapădă bucăţile de prisos adăugate la un 
pom frumos, la fel taie şi tu cu sabia duhului şi leapădă de la cuvîntul ade- 
vărului şi de la propovăduirea evangheliei toată înțelegerea neadevărată şi 
străină. 


16. lar de spurcatele glăsuiri deşarte, fereşte-te! — 


Zice: O, Timotei! — fereşte-te, adică leapădă-te, de vorbirile necurate şi 
zadarnice! lar fericitul loan Hrisostom, în toate părţile epistotelor lui Pavel 
unde se aftă zicerea „glăsuire zadarnică”, citeşte „glăsuire nouă”, cu aceas- 
ta dîndu-ne să înţelegem că Apostolul îi zice aici lui Timotei să se lepede 
de necuratele scorniri şi izvodiri ale ereticilor — cum am zis în epistola întîi 
către Timotei, capitolul 6, stih 20. lar unii tilcuiesc zicerea „fereşte-te” în 
loc de: „să stai cu prisosinţă”, adică: Nevoieşte-te cu prisosinţă a curma şi 
a opri astfel de glăsuiri deşarte! — însă înţelegerea aceasta nu e adevărată. 


căci ele vor spori mai mult către păgînătate 


! Şi ia aminte că, în sfinţitele lor liturghii, marele Vasilie şi dumnezeiescul Hrisostom 
Se roagă către Dumnezeu pentru arhiereul locului împrumutind zicerea aceasta a Aposto- 
lului şi zicînd aşa: . Întîi, pomeneşte, Doamne. pe arhiepiscopul nostru (cutare), pe care 
dăruieşte-l sfintelor Tale biserici în pace, întreg, cinstit, sănătos, întru zile îndelungate şi 
drept îndreptînd cuvîntul adevărului Tău.” lar Teodorit tîlcuieşte apostoleasca zicere aşa: 
„Dintre plugari, îi lăudăm pe cei ce taie brazdele drept. Tot aşa, vrednic de laudă este în- 
vățătorul care urmează dreplarului dumnezeieştilor cuvinte.” (n. aur.) 

17. şi cuvîntul lor va avea păşune ca O cangrenă. 


Zice: Neastîmpărată este răutatea şi nu primeşte doctorie, căci cuvintele 
ereticilor vatămă şi strică cea mai mare parte a bunei-cinstiri de Dumnezeu 
precum cangrena, care e o patimă şi o rană ce pricinuieşte putrezire, mîn- 
cînd părţile sănătoase ale trupului ce sînt împrejurul ei. 


Dintre ei sînt Imeneu şi Filit, 


18. care au rătăcit de la adevăr, zicînd că învierea s-a şi făcut, răstur- 
nînd credinţa unora. 


Bine a zis mai sus dumnezeiescul Apostol că vorbele ereticilor sporesc 
spre mai multă păgînătate, căci se vede că eresul lui Imeneu şi al lui Filit nu 
surpa numai învierea din morţi, ci năştea încă multe alte dogme rele. Căci, 
dacă învierea morţilor s-a făcut, atunci s-au surpat şi judecata, şi venirea 
Mîntuitorului şi răsplătirea drepţilor şi a păcătoşilor. Prin urmare, oamenii 
cei buni şi drepţi au suferit necazurile şi ostenelile vieţii acesteia [degeaba], 
iar oamenii cei răi şi păcătoşi nu s-au osîndit pentru răsfăţurile, slavele şi 
îndulcirile cu care se îndulcesc aici — precum li se cuvenea -, ci chiar s-au 
slăvit şi au dobîndit fericire prin bunătăţile acestei vieţi. Atunci de ce mai 
trebuie fapta bună, de vreme ce se face această răsplătire? Astfel încît este 
mai bine sau întocmai la fel a zice că nu este înviere nicidecum, decît că în- 
vierea s-a şi făcut? Însă nu a zis că aceştia surpă credinţa tuturor Creştinilor, 
ci numai a unora, adică a celor mai slabi în credinţă. lar apoi zice: 


'[...] Aşa a fost mult-încilcitul şir al ereticelor cugetări ale maniheilor. De aceea, 
se cuvine a fugi Creştinii de aceştia şi de toţi ereticii, ca de nişte pierzători şi ca de ciu- 
mă, pentru a nu se molipsi şi ei de la dînşii şi a se pierde. De aceea porunceşie Solomon: 
„Scoate-! afară din adunare pe cel pierzător!” (Pilde 22:10) şi Proorocul David, părintele 
lui, îl fericeşte pe omul ce nua şezul cu pierzătorii, zicînd: „Fericit = bărbatui care nu a şe- 
zut pe scaunul pierzătorilor” (Psalm 1, suh 1). Pentru aceasta şi dumnezeiescul Policarp, 
întrebat de ereticul Marchion dacă şiie cine este, i-a răspuns: „Te ştiu că eşti fiul cel întii 
născul al diavolului.” Şi marele Alanasie scrie în viaţa marelui Antonie că acel cuvios pă- 
rinte fugea de arieni şi de alţi eretici ca de ciumă. Pentru aceasta, şi icumenicul sobor al 
şaselea (în al sâu Canon 63) porunceşte să se ardă mărturisirile mucenicilor plăsmuite de 
eretici. Şi Apostolii ponuncesc (în Canonul 7 al lor) să nu se facă cunoscute cărţile necre- 
dincioşilor supra-scrise în chip mincinos „sfinte”. lar marele împărat Solomon porunceşte 
împăraţilor asemenea lui să-i gonească pe cei necredincioşi şi să nu-i lase să semene ne- 
ghinele păgînătăui lor printre cei credincioşi , zicînd: „Împăratul înţelepl este vînturător al 
necredincioşilor” (Pilde 20:20). Vezi şi la zicerea: „De omul eretic, după înfiia şi a doua 
sfătuire, leapădă-te!” (Ti 3:10). (n. aur.) 

” lar Teodorit spune că erelicii aceştia de rea cugetare ziceau că învierea s-a şi fă- 
cul socolind că „învierea” e moştenirea fiilor care se nasc din nuntă, adică a celor ce 

19. Însă temelia cea statornică a lui Dumnezeu stă, 


Ceea ce zice aici Pavel are această înţelegere: Nu toţi Creştinii s-au sur- 
pat de către cugetările ereticilor zise mai sus, ci doar cei neadeveriţi şi ne- 
întăriţi în credinţă şi în cugetare, despre care leremia a zis: „le place să-şi 
mişte picioarele” (capitolul 14:10). Căci, de nu ar fi fost neîntăriţi, ei nu 
s-ar fi stricat de cuvintele ereticilor, ca să cadă din credinţă, ci au căzut 
nefiind mai întîi adeveriţi. Căci nici strămoșul Adam nu s-ar fi amăgit de 
cuvintele femeii sale dacă ar fi fost adeverit şi întărit în socoteala sa şi în 
credinţa către Dumnezeu. Ci, fiind neadeverit, cînd a primit lovirea diavo- 
lului, a căzut şi a călcat porunca. lar cîţi au cupetare şi credinţă statornică, 
aceia stau întăriţi şi neclintiţi şi nu numai că nu se vătămă de amăgitorii 
eretici, dar se şi laudă prin aceia; căci, socotind putrede cugetările ereti- 
cilor, mai mult se întăresc. Şi vezi, iubitule, că temelia lui Dumnezeu este 
statomică şi nemişcată, încît aşa se cuvine a se ţine cineva de credinţă, ca 
de o temelie statornică, fără a se clinti nicidecum.! 


avînd pecetea aceasta: „Cunoscut-a Domnul pe cei ce sînt ai Săi” 
(Numeri 16:5) şi: „Să se depărteze de nedreptăţi to! cel ce numeşte 
numele Domnului!” 


Cînd Core, Datan, Aviron, Avnu şi cei două sute şaptezeci de bărbaţi 
numiţi „ai adunării fiilor lui Israil” s-au sculat împotriva lui Moisi şi a lui 
Aaron, Moisi, căzînd cu faţa la pămînt cu mare smerenie, a zis către Core 
şi către toţi apostaţii împreună cu el cuvintele acestea: „A cercetat şi a 
cunoscut Dumnezeu pe cei ce sînt ai Lui şi sfinţi, şi i-a apropiat către Sine” 
(Numeri 16:5), ca şi cum le-ar fi zis: Ce v-aţi sculat asupra noastră? Noi 
nu ne-am făcut începători, povăţuitori şi preoţi al norodului Israilitean de 
sine, ci Dumnezeu ne-a ales la această dregătorie. El, Care cunoaşte care 
oameni sfinţi sînt ai Lui, ne-a apropiat şi ne-a tras la Sine ca să fim slujitori 
cinstirii Lui şi liturghisitori ai Cortului Lui. 


se zămislesc, se nasc şi rămîn în lume în locul născătorilor ce mor. Şi aşa, cu această 
nebunească socoteală, îi amăgeau pe oameni şi-i depărtau de la învăţătura Apostolilor. 
(a. aut.) 

! Şi Coresi zice că, prin „temelie”, Pavel înţelege aici nestrămutata hotărire a lui 
Dumnezeu. lar Teodoril lilcuieşte zicerea aşa: „Temelia adevărului nu se poale clinti. căci 
Dumnezeu a pus-o, iar pecetea temeliei este nădejdea învierii. Căci cel ce scoale învierea 
de obşte, acela lăgăduieşte învierea lui Hristos, iar cel ce tăgăduieşie învierea leapădă şi 
patima Lui; şi cel ce o leapădă pe aceasta tăgăduieşie şi naşterea din fecioară. Deci potri- 
vita numit «pecele a temeliei» credința învierii.” (n. aut.) 

lar zicerea „Să se depărteze de nedreptăţi tot cel ce numeşte numele 
Domnului” nu am putut-o afla în Scriprură, cu toate că am cercetat foarte. 
Se poate însă ca Apostolul să o fi tălmăcit din cuvîntul acela al Leviricului: 
„Şi nu vă veţi jura cu numele Meu pentru nedreptate şi nu veţi spurca nu- 
mele cel sfînt al Dumnezeului vostru. Eu sînt Domnul Dumnezeul vostru” 
(Leviticul 19:12). 

Deci Apostolul zice că temelia întărită a lui Dumnezeu stă neclintită şi 
are această pecete, anume zicerile de mai sus ale Scripturii. Adică, aşa cum 
o piatră are săpate într-însa, însemnate asupra ei, oarecari slove şi semne, 
tot astfel temelia lui Dumnezeu are scrise asupra ei, ca o pecete neştearsă, 
înseşi lucrările, astfel: „Cunoscut-a Domnul pe cei ce sînt ai Lui” şi: „Să 
se depărteze de nedreptăţi tot cel ce numeşte numele Domnului”. Acestea 
vor să spună că cei credincioşi şi cu totul apropiaţi ai lui Dumnezeu s-au 
cunoscut şi s-au ales dinainte de Dumnezeu, ca să nu se strice şi ei odată 
cu necinstitorii de Dumnezeu şi cu cei neîntăriţi în credinţă. Şi astfel stau 
ca nişte stîlpi însufleţiţi şi ca nişte temelii neclintite, nemişcîndu-se de cu- 
getările ereticilor şi purtînd întru sine-le prin fapte cuvintele de mai sus ale 
Scripturii. Şi Pavel numeşte „nedreptate” rătăcirea întru dogmele credinţei 
sau şi toată nedreptatea. Drept aceea, cel ce nedreptăţeşte nu se potriveşte 
şi nu se zideşte asupra temeliei lui Dumnezeu. nefiind credincios şi apropi- 
at al lui Dumnezeu şi neavînd asupra sa pecetea cunoştinţei şi a apropierii 
de Dumnezeu. Căci cum va avea cel nedrept asupra sa pecetea dreptului 
Dumnezeu? Aceasta este cu totul nepotrivită! Şi — o, cititorule! — dacă cel 
ce numeşte numele Domnului e dator a fi departe de toată nedreptatea, apoi 
şi dimpotrivă, cel ce nu se depărtează de toată nedreptatea este nevrednic 
a numi cu gura sa numele Domnului, căci — după Sirah — „Nu e frumoasă 
lauda în gura păcătosului” (Sirah 15:9). 


20. Şi intr-o casă mare nu sînt numai vase de aur şi de argint, ci şi de 
lemn şi de lut; 


De vreme ce mulţi se smintesc pentru că în lume se află oameni răi | 
şi vicleni, Apostolul, lăsînd toate celelalte pricini şi socoteli pentru care 
Dumnezeu îi iartă a fi, aduce aici doar pricina aceasta, zicînd că — aşa cum 
într-o casă mare se află vase osebite: şi de aur, şi de argint, şi de lemn, şi de 
lut — tot astfel şi în lumea asta mare se află şi oameni buni şi îmbunătăţiţi, | 
şi răi şi răzvrătiți. Căci Pavel înţelege prin „casă mare” lumea, nu Biserica 
lui Hristos. În Biserica lui Hristos Pavel nu voieşte a fi nici un vas de lemn, | 

ci voieşte ca toate vasele, adică toţi Creştinii, să fie de aur şi de argint, deci 
buni şi îmbunătăţiţi. Pentru că Biserica Creştinilor este trup al lui Hristos 
şi este fecioară frumoasă şi foarte împodobită, fără să aibă vreo întinăciune 
sau zbircitură de răutate, „căci Hristos - zice - a iubit Biserica şi S-a dat pe 
Sine pentru dînsa ca s-o înfățişeze Sie-Şi Biserică slăvită, neavînd întină- 
ciune, sau zbiîrcitură sau ceva din cele ca acestea, ci să fie sfîntă şi neprihă- 
nită” (Efeseni 5:27). Şi iarăşi: „V-am logodit unui singur bărbat, ca să vă 
pun înaintea lu: Hristos fecioară curată” (2 Corinteni 11:2).! 


şi unele sînt spre cinste, iar altele spre necinste. 


Zice: Vasele de aur, Creştinii cei îmbunătăţiţi şi buni, sînt spre cinste, 
adică cinstite şi folosite spre slujbe de cinste; iar vasele de lemn şi de lut, 
oamenii cei răi şi pîngăriţi, sînt spre necinste, adică necinstite şi folosite în 
slujbe necinstite. Nu a zis însă că vasele acestea sînt spre întrebuințare şi 
neîntrebui nţare, căci oamenii cei răi, deşi nu sînt trebnici spre fapta bună, 
totuşi lucrează şi ei întru alcătuirea lumii şi în alte oarecari iconomii. Ast- 
fel, prin împietrirea inimii lor şi prin pedeapsa primită pentru aceasta, Fa- 
raon şi ostaşii lui au lucrat spre a Se slăvi Dumnezeu ca un drept ce este, 
căci zice: „Şi Mă voi slăvi întru Faraon şi întru toată oastea lui, şi vor cu- 
noaşte toţi Egiptenii că Eu sînt Domnul” (/eşirea 14:4)2 


21. Deci, de se va curăţi cineva de acestea, va fi vas spre cinste sfinţit, 


O, cititorule! — vezi că a fi cineva „vas de aur” sau „de lut”, adică bun 
sau rău, nu urmează din firea omului, nici din sila materiei, precum hu- 
leau maniheii, ci din alegerea cea bună sau rea? Căci ascultă ce zice aici 
Apostolul, că tot omul, dacă vrea, poate să-şi curăţească desăvirşit sufletul 
de ateperea cea rea, „de lemn” sau „de lut” şi, în locul aceleia să-şi facă 


“Var alţii zic că, prin „casă”, se înțelege şi Biserica. fiindcă în Biserică se cuprind şi cei 
buni, şi cei răi, deşi cei răi sînt părți neputincioase şi rănite alc ei, biserica asemănîndu-se 
cu corabia lui Noe, care cuprindea şi vietăţile cele curate, şi pe cele necurate. Aceste mă- 
dulare neputincioase, adică cei răi, se cuprind în Biserică cu nădejdea că se vor face sănă- 
toşi prin pocăință, şi cei necuraţi cu viaţa se vor face curaţi prin pocăință şi prin îndrepta- 
rea pricinuită de viaţa cea curată. (n. aur.) 

* Şi cei răi lucrează în lume spre folos, pentru că ei, pedepsindu-i pe cei buni şi drepţi. 
le pricinuiesc mai multe cununi. Şi, fiind pedepsiţi de la Domnul, ei îi înţelepţesc pe cei- 
lalţi să nu facă aceleaşi rele, căci — zice — „îşi va spăla (dreptul) miinile sale în sîngele 
păcătosului” (Psalm 16:10), adică drepţi, văzind că păcătoşii se pedepsesc şi se omoară. 
se vor păzi curaţi de răutate. Şi Solomon zice: „Bătindu-se cel stricător, nebunul va fi mai 
înţelept” (Pilde 19:25). (n. aut.) 

alegerea „de aur” şi „de argint”. adică bună şi îmbunătăţită. Şi socoteşte 
aceasta din pilde! Căci Pavel era mai întîi „de lut”, adică rău, fiindcă nu 
credea în Hristos: dar apoi s-a făcut „de aur”, căci a crezut. ŞI, dimpotrivă, 
luda era mai întîi ..de aur”, fiindcă se învrednicise a fi ucenic al lui Hristos; 
dar în urmă s-a făcut „de lut”, pentru că L-a vîndut pe Hristos. Dar poate 
că s-ar nedumeri cineva pentru ce Pavel defaimă aici „vasele de lut”, iar 
în altă epistolă le laudă, zicînd: „(...) avînd dar vistieria aceasta în vase de 
lut” (2 Corinteni 4:7), Spre dezlegarea nedumeririi acesteia, răspundem 
că acolo Pavel vorbeşte chiar despre firea trupului omului. Căci, precum 
vasul de lut nu e nimic altceva decît numai lut ars cu foc, tot astfel tru- 
pul omului nu e decit lut ce se întăreşte cu fierbinţeala sufletului!. lar aici, 
Apostolul vorbeşte despre alegerea sufletului, iar nu pentru firea trupului. 


de bună trebuinţă stăpînului, 


Aşadar, din cuvintele acestea ale Apostolului se încheie că vasele „de 
lemn” şi de „lut”, adică oamenii cei răi, sînt netrebnici după cel dintii scop 
a! lui Dumnezeu, Care voieşte ca toţi oamenii să se mîntuiască, fiind de 
folos după alt chip, adică după scopul următor al lui Dumnezeu — precum 
am zis mai sus. 


gătit spre tot lucrul bun. 


Zice: Cel ce voieşte şi doreşte se poate curăţi de reaua alegere, făcîndu-se 
vas de folos a! lui Dumnezeu, gătit spre a face tot lucrul bun. Adică, deşi nu 
află vreme să facă binele, el e gătit spre a-l face, ori feciorie şi nevoinţă de ar 
fi, ori mucenicie şi lipsă pentru Hristos, ori altă oarecare facere de bine. 


22. Fugi de poftele tinereşti 


„Pofte tinereşti” sînt nu numai cele ale curviei şi ale păcatului trupesc, 
ci oricare altele, adică ori pofta de stăpînire, de bani, de moşie ori de altce- 
va. Poftele şi fanteziile acestea sînt nebuneşti şi însuşite minţilor tinereşti 
şi neîntărite, fiindcă mai de multe ori tinerii sînt fără de minte, iubesc de- 
şertăciunile şi sînt nestatornici cu mintea. Pentru aceasta, şi Solomon tică- 
loşeşte cetatea ce are împărat tînăr: „Vai de tine, ţară care ai un copil rege!” 

' lar cumenie zice că trupul se numeşte „de hîrb şi „de pămînt” şi dacă se măsoară 


cu vistieria cerească şi dumnezeiască a darului Sfîntului Duh pe care o cuprinde în sine. 
(n. aut.) 


268 


TÎLCUIREA CELEI DE A DOUA EPISTOLE CĂTRE TIMOTEI 


(Ecclesiast 10:16). Acelaşi Solomon! numeşte tinereţea „neminte şi deşer 
tăciune” (Ecclesiastul 11:10); şi iarăşi: „Nemintea aţiţă inima tînărului” 
(Pilde 22:15). Drept aceea, şi bătrînii care au poftele celor tineri sînt tineri 
cu mintea, deşi bătrîni cu anii. 


urmează dreptatea, 


Zice: O, Timotei! — vînează dreptatea, adică fapta bună cea peste tot 
cuprinzătoare. 


credinţa, 


Zice: O, Timotei! — vînează adevărata credinţă către Dumnezeu şi către 
prieteni şi iubeşte-i cu încredințare. Ca şi cum ar fi zis: Nu fi necredincios 
şi neadevărat faţă de prieteni, ci păzeşte-le încredințare”. Pentru aceasta 
zice şi mai departe: 


dragostea, pacea cu cei ce cheamă pe Domnul din inimă curată. 


!Pofte tinereşti sînt însă şi obiceiurile cele noi şi rele pe care le află unii Creştini spre 
a-şi zici case înalte şi strălucite, zugrăvite şi de multă cheltuială, întru care au îmbrăcămin- 
te şi mobile scumpe în multe culori. Şi femeile au îmbrăcăminte şi podoabe de mirare şi de 
mul preţ, spre împodobirea capului, a brîului şi a picioarelor lor. Şi adeseori se schimbă 
cu haine noi. Şi vezi pildele lor în Scriprură! Astfel, Rovoam, defăimînd sfatul bătrinilor 
şi urmîndu-l pe acela al tinerilor, a pierdut împărăţia celor zece seminţii ale lui Israil, căci 
peste ele a împărăţi! robul lui Solomon, al tatălui său, ierovoam. Căci zice: „A lăsa! împă- 
ratul Rovoam sfatul celor bătrîni şi a grăit căure dînşii după sfatul celor mai tineri” (2 /n- 
păraţi 10:13). Şi în Evanghelie este scris că fiul mai tînăr, ca un mai neînţelept, şi-a cerut 
de la tatăl său partea de avuţie şi s-a desfrinal, iar nu cel mai mare, căci „a zis cel mai tînăr 
dintre ei latălui lor: Dă-mi partea ce mi se cuvine din avuţie!” (Luca 15:12). (n. aur.) 

Căci cel ce voieşte a fi prieten cu loţi trebuie mai întii decîi toate a fi credincios. Pen- 
tru aceasta a zis Sirah: „Prietenul credincios este acoperămînt tare, iar cel ce îl află pe 
acesta a aflat vistierie” (Sirah 6:15); şi iarăşi: „Pentru un prieten credincios, nu este lucru 
de schimb şi nu este cumpănă a bunătăţii lui” (la fel); şi iarăşi: „Prietenul credincios este 
doctorie a vieţii şi cei ce se tem de Domnul îl află pe acesta” (4:10). Şi cel ce voieşte a fi 
prieten cu adevărat se cuvine a păzi încredințare întru tainele prietenului său şi a nu arăta 
nici una din ele. Despre aceasta a zis Solomon: „Omul îndoit cu limba dă pe faţă lucruri 
de taină, iar cel credincios le ţine ascunse cu suflarea” (Pilde 11:12) Căci, dacă cineva 
descoperă taina prietenului, acela pierde încredințarea şi prietenul său nu-l va mai iubi ca 
înainte, precum a zis Sirah: „Cel ce descoperă taine a pierdut crezarea şi nu va afla prieten 
sufletului său” (Sirah 27:10): şi iarăşi: „Ruperea se poate astupa şi pentru ocară este împă- 
care, dar cel ce a descoperit taine a deznădăjduit” (27:21). Însă a afla un prieten ca acesta 
este lucru cu anevoie, precum a spus Solomon: „E greu a afla bărba! credincios” (Pilde 
20:6). Iar care este adevăratul prieten, vezi la subînsemnarea zicerii „aşa iubindu-vă pe 
voi” (7 Tesaloniceni 2:2). (n. aul.) 

Adică: Numai întru aceia să cutezi a te încredința, întru cei ce-l chea- 
mă pe Domnul cu inimă nevicleană. Şi să petreci împreună cu cel pâşnici 
şi negilcevitori 


23. lar de întrebările nebuneşti şi neînţelepte fereşte-te, ştiind că nasc 
gilcevi. 


O, cititorule! — vezi că Pavel îl opreşte pe Timotei de la întrebările prigo- 
nitoare în multe părţi ale epistolei acesteia? Pentru ce? Nu pentru că Timotei 
nu ar fi putut să le doboare pe acelea cu cuvîntul său, ci pentru că este lucru 
cu desăvârşire netrebnic a se băga cineva în asemenea nevoinţe zadarnice, fi- 
indcă nici un rod bun nu se naşte de aici, decît numai gilcevi şi vrajbe. Pen- 
tru aceasta zice: O, Timotei! — fereşte-te de asemenea întrebări nebuneşti şi 
neînţelepte. Şi, vorbind de întrebări „nebuneşti şi neînţelepte”, le osebeşte 
de acelea înțelepte şi cunoscătoare despre dumnezeieştile Scripturi, întrebări 
de care nu se cuvine a se feri cineva, fiindcă acestea nu pricinuiesc gilcevi 
şi vrăjbi. Însă nici aceste întrebări din Scripturi nu se cuvine a fi făcute cu 
împătimire şi cu prigonire în cuvînt, cînd cineva întreabă despre unele înţele- 
geri nedumerite ale Sfintei Scripturi. Despre aceasta a zis Apostolul şi în altă 
parte: „lar de i se pare cuiva a fi iubitor de a birui şi prigonitor, noi astfel de 
obicei nu avem, nici bisericile lu; Dumnezeu” (/ Corinteni 11:16). 


24. Slugii Domnului nu i se cuvine a se gilcevi, ci a fi blind către toţi, 


Zice: Sluga lui Hristos nu se cuvine a se gîlcevi, ci a fi blîndă cu toţi. 
Atunci pentru ce îi porunceşte Pavel lui Tit să înfrunte cu asprime? (Zi 
2:15). Răspundem că înfruntarea cea tare muşcă şi răneşte mai ales atunci 
cînd se face cu blîndeţe şi cu inimă netulburată. Căci este cu putinţă a în- 
frunta şi a mustra cineva mai cu atingere şi mai cu amărăciune cînd o face 
cu blîndeţe decît cu sumeţie şi cu tulburare. 


destoinic să dea învăţătură, 


Zice: Sluga lui Dumnezeu se cuvine a fi destoinic să-i înveţe pe aceia care 
voiesc. Căci nu se cuvine a-i învăţa cineva pe eretici, ci, după ce îi va încerca 
o dată sau de două ori, irebuie a se feri de dînşii, precum scrie acelaşi Pavel 
către Tit: „După înfiia şi a doua sfătuire, fereşte-te de omul eretic!” 

"lar Teodorit tîlcuieşte zicerea aşa: „A-i iubi pe toţi se pcate, fiindcă aceasta porun- 


ceşte şi legea evanghelică: «lubiţi-i pe vrăjmaşii voştri!» (Matei 5). lar a tîlcui nu este cu 
putinţă tuturor, ci numai acelora ce-L cheamă pe Stăpînul din inimă curată.” (n. aur.) 

suferitor de rău, 


Zice: O, Timotei! — se cuvine să fii suferitor de rele, adică să suferi re- 
lele celorlalţi. Aceasta ţi se potriveşte mai ales ţie, învățătorul celorlalţi, 
adică să aştepţi întoarcerea şi pocăinţa oamenilor şi să le prăieşti şi să-i în- 
veţi totdeauna, chiar dacă nu te ascultă, şi să nu-i depărtezi şi să-i lepezi 
îndată. Şi ascultă ce zice mai jos: 


25. învățindu-i întru blândeţe pe cei ce se pun împotrivă, 


Zice: O, Timotei! — pe cei ce grăiesc şi stau împotrivă se cuvine să-i în- 
veţi cu blîndeţe. Întâi, pentru că, învăţindu-i cu sumeţie, cu mînie şi cu ini- 
mă tulburată, sufletul tău se tulbură și nu poate socoti vreo noimă de folos 
spre a-i trage pe ascultători şi a-i folosi. Al doilea, pentru că cel ce voieşte 
să asculte de la tine vreun cuvînt trebuincios şi să se folosească, se cuvine 
să aibă mai întîi bună-voinţă şi dragoste către tine, învăţătorule. Şi cum va 
avea buna-voinţă către tine, dacă tu te vei sumeţi şi îl vei ocărî? Negreşit, 
aceasta e cu anevoie a se întîmpla. Dar de ce îi scrie Pavel lui Tit să se fe- 
rească „de omul eretic după întîia şi a doua sfătuire” (7it 3:10), iar aici îi 
zice lui Timotei să înveţe cu blîndeţe” Pentru că lui Tit îi scrie să se ferească 
de ereticul ce este neîndreptat şi pe care îl ştie de nevindecat, iar aici îi vor- 
beşte lui Timotei despre cei potrivnici care nu sînt de nevindecat, ci e nădej- 
de a se vindeca şi a se îndrepta, precum arată şi prin cuvintele de mai jos: 


ca doar le va da Dumnezeu pocăință spre cunoştinţa adevărului 


Zice: Poate că împotrivitorilor li se va face vreo îndreptare şi vindeca- 
re şi vor veni la pocăință şi la cunoştinţa adevărului. lar „poate” se zice la 
lucruri neştiute şi cu îndoială, încît din cuvintele acestea încheiem că tre- 
buie să fugim şi să ne lepădăm de cei ce sînt arătaţi de nevindecat, neîn- 
dreptaţi şi nepocăiţi, iar pe cei ce sînt cu îndoială se cuvine să-i cercăm şi 
să-i îndreptăm. O, cititorule! — vezi cum Apostolul îl învaţă pe Timotei să 
fie smerit-cugetător, căci nu a zis: „poate îi vei putea întoarce cîndva”, ci: 
„doar le va da Dumnezeu întoarcere”, ca şi cum i-ar zice: Orice îndreptare 
şi folos li se va face, de la Domnul! va fi, iar nu din cuvîntul şi învăţătura ta. 
Prin urmare şi voi, învățătorii şi sfinţiţii propovăduitori, învăţaţi din cuvîu- 
tul acesta al Apostolului a fi smerit-cugetători şi, de s-ar întîmpla să-l îndu- 
plecaţi pe vreun Creştin spre pocăință, să nu socotiți că voi l-aţi înduplecat, 
cu cuvîntul vostru, ci că Dumnezeu i-a înduplecat inima cu darul Său. 

26. şi se vor deştepta din cursa diavolului, 


Aceste cuvinte ale Apostolului nu se înţeleg numai pentru dogmele rele, 
ci şi pentru viaţa cea păcătoasă. fiindcă oamenii (aşa cum erau şi cei ce se 
împotriveau lui Timotei) nu se prind în cursa diavolului numai pentru dog- 
mele rele şi eretice, ci şi pentru faptele rele şi viaţa cea rea. De aceea, se 
cuvine a fi îndreptaţi cu blindeţe de învăţători nu numai cei ce au dogme 
eretice, ci şi aceia care au patimi şi viaţă stricată. Căci — aşa cum pasărea 
ce se prinde în laţ. fie şi cu un singur picior, se face cu totul supusă omu- 
lui ce i-a întins laţul — tot aşa şi oamenii, deşi nu sînt prinşi de amîndouă 
părţile - adică şi cu dogmele rele, şi cu viaţa cea spurcată, ci numai dintr-o 
parte. adică cu viaţa cea spurcată —, totuşi se află sub stăpînirea diavolu- 
lui care întinde cursele şi laţurile dogmelor eretice şi ale vieţii celei spur- 
cate. Drept aceea, se cuvine ca dascălii să sfărîme cu învăţătura lor curse- 
le acestea ale diavolului, ca să slobozească dintr-însele ticăloasele suflete 
ale oamenilor. precum este scris: „Cursa s-a sfărîmat, şi noi ne-am izbăvit” 
(Psalm 123:7). 


vînaţi fiind de dînsul spre a lui voie. 


Zice: Oamenii cei stricaţi de dogmele eretice şi de viaţa spurcată sînt ca 
şi cum ar înota întru rătăcire, dar, cînd se vor prinde de Dumnezeu spre a 
Sa voie, poate că se vor deştepta din adînca rătăcire şi vor veni întru sim- 
țire şi întru răbdare. lar voia lui Dumnezeu este nu numai a crede cineva 
drept, ci şi a vieţui bine. Aşadar - o, cititorule! — se cuvine să înţelegi cu- 
vintele acestea ale Apostolului nu numai pentru dogmele credinţei, ci şi 
pentru fapte şi viaţă. Unii însă — precum este şi Teodorit — prin zicerea 
„Yînaţi de dînsul” înţeleg că aceştia sînt prinşi de diavolul şi se află în voia 
lui cea rea, ci şi această înţelegere este potrivită. 


CAPITOLUL UI! 


]. Şi aceasta să ştii, că în zilele cele mai de pe urmă vor veni vremi 
cumplite. 


Fiindcă atunci, în vremile apostoleşti, erau mulţi oameni răi, ca să nu se 
tulbure Timotei de aceasta, Pavel i-a spus mai înainte că într-o casă mare 
se află şi vase de aur, şi vase de lut, că adică în lumea aceasta se află şi oa- 
meni buni, şi răi. lar acum îi spune dinainte că şi în vremile viitoare vor 
fi mulţi răi, însă acesta nu e lucru nou, căci şi în vremea lui Moisi au fost 
spurcaţii vrăjitori lani şi lamvri. Deci — zice — să nu-ţi pară lucru de mira- 
re, Timoteie, nici să te scîrbeşti pentru aceasta! Şi zice că vor urma „vremi 
cumplite”, adică foarte rele, dar aceasta nu se cuvine a se înţelege pentru 
vremi, luni şi zile în sine, căci ele nu sînt rele din fire; ci se înţelege despre 
oamenii răi care vor fi în zilele cele mai de pe urmă şi pentru împrejurări- 
le potrivnice care vor urma întru acele vremi. Căci şi noi obişnuim a zice, 
cînd vorbim, că „această vreme este rea”, sau „bună”, numindu-le aşa fie 
de la bunătăţile sau răutăţile care se întîmplă întru acea vreme, fie de la oa- 
menii buni sau răi ai acelei vremi. (Vezi şi la tîlcuirea celei către Efeseni, 
la capitolul 5:16, zicerea „răscumpărind vremea”.) 


2. Căci vor fi oameni iubitori de sine, 


Apostolul pune îndată întîia rădăcină a tuturor patimilor, care naşte toa- 
te răutăţile, adică iubirea de sine. Căci cineva se iubeşte în chip firesc mai 
întîi pe sine şi apoi, din dragoste de sine, îi iubeşte şi pe ceilalţi oameni şi 
celelalte lucruri ale lumii. Deci iubirea de sine este un prieteşug fără rîn- 
duială al omului, prieteşug care, biruindu-ne, ne face să săvîrşim toate re- 
lele şi patimile, fără a socoti şi a voi binele aproapelui, ci numai pe al nos- 
tru. Dar omul |biruit de această patimă] nu se iubeşte nici pe sine, căci, aşa 
cum se întîmplă cu mădularele trupului, vătămarea unuia din mădulare — 
să zicem a ochiului, sau a mfinii sau a piciorului — trece şi la celelalte mă- 
dulare. Sau aşa cum se întîmplă la zidirea unei case, cînd cineva, scoţind o 
piatră din perete, mişcă şi tulbură şi celelalte pietre; tot astfel se întîmplă 
şi în Biserica Creştinilor, şi cel ce poartă grijă numai de sine, fără să bage 
seamă de fratele său, acela se vatămă şi pe sine. 


iubitori de argint, 

După ce a arătat rădăcina, adică iubirea de sine, Apostolul spune aici şi 
care sînt ramurile ei. Şi întîia ramură a iubirii de sine e iubirea de argint, 
căci de aceea iubeşte omul banii, ca să se odihnească pe sine, adică din iu- 
bire de sine. Deci, aşa cum din dragoste se naşte tot binele, tot astfel, dim- 
potrivă. din iubirea de sine, care e potrivnică dragostei, se naşte toată ră- 
utatea. Căci dragostea este largă şi încăpătoare şi revarsă tuturor facerile 
sale de bine, iar iubirea de sine strîmtorează lărgimea dragostei şi-şi gră- 
mădeşte facerile de bine numai într-un singur om. 


trufaşi, 


În vremile de apoi — zice - vor fi oameni trufaşi, adică fălindu-se că sînt 
mai presus de ceilalţi. Şi tot din iubirea de sine se naşte şi această ramură 
otrăvitoare a trufiei, căci cineva se trufeşte din pricină că se iubeşte pe sine 
ŞI voieşte a fi slăvit mai mult decît ceilalţi. 


mîndri, hulitori, 


Cînd sporeşte şi creşte, trufia se face mîndrie, iar mîndria se face la rîn- 
dul ei ocară şi hulă lui Dumnezeu. Căci, cînd cineva se are pe sine mai 
presus de ceilalţi oameni şi se trufeşte, atunci el se şi mîndreşte, adică su- 
pra-scrie asupra sa toate isprăvile şi faptele bune, socotind că el însuşi le-a 
isprăvit. cu puterea sa, iar nu cu daru! şi cu puterea lui Dumnezeu; şi, so- 
cotind aceasta, ticălosul ÎI huleşte pe Dumnezeu, de la Care se pricinuieşte 
toată fapta bună şi tot binele. E arătat aşadar că mîndria şi hula către Dum- 
nezeu se nasc din iubirea de sine. 


3. nesupuşi născătorilor, nemulţumitori, necuvioşi, neiubitori, neîm- 

păcaţi. 

Aşa se fac unii aceştia, cei arătaţi mai sus. Căci, dacă ei ÎI hulesc pe În- 
suşi făcătorul lor Dumnezeu, cum îi vor mai cinsti pe născătorii lor? Şi, ia- 
răşi „ nu-i cinstesc pe născătorii lor cei nemulţumitori către ceilalţi făcători 
de bine ai lor. Apoi, cei nemulţumitori către făcătorii lor de bine sînt şi ne- 
cuvioşi, căci strică cuvioşia şi se leapădă de datoria lor. lar cei necuvioşi 
sînt şi neîmprieteniţi, căci pe cine îl va iubi şi-l va primi cel care nu-l iu- 
beşte pe făcătorul său de bine şi îşi întoarce faţa de la el? Şi, iarăşi, cei ne- 
împrieteniţi sînt şi neîmpăcaţi, căci cum se va împăca cu ceilalţi cel ce nu 
se împacă cu făcătorul său de bine? Vezi, frate, că patimile şi relele sînt le- 

gate unele de altele ca un lanţ şi că se nasc una din alta? La fel, dimpotrivă, 
şi bunătăţile sînt legate una de alta şi se nasc una din alta. 


clevetitori, 


Zice: În vremile de apoi, oamenii au să se facă clevetitori, adică grăin- 
du-i de rău pe toţi ceilalţi, căci cel ce nu cunoaşte că are în sine vreun lucru 
bun şi faptă bună îi cleveteşte şi pe ceilalţi, zicînd că sînt asemenea lui. De 
ce? Fiindcă socoteşte că astfel îşi pricinuieşte oarecare mîngiiere, arătînd 
că nu doar el este rău, ci şi ceilalţi. Vezi, iubitule, că iubirea de sine este ră- 
dăcina care naşte în lume şi clevetirile? 


neastimpăraţi, 

În viitorime — zice — oamenii vor fi neastimpăraţi şi cu limba, şi cu pîn- 
tecele şi întru toate celelalte patimi. 

neîmblinziţi, 


O, cititorule! — vezi ce face din oameni iubirea de sine, rădăcina tuturor 
răutăţilor, şi ramura ei cea dintii, iubirea de argint? Din oamenii blînzi şi 
cuvântători |,„raţionali”, n. m.] din five, patimile acestea fac fiare neîmbiîn- 
zite şi dobitoace necuvîntătoare. 


neiubitori de bine, 


Adică: În vremile de apoi, oamenii vor fi vrăjmaşi ai întregii fapte bune 
şi ai bunătăţii sufleteşti. 


4, vînzători, 


Zice: Oamenii din viitor se vor face vînzători de prietenie, adică vor 
vinde prieteşugul celor iubiţi şi nu vor păzi crezămîntul 


sumeţi, 


' Şi Avva Macarie a zis că faptele cele bune şi răutăţile sînt legate una de alta (întru 
cuvîntul al patruzecilea, capitolul 1). Şi vezi cuvintele sfîntului la subînsemnarea zicenii 
„aflători de rele” (Romani 1:30) şi la subînsemnarea zicerii „bunătatea, facerea de bine. 
credința” (Galateni 5:22). (n. aur.) 

? Cît de mari greutăţi pricinuiesc clevetirile şi vînzările, vezi la capitolul 4 al Hrisroi- 
tiei noastre. (ri. aut.) 

Adică: În vremea de apoi. oamenii vor fi obraznici şi neadevăraţi, fără 
de a avea statornicie în vreun lucru 


îngîm/aţi, 


Adică: Vor fi umiflaţi şi plini de mîndrie, de obrăznicie şi de ocară. 


iubitori de îndulcire mai mult decît iubitori de Dumnezeu, 


Zice: Întru acele vremi, oamenii vor fi iubitori de îndulcire mai mult 
decît iubitori de Dumnezeu. Şi aceasta urmează în chip firesc, căci, unde 
este iubire de îndulcirile lumii, acolo nu se află prietenie şi dragoste cu 
Dumnezeu, acestea fiind potrivnice una cu alta. Despre aceasta a zis lacov, 
„fratele Domnului”: „Prea-curvarilor şi prea-curvelor, nu ştiţi că prietenia 
lumii este vrajbă împotriva lui Dumnezeu? Căci cel ce ar voi să fie prieten 
cu lumea se face vrăjmaş al lui Dumnezeu” (/acov 4:4). 


5. avînd închipuirea bunei-cinstiri de Dumnezeu, dar lepădindu-se de 
puterea acesteia. 


Adică: Oamenii vremilor de apoi vor avea numai închipuirea şi făţărni- 
cia bunei-cinstiri de Dumnezeu şi a credinţei, dar de puterea bunei-cinstiri 
de Dumnezeu se vor lepăda. Adică se vor arăta bine-cinstitori de Dumne- 
zeu numai după chipul din afară, iar după fapte şi viaţă vor fi cu adevărat 
necinstitori de Dumnezeu, fiindcă puterea bunei-cinstiri de Dumnezeu şi 
buna credinţă se arată cu faptele. Pentru aceasta dar, după cuviinţă a zis 
„fratele lui Dumnezeu” Iacov că „fără fapte, credinţa e moartă” (capitolul 
2:20). lar în altă parte, Apostolul a înţeles „închipuirea” spre bine, zicînd 
despre învățătorul ludeu că are „închipuirea cunoştinţei şi a adevărului în 
Lege” (Romani 2:20), fiindcă învățătorul are închipuirea cunoştinţei, adică 
plăsmuieşte cunoştinţa şi adevărul în sufleteie ucenicilor săi. Vezi şi tilcu- 
irea capitolului 2 al cele: către Romani, stih 20.) 


! Pentru aceasta zice şi Hrisostom că Scriptura înțelege „chipul” uneori spre bine, iar 
alteori spre rău. Spre bine, cînd zice: „Bărbatul nu e dator a se acoperi, chip şi slavă a lui 
Dumnezeu fiind” (7 Corinteni 11:7); şi spre rău: „însă în chip trece omul” (Psalm 38:9). 
La fel, Scriptura îl ia uncori pe leu spre bine, pentru chipul lui cel împărătesc: „A adormit 
— zice — ca un leu şi ca un pui de leu. Cine I va deştepia pe EI?” (Facerea 49:9). iar alteori 
spre rău, pentru chipul lui cel răpilor şi mînios: „(...) ca un leu răpind şi răcnind” (Psalm 
21:40). La fel, şi Apostolul ia „închipuirea” uneori spre bine, zicînd: „(...) avînd închipui 
rea cunoştinţei şi a adevărului”; iar alteori spre rău, cum e aici. lar Teodorit — Iîicuind zice- 
rea de mai sus a lui Pavel (de la „vor fi oameni iubitori de sine” pînă la aceasta) — zice că 

Depărtează-te şi de aceştia! 


Aici, după dreptate trebuie a se nedumeri cineva! Căci, dacă răii pome- 
niţi mai sus au să fie în vremile cele mai de pe urmă, cum îi zice Aposto- 
lu! lui Timotei să se depărteze de dînşii? Spre dezlegarea nedumeririi , răs- 
pundem că şi atunci, în vremea Apostolului Pavel, erau asemenea oameni 
răi, măcar că nu cu atîta covirşire a răutăţii. Deci Pavel porunceşte ca şi 
cum i-ar zice lui Timotei: Fereşte-te de asemenea oameni, care şi acum se 
află! Despre aceasta zice şi mai departe: „Dintre aceştia sînt cei ce se bagă 
prin case.” Sau şi altfel răspundem, anume că Pavel numeşte „zile mai de 
pe urmă” nu pe acelea de după multe veacuri, ci pe acelea de după ador- 
mirea sa, în care Timotei încă urma a fi viu. Sau — precum judecă mare- 
le loan Hrisostom — că, prin Timotei, dumnezeiescul Pavel îi sfătuieşte pe 
toţi Creştinii cei mai din urmă să se ferească de oamenii cu viaţă pîngărită, 
socotinţă care este mai adevărată decît toate. 


6. Căci dintru aceştia sînt cei ce se vîră prin case 


Asa 


Cu această zicere, „se vîră”, Apostolul arată neomenia acelora, robirea 
şi năravul lor cel linguşitor şi plin de toată amăgirea. Căci unii ca aceştia, 
pentru a-i amăgi pe alţii cu linguşirile, încap şi află îndrăzneală prin case- 
le oamenilor. 


şi robesc muieruştile 


Pavel nu a zis că unii ca aceştia cu viaţă pîngărită „le amăgesc”, ci „le 
robesc” pe muieruşti, adică le folosesc ca pe nişte roabe, căci aşa se face 
cel amăgit de altul, adică rob şi supus aceluia.! Vedeţi însă — o, cititorilor! 


Apostolul a vorbit despre vremea lui [a lui Teodoril]. „Căci — zice — viața noastră este plină 
de asemenea oameni răi şi sîntem îmbrăcaţi numai cu obrăzarul bunei-cinstiri de Dumne- 
zeu, iar prin faptele răulăţii cinstim idolul. Căci, făcîndu-ne iubitori de bani, în loc de a fi 
iubitori de Dumnezeu, îmbrăţişăm robia patimilor, întru noi aflîndu-se de obşie toate cele 
povestite de dumnezciescul Apostol.” Fraţii mei, am însemnat aceasta nu fără întristare şi 
suspinuri. Căci — dacă Teodorit scria că relele proorocile aici de Apostol erau deja în lume 
în vremea sa, alunci cînd era dricul |„amiaza”, n. m.] şi floarea faptei bunc — ce vom zice 
noi, licăloşii? — care vedem şi auzim cum în vremile noastre toate relele prezise de Pavel 
s-au revărsat peste măsură şi nu este cu pulinţă a se intinde mai muli. Căci ce alt rău poate 
fi mai de margine sau mai de căpetenie deci alcismul? Sau cine poale fi mai rău decît ate- 
ii, de care e plină lumea şi neîncela! se umple încă? Deci nu tragem allă încheiere decît că 
sfîrşitul este aproape, căci — aşa cum a zis Domnul — „se va înmulţi nelegiuirea, se va răci 
dragostea multora şi atunci va veni sfîritul” (Marei 24:12). (n. aur.) 

! Unii zic că aceşti învăţători mincinoşi, vicleni şi amăgitori care le amăgeau pe mu- 
ieruşte erau erelicii şi necuraţii nicolaiteni care le supuncau pe acelea cu amăgitoarele lor 


e 

— că a se amăgi este însuşire a muierilor. nu a bărbaţilor, sau — mai bine a 
zice — nu este nici însuşire a femeilor cu minte bărbătească, ci a muieruşti- 
lor neputincioase şi mici de suflet. Drept aceea, bărbatul care se amăgeşte 
nu este bărbat, ci muiere; şi nu doar muiere, ci muieruşcă. 


cele încărcate de păcate 


Cu aceste cuvinte, Apostolul arată că muieruştile ce se amăgesc de oa- 
menii cu rea cugetare sînt pline de o mulţime de păcate şi, pe lîngă acestea, 
sînt neorînduite în năravuri şi tulburate cu mintea. Prin urmare, cei răi nu 
amăgesc femeile de obşte (căci firea femeilor nu e rea în sine), ci pe mu- 
ierile ce au în sufletul lor, după propria alegere, grămezi şi mulţime de pă- 
cate. Căci cel ce nu are întru sine nici un bine şi faptă bună se înduplecă în 
grabă răilor învăţători, cu lesnea lor înduplecare către dînşii mîngîindu-se 
că nu se vor osîndi de Dumnezeu pentru faptele lor cele rele. 


şi purtate de multe feluri de pofte, 


Apostolul lăţeşte răutățile muieruştilor amăgite adăugînd multe numiri 
şi zice că ele se poartă de felurite pofte, adică: de pofta banilor, de pofta 
slavei, de pofta desfătării, de pofta împodobirilor şi a hainelor şi de pofte- 
le cele de ruşine ale trupului. Vezi însă — o, cititorule! — cum Apostolul a 
zis că muieruştile acestea „se poartă”, adică se stăpînesc de poftă aseme- 
nea unor vite necuvintătoare ce se poartă şi se stăpînesc de poftele lor ca 
de nişte vietăţi cuvîntătoare [,„raţionale”, n. aut.].! 


7. totdeauna învăţîndu-se, şi neputînd niciodată să vină la cunoştinţa 
adevărului. 


Zice: Muieruştile acestea amăgite de dascălii cei mincinoşi se învaţă 
totdeauna, dar niciodată nu pot veni la cunoştinţa adevărului. Dar oare 
pentru aceasta nu sînt vrednice de iertare? Nu sînt vrednice, ci mai ales 


cuvinte pentri! a-şi face cu dînsele lucrările lor de ruşine. lar întru altele se scrie: „şi ro- 
bind muieruşie”, adică fără anticol. (n, aut.) 

' Pentru aceasta a zis dumnezeiescul loan Damaschin: „De aceea nici nu sînt stăpî- 
nitoare de sine |«libere», n. m.] cele necuvîntătoare, căci mai mult firea le poartă pe ele, 
decît poartă ele firea. Căci ete nu se împolrivesc poftei firii, ci, cum pofiesc ceva, se şi por- 
nesc către faptă. lar omul, fiind cuvîntător |«raţional», m. n.], mai multe! poariă firea, decâi 
îl poantă firea pe el. De aceea, chiar de pofieşie, el are stăpînire să astimpere pofia, dacă 
vrea, şi să nu-i urmeze” (Despre credinţă, canea a doua, capitolul 24). (n. aut.) 

sînt neiertate. de vreme ce ele singure şi-au îngropat sufletele în păcate şi 
în pofte. De aceea, mintea şi gîndul lor au orbit, adică s-au împietrit, fă- 
cîndu-se nesimţitoare ca piatra, şi nu pot înțelege. Deci a nu putea să îave- 


ţe nu e un lucru firesc la dînsele, ci din alegere (adică din voia proprie), şi 
pentru aceasta sînt neiertate..! 


8. După cunn au stat împotriva lui Moisi Ianis şi lambris, aşa stau îm- 
potriva adevărului şi aceştia, 


Fiind trimis de Dumnezeu în Egipt pentru a-i spune lui Faraon să slo- 
boadă norodul Israilitean, împăratul Faraon i-a cerut lui Moisi să facă sem- 
ne şi minuni, ca să vadă şi să creadă că Dumnezeu l-a trimis. Moisi i-a zis 
despre aceasta fratelui său Aaron care şi-a aruncat toiagul pe pămînt şi ace- 
la s-a făcut balaur; al doilea, cu acelaşi toiag al lui Aaron, apa rîului Nil 
s-a schimbat în sînge; şi, al treilea, cu acelaşi toiag, tot Egiptul s-a umplut 
de broaşte. Dar aceste trei semne le-au făcut şi vrăjitorii şi descîntătorii 
Egiptenilor — însă după nălucire, nu după adevăr —, precum scrie în capito- 
lul 7 al feşirii. Din vrăjitorii aceia, cei mai vestiți erau Ianis şi lambris, de 
care pomeneşte aici Apostolul. Deci zice: Precum aceia au stat împotriva 
lui Moisi, tot aşa stau împotriva adevărului şi ereticii aceştia. De unde ştia 
însă Pavel numele vrăjitorilor acelora, de vreme ce Dumnezeiasca Scriptu- 
ră nu le pomeneşte, zicînd doar că semnele au fost făcute de „descîntători 
şi fermecători”, fără a-i numi? La aceasta, zicem fie că Apostolul le-a ştiut 
din predanie nescrisă, fie că le-a aflat din descoperirea Sfîntului Duh 


oameni stricaţi cu mintea, nelămuriţi în credinţă. 


Cînd cineva se strică de patimi, atunci el se face şi neales sau nelămurit 
în credinţă. Pentru aceasta zice şi David: „Zis-a nebunul în inima sa: Nu 


' Înțeleptul Teodorit zice că şi acest rău se săvîrşea în vremile sale, împlinindu-se prooro- 
cia Apostolului. Căci, vîrîndu-se prin casele oamenilor, mulţi le amăgcau şi le robeau soco- 
tinţei lor pe păcătoasele muieruşti, fără a bănui proorocia Apostolului. Vai. dacă atunci se 
împlinea proorocia aceasta, cu mult mai vîrtos şi [ără asemănare se împlineşte acum, în vre- 
mile noastre, cînd cei mai mulţi din aceia care înaintează în dregătoriile din lăuntru şi din 
afară, vîrîndu-se prin casele Domnilor, le amăgesc pe muieruştele acelora şi, prin acelea, do- 
bîndesc vrednicia pe care o doresc. Milostiv fii, Dumnezeule, fii milostiv! (n. aur.) 

2 (Chiar aceasta o zice şi Teodorit. Şi însemnează că, în Viaţa lui Macarie Alexandrinul 
din Lavsaicon, se scrie că, umblînd prin pustie, acest dumnezeiesc Macarie a mers la ci- 
mitirul de îngropare al vrăjitorilor acestora, Ianis şi lamvris, unde locuiau mulţi demonii, 
Şi intrînd în lăuntru, a afla! mult aur în vistierie, mulţi copaci sădiţi şi pu cu cadă, pe care 
le făcuseră acei vrăjitori rătăciţi pentru a le dobîndi după moarte. (n. aur.) 

este Dumnezeu!” (Psalm 13:1). Dar de ce a zis acestea nebunul, o, Prooro- 
cule? Pentru că „s-au stricat — zice — şi s-au făcut urâţi întru nelegiuiri” (la 
fel). Deci mintea nestricată de patimi primeşte şi credinţa. La aceasta să lu- 
ăm aminte, fraţilor, să nu ne stricăm şi noi de patimi şi, pentru stricăciunea 
aceasta. să afle încăpere întru noi credinţa cea nelămurită.! 


9. Ci nu vor spori mai mult, 


De ce a zis Pavel mai sus că spurcatele glasuri zadarnice „vor spori spre 
mai multă păgînătate” (capitolul 2:16), iar aici zice dimpotrivă? Răspun- 
dem că prima a zis-o pentru că ereticii şi învățătorii mincinoşi, după ce au 
început a-şi borî dogmele lor rele şi rătăcite, nu se vor opri, ci pururea vor 
izvodi dogme mai noi şi mai rele. lar aici spune că ereticii aceştia nu vor 
amăgi şi nu vor răpi pe mulţi, ci, chiar dacă la început amăgesc, totuşi pînă 
în sfîrşit se vor arăta ca amăgitori şi înşelători şi din aceasta vor fi urîţi. De 
aceea şi zice mai departe: 


căci nebunia lor va fi arătată tuturor, precum a fost şi a acelora. 


O, Timotei! — dacă nu crezi că ereticii şi învățătorii mincinoşi nu vor 
spori mai mult, învaţă din ceea ce s-a întîmplat vrăjitorilor zişi mai sus, 
căci şi aceia s-au vădit şi s-au arătat la sfîrşit că făceau minuni şi-i amă- 
geau pe oameni cu nălucire. Fiindcă, atunci cînd au venit la semnul al pa- 
trulea, cel al muştelor, nu au putut să-şi mai lucreze nălucirile lor şi singuri 
au mărturisit că au fost biruiţi, zicînd: „Degetul lui Dumnezeu este” (/eşi- 
rea 7). lar Moisi s-a arătat că face minuni după adevăr, şi pentru aceasta 
a făcut atitea alte semne şi după aceea. Căci toate minunile amăgitoare şi 
mincinoase, care se fac după nălucire, se arată numai la o vreme, şi apoi 
se sting. 


10. Iar tu mi-ai urmat întru învăţătură, 


Zice: O, Timotei! — aşa sînt amăgitorii eretici, iar tu ştii cu amăruntul că 
cele ale învăţăturii şi ale credinţei mele nu sînt astfel, amăgitoare şi minci- 
noase, precum ale ereticilor. Fiindcă tu nu numai că ai vorbit cu mine, dar 
mi-ai şi urmat, adică ai petrecut multă vreme împreună cu mine, luînd 

' Aceasta s-au împlinit în vremile noastre şi cu fapta, căci cei ce se zic „atei”, pentru că 
s-au stricat de patimi şi de păcate, s-au lepădat de credință şi au primii ateismul zicînd nu 
numai în inima lor că nu este Dumnezeu — ca nebunul numit de David mai sus =, ci propovă- 
duind ateismul (infricoşează-te, soare!) fără de ruşine şi prin viu grai, şi prin cărţi. (n. aur.) 


2R0 


TÎLCUIRFA CELEI DE A DOUA EPISTOLE CĂTRE TIMOTEI 


aminte la toate cuvintele mele, încît din aceasta te-ai făcut puternic şi vi- 
teaz în cuvînt. Pentru aceasta, dă-le război celor dimpotrivă! 


întru petrecere, 
Tu însă — zice - ai urmat petrecerii mele, adică vieţuirii şi purtării mele. 


întru năzuinţă, 

Tu — zice — ai urmat osîrdiei mele şi înfăţişării bărbăteşti a sufletului 
meu, pentru că eu nu ziceam numai, ci şi făceam cele zise. 

întru credinţă, 


O, Timotei! — tu ai urmat credinţei mele, adică statomniciei pe care o ară- 
tam întru dogmele credinței şi ale adevărului, statornicie care m-a făcut a 
nu mă deznădăjdui în primejdii, ci a crede că Dumnezeu mă va izbăvi. 


întru îndelunga-răbdare, 


O, Timotei! — tu ai urmat îndelunga-răbdare pe care o aveam către ere- 
tici, căci nu mă tulburam de cuvintele şi de mişcările lor, ci pe toate le pri- 
meam cu blîndeţe.! 


întru dragoste, 

Adică: O, Timotei! — tu ai urmat dragostea pe care o aveam către toţi 
oamenii 2 

întru răbdare, 

O, Timotei! — tu ai urmat răbdării pe care o aveam în goane şi întru toate 
ispitele ce mi se întîmplau de la potrivnicii credinţei. 

11. goanelor şi pătimirilor 


Tu — zice — ai urmat goanelor şi patimilor mele, căci eu eram nu numai 
izgonit, dar şi pătimeam, acestea două tulburîndu-l pe fiecare învăţător şi 
păstor, adică a fi eretici şi a pătimi el de la eretici. De aceea, mai sus, Pa- 


! Sau precum tîlcuieşte 'Teodorit, zicînd: „ca să sufăr greşetiic fraţilor”. (n. aur.) 
: Însemnează că la Teofilact nu se află stihul acesta: „întru dragoste”. (n. aur.) 

vel a spus multe despre eretici, cu acestea înduplecîndu-l pe Timotei să nu 
se tulbure din pricina lor. lar acum înşiră necazurile şi pătimirile pe care le 
suferise, ca să-l îmbărbăteze cu aceasta pe Timotei, ucenicul său. 


care mi s-au făcut în Antiohia, în Iconia şi în Listra. 


Pavel vorbeşte aici de Antiohia Pissidiei, iar Listra era „patria lui Timo- 
tei” (Fapre 13:14).! Dar pentru ce a pomenit doar de pătimirile suferite în 
numitele cetăţi, şi pe toate celelalte le-a trecut sub tăcere? Fiindcă acestea 
erau mai cunoscute lui Timotei. ori mai noi decit celelalte. Vezi însă — o, 
cititorule! — că Pavel nu înşiră pătimirile acestea după fel, ci le-a pomenit 
numai nehotăritor, fiindcă nu le spune ca să se fălească, ci doar pentru a-l 
mîngiia pe Timotei, ucenicul său. De aceea, şi pe acestea puţine şi nehotă- 
rite le scrie de nevoie. 


Cite goane ani suferit! — şi dintru toate m-a izbăvil Domnul. 


Cu aceste cuvinte, dumnezeiescul Pavel îi arată lui Timotei două lucruri. 
Întîi zice: Eu arătam osîrdie spre a suferi goanele. Şi al doilea: Dumnezeu 
nu m-a părăsit, ca să fiu biruit de ele. Pentru aceasta — zice — arată osîrdie şi 
tu, şi negreşit nu vei fi părăsit de Dumnezeu, ca să fii biruit de goane. 


12. Şi toţi cei ce voiesc a vieţui cu bună-cinstire întru Hristos lisus, 
vor fi goniţi. 


Şi acest cuvînt al lui Pavel era prea-mare mîngiliere pentru Timotei. Şi 
de ce să zic numai pentru mine? — zice Pavel. Căci toţi Creştinii care vo- 
iesc să vieţuiască după buna-cinstire de Dumnezeu şi după evanghelia lui 
Hristos vor fi goniţi. lar aici Apostolul numeşte „goane” nu numai goanele 
necredincioşilor asupra celor credincioşi, ci de obşte toate necazurile şi is- 
pitele pe care le suferă oamenii cei îmbunătăţiţi pentru dogmele credinţei, 
pentru porunca lui Hristos şi pentru predaniile Bisericii. Şi, de vreme ce 
- după lov -— „viaţa omului pe pămînt este o ispitire” (capitolul 7, stih 1), 

"lar lcumenie zice că Apostolul a pomeni! aici de Listra cea umilă spre micşorare, ca 
şi cum ar fi zis: Fie! — în Antiohia şi în Iconia am pătimit fiindcă erau atil de mult-noro- 
dive. Dar în Listra de unde s-au afiai alîţia oameni care să-mi facă rău? Căci în Listra l-au 
împroşcat cu pietre şi l-au tirîi alară din cetate, socolindu-l a fi mort, după cum istorisesc 
Faptele Apostolilor (capitolul 14:19). (n. aut.) 


* Pentru aceasta, lov Îi zicea lui Dumnezeu despre ispitele ce slobozise asupră-i: „Au 
venit asupra mea ispitirile Lui” (capitolul 10:12). (aa. aur.) 


282 


LILCUIREA CELEI DE A DOUA EPISTOLE CĂTRE TIMOTEI 


cel ce umblă pe calea cea strimtă şi necăjită a mîntuirii trebuie să se necă- 
jească negreşit.! 


13. lar oamenii cei vicleni şi fermecătorii vor spori spre mai rău, amă- 
gind şi amăgindu-se. 


Zice: O, Timotei! — Nicidecum să nu te tulbure că viclenii se află în 
odihnă şi în bucurie, iar cei îmbunătăţiţi sînt în necazuri şi în ispite, pentru 
că firea lucrurilor cere aceasta. Căci — zice — te-ai dezbrăcat [ca un luptător 
în arenă, n. m.] şi ai intrat să lupţi pentru Hristos şi pentru fapta bună! A şa- 
dar e nevoie să fii plin de sudori, încât este lucru nebunesc a se afla cineva 
întru nevoinţă şi luptă, şi a căuta apoi odihnă. Deci — o, Timotei! — nu te 
tulbura dacă oamenii cei vicleni au odihnă. Căci ei, deşi par că sporesc şi 
merg înainte, aceasta nu este adăugire întru a se îndrepta din calea rătăci- 
rii, ci e mai rău. Şi, tălmăcind ce va să zică „mai răul”, zice că este „a amă- 
gi şi a se amăgi”, a-i rătăci pe alţii şi a fi ei înşişi rătăciţi de diavolul. Căci 
— după Teodorit — împreună lucrează şi diavolul şi ajută oamenilor lui, în- 
demnîndu-i la răutate ca un dascăl. 


14. Tu însă rămii întru cele ce te-ai învăţat şi te-ai încredinţat, 


O, Timotei! — stai întărit şi neclintit şi nu rîvni celor ce fac răutate, deşi 
aceia sporesc în calea rătăcirii! — căci zice: „Nu rîvni întru cei ce fac vicle- 


' Pentru aceasta zice şi marete Macarie aceste cuvinte vrednice de pomenit: „Calea 
creştinătăţii aceasta este; unde este Duhul Sfini, acolo urmează ca o umbră goana şi lup- 
ta. Vezi cum Proorocii, întru care lucra Duhul Sfînt, erau goniţi de către cei de o seminţie 
cu dînşii. Vezi cum Domnul, Care este Calea şi Adevărul, nu a fost goni! şi răstignit de alt 
neam, ci de ludei, de însăşi seminţia lui israil. La fel şi Apostolii, căci de la Acela a Căru- 
ia a fost crucea li S-a dat Duhul cel Mîngfietor şi astfel a încăput întru Creştini. Deci nici 
unul din ludei nu s-a gonit, ci numai Creştinii, care au mărturisit. De aceea, ei nu au de ce 
să se mire, căci adevărul trebuie a fi gonit” (cuvîntul 15 la întrebarea 16). Zice încă şi Chi- 
ril al Alexandriei: „Cu adevărat. toţi cei ce voiesc a vicțui cu bună-cinstire în lisus Hristos 
vor fi goniţi. Căci fiii nelegiuirii sar asupra lor ca nişte fiare sălbatice. cu arătarea răzvră- 
tirii lor, ca o orbire, defăimînd strălucirea celor aleşi. Căci cele rele se vădesc de-a puru- 
rea prin alăturarea de cele bune [...]” (cartea | din cele alese). Pentru aceasta zice şi Teo- 
logul Grigorie că drepţii se dau de multe ori în miinile necinstitorilor de Dumnezeu. dar 
nu pentru a fi munciţi, ci pentru a fi ispitiţi. Şi, de multe ori, cei răi se sfîrşesc cu moanea 
(după cea scrisă la lov, capitolul 9, stih 23), iar cei bine-cinstitori de Dumnezeu se batjo- 
coresc deocamdată, cîlă vreme se ascunde bunătarea lui Dumnezeu şi vistieriile cele mari 
în care se păstrează la sfîrşit şi pentru unii, şi pentru alţii (în Cuwînt la :narele Atanasie). 
Şi dumnezeiescul Hrisostom zice: .„Nu este cu putinţă ca aceia ce viază întru fapta bună 
să audă bune de la toţi. Şi, iarăşi, nu se poate ca acela ce poartă grijă de fapta bună să nu 
aibă mulţi vrăjmaşi.” (n. aut.) 

şug şi celui ce sporeşte în calea sa!” (Psalm 36:1). Fiindcă tu nu doar că 
te-ai învăţat, ci te-ai şi încredinţat, adică te-ai învăţat cu cercare şi cu depli- 
nă încredințare, văzînd şi minunile făcute de mine şi făcînd tu însuţi minuni. 
Prin urmare, chiar dacă vezi cele potrivnice lucrurilor de care te-ai încredin- 
ţat, nu te tulbura! Căci şi Avraam — deşi auzise de la Dumnezeu că întru Isa- 
ac i se va numi seminţie (Facerea 21:17), iar apoi i s-a poruncit de acelaşi 
Dumnezeu să-şi înjunghie fiul care era să se numească „seminţie” a lui — 
auzind aceasta, aşadar, Avraam nu s-a tulburat şi nu s-a îndoit, ci s-a pomit 
fără stînjenire să facă porunca lui Dumnezeu, adică să-şi junghie fiul. 


ştiind de la cine ai învăţat şi fiindcă de prunc ştii sfinţitele cărţi, 


Două pricini spune aici Apostolul pentru care îl învaţă pe Timotei să 
stea întărit şi neclintit. Întii - zice — pentru că tu nu ai învăţat cele ale cre- 
dinţei de la un oarecare, ci de la mine, de la Pavel, adică de la Însuşi Hris- 
tos, Cel ce grăieşte întru mine. Şi, al doilea, că nu le-ai învăţat ieri-alaltă- 
ieri, ci de la frageda vîrstă pruncească. Prin urmare, dumnezeiasca cunoş- 
tinţă este înrădăcinată întru tine şi nu te va lăsa să pătimeşti vreo patimă 
nebunească, precum pătimesc mulţi. Căci cel ce ştie Dumnezeieşrile Scrip- 
ruri precum se cuvine nu se va amăgi şi nu va greşi niciodată. Pavel nu- 
meşte „cărţi sfinţite” Dumnezeiasca Scriptură, şi aceasta e laudă a ei îm- 
potriva lui Simon, a lui Manent şi a tuturor celorlalţi eretici care spun că 
Sfinta Scriptură cea veche este rea şi vicleană. 


15. care fe pol înţelepţi spre mântuire prin credinţa în Hristos lisus. 


Învățătura şi cunoştinţa cea din afară [din afara Bisericii, din afara desco- 
peririi dumnezeieşti, n. m.] îl înţelepţeşte pe om spre amăgire şi spre meşteşu- 
giri şi luptări de cuvinte, de la care urmează pierderea sufletească. Iar filoso- 
fia din lăuntru şi dumnezeiasca cunoştinţă nu înţelepţeşte aşa, ci spre a afla 
adevărul şi mîntuirea. Care mîntuire? Nu aceea ce s-ar săvrşi prin faptele 
Legii Vechi, nici prin cuvinte meşteşugite, ci prin credinţa lui lisus Hristos. 
Căci dumnezeieştile Scripturi, adică Legea şi Proorocii, îl povăţuiesc pe om 
spre a crede în Hristos, iar Hristos pricinuieşte mîntuire veşnică. 

' Însemnează zicerea aceasta a Apostolului pentru Creştinii ce se învaţă Sfinjitele Scrip- 
turi. Căci — aşa cum 101 ceea ce se mişcă se mişcă pentru ceva, după socoteala filosofică — 
tot astfel şi învățătura cărților se face pentru un sfîrşit (scop), adică pentru a-l înţelepţi pe 


Creştinul ce învaţă spre a dobindi mîntuire. De aceea, Creştinii care învaţă Scripruerile pen- 
tru aces! sfirşit al mîniuirii sufletului lor sînt lăudali şi înțelepti, iar cei ce nu le învaţă pen- 

16. Toată Scriptura este insuflată de Dumnezeu şi folositoare 


După ce i-a arătat lui Timotei multe chipuri de mîngiiere, Pavel îi spu- 
ne acum şi mîngîierea mai mare decît toate, adică aceea pricinuită din citi- 
rea Dumnezeieştilor Scripturi. Căci — de vreme ce avea să-i dea lui Timo- 
tei vestea aceea întristătoare, anume că urma să-şi săvîrşească viaţa şi să 
se ducă la Domnul — pentru a nu se întrista Timotei că va fi lipsit de Pavel, 
învățătorul şi părintete său duhovnicesc, Apostolul îi zice acum aşa: „Fiul 
meu Timotei, nu te întrista pentru lipsa mea, căci, în locul meu, ai ca mîn- 
gîiere Scripturile! cele insuflate de Dumnezeu, care te pot folosi ca şi mi- 
ne? Însă unii se nedumeresc pentru ce a zis Pavel că toată Scriptura este 
insuflată de Dumnezeu. Căci - zic ei - oare şi scripturile Elinilor sînt insu- 
flate de Dumnezeu? De aceea, fiind siliţi, fac curmare la zicerea „de Dum- 
nezeu insuflată” şi zic aşa: „Toată Scriptura, care e insuflată de Dumnezeu, 
e şi folositoare.” Însă ei trebuiau socoti că Pavel i-a zis mai sus lui Timotei 

şa: „Sfinţitele Scripturi le ştii”, şi de aceea vorbeşte aici de „toată Scrip- 
tura”. Care toată? Aceea despre care am zis mai sus că este sfinţită. Deci 
această Sfinţiră Scriptură insuflată de Dumnezeu” este folositoare pentru 
toate cele arătate mai jos. 


tru mântuirea suflerului — ci pentru a dobîndi slavă, bogăţie şi îndulciri, adică pentru scopuri 
lumeşti — aceştia nu nimeresc ţinta Scriprurilor şi prin urmare osteneala şi învăţătura le sint 
zadamice. Căci lol ce s-a făcut de dinşii se zădăniceşie de sfârşitul său, după altă socoteală 
filosofică. Ce zic? Învățătura şi osteneala unora ca aceştia nu e doar zadarnică, ci are să le 
pricinuiască şi osîndă, de vreme ce „mult se va bate acela care cunoaşte voia Domnului. dar 
nu se păleşte şi nu face după voia Lui” (Luca 12:47), şi „cei puternici tare se vor certa” (În- 
felepciunea lui Solomon 6:6). (n. aut.) 

' Căci nu este altă mîngiiere mai bună a sufletului pentru toate necazurile ce ispiteşte 
decît citirea Sfintelor Scripturi, Despre aceasta scria şi la Macavei: „Aşadar şi noi, fiind 
nelipsiţi de acestea. avem ca mîngiicre cărţile sfinte ce sînt în miinile noastre” (/ Maca- 
vei 12:9). (n. aut.) 

? Adăugînd la aceasta, zice şi marele Vasilic: „Toată Scriptura este insuflată de Dum- 
nezeu şi folositoare, fiind scrisă de Sfîntul Duh pentru ca toţi să alegem |dintr-însa| Icacul 
fiecărei patimi” (în tîlcuirea psalmului înți). (n. aur.) 

2 Vezi despre aceasta lilcuirea şi subînsemnarea stihului 15, capitolul 4. al celei din- 
tîi către Tesaloniceni şi subînsemnarea Canonului 86 al Sfinţilor Apostoli. lar Teodori! 
zice că „scriptură insuflată de Dumnezeu” a numil-o pe aceea duhovnicească, fiindcă da- 
rul dumnezeiescului Duh a grăi! prin Prooroci şi prin Apostoli: „Deci Duhul cel Sfint este 
Dumnezeu, de vreme ce — după Apostolul — Scriptura Duhului este «de Dumnezeu insutla- 
tă» cu adevărat. Despre aceasta a zis şi căpetenia Petru că nu din voia omului s-a adus pro- 
orocia vreodată, ci, «aducîndu-se de Duhul Sfîn, au grăil oamenii cei sfinţi ai lui Dumne- 
zeu»” (2 Perru 1:21). Acelaşi lucru zice şi marele Vasilie: „Proorocii Testameniului Vechi 
strigau: «Acestea zice Domnul Dumnezeu!» La fel, şi Pavel zice că «toată Scriptura veste 
de Dumnezeu insuflată», Duhul grăind întru Apostoli şi întru Prooroci. Prin urmare, spuneţi 

spre învățătură, 


Zice: Sfinţita Scriprură foloseşte către învăţătură, şi nu-i învaţă doar pe 
credincioşi. ci şi pe dascălii ce se cuvine să o înveţe. Căci nu se află nici o 
noimă şi nici o nedumerire care să nu poată fi dezlegată prin Duimnezeieş- 
rile Scripturi. 


spre mustrare, 


Adică: Sfinţira Scriptură la aceasta foloseşte, anume: dacă cineva trebu- 
je să mustre mincinoasele şi putredele dogme şi socoteli ale ereticilor, din 
Sfinra Scriptură poate face mustrarea aceasta. 


spre îndreptare, spre învăţătura cea întru dreptate, 


Dacă cineva are trebuinţă să se îndrepte şi să se pocăiască, adică să în- 
veţe a se înţelepţi spre dreptate şi spre a face cele drepte şi fapta bună, pe 
toate acestea le dobindeşte din Sfinrele Scripturi. 


17. încît omul lui Dumnezeu să fie desăvîrşit 


Zice: Din Sfintele Scripturi se cîştigă îndreptarea şi întreaga înţelepţire 
spre dreptate a Creştinilor. Pentru ce? Pentru ca nici un bine şi faptă bună 
să nu lipsească de la omul lui Dumnezeu. De aceea şi tu — o, Timotei! — 
dacă voieşti a fi desăvârşit, şi sănătos şi totdeauna drept — adică nici între 
cele întristătoare să nu te întristezi şi să te sfieşti, şi nici întru cele învese- 
litoare să te umfii şi să te înalţi — aşadar şi tu — o, Timotei! — dacă voieşti a 
fi fără lipsă întru toate şi desăvîrşit, să ai Sfintele Scripturi ca sfătuitoare în 
locul meu. Şi, dacă Pavel îi scria să citească Scripturile lui Timotei, care 
era plin de Sfintul Duh, cu cît mai vîrtos ne scrie aceasta nouă, celor neîn- 
văţaţi şi neîmpliniţi.! Vezi aşadar — o, cititorule! — că fără Sfintele Scripturi 
nu € cu putinţă a se face cineva întreg întru toate şi desăviîrşit. 


spre tol lucrul bun. 


Zice: Pnn Sfintele Scripturi, omul ajunge nu doar împărtăşit de faptele bu- 
ne, ci şi întregit (adică desăvirşit) întru tot lucrul bun, nu numai întru unul. 
celor bine-cinstitori că Duhul Sfînt esie Dumnezeu, Scriptura Lui fiind de Dumnezeu insu- 
flată” (Asupra iui Evnomie, cuvîntul al 5-lea), (n. aut.) 


! Vezi şi tilcuirea şi subinsemnarea capitolului 4 al celei dintii către Timotei, stih 13, 
adică a zicerii „pină ce voi veni, ia aminte la cilire”. (n. aut.) 

1. Deci te mărturisesc înaintea lui Dumnezeu şi a Domnului lisus 
Hristos, Celui ce are să judece viii şi morții 


Apostolul l-a înspăimîntat pe Timotei şi în epistola cea dintii, zicînd: 
„Îţi poruncesc înaintea lui Dumnezeu, Celui ce le învie pe toate” (/ Zimorei 
6:13). lar întru aceasta face cuvîntul mai înfricoşat, aducîndu-i aminte lui 
Timotei de Judecata cea înfricoşată a lui Hristos, căci zice: Martor ÎI pun pe 
înfricoşatul Judecător, Care are să ceară de la fiecare cu îndatorire răspun- 
dere pentru lucrările lui, că eu nu am ascuns acestea de tine, ci ţi le-am ară- 
tat. lar „vii” şi „morţi” îi numeşte fie pe cei drepţi şi pe păcătoşi, fie pe cei 
ce se vor afla vii şi pe cei ce vor fi apucat să moară cînd va veni Hristos. lar 
dumnezeiescul Metodie (în cuvîntul despre înviere), prin „cei vii” înţelege 
sufletele, ca nemuritoare, iar prin „morţi” trupurile, ca muritoare din fire. 


întru arătarea şi împărăţia Lui. 


Zice: Hristos are să-i judece pe cei vii şi pe cei morţi întru arătarea Sa 
ce se va face cu slavă şi cu împărăție. Fiindcă, întru a doua venire, nu va 
mai veni simplu şi smerit, precurm a venit în cea dintii, ci cu dumnezeias- 
că putere şi slavă, ca împărat. Căci zice: „(...) cînd va veni Fiul omului în- 
tru slava Părintelui Său” (Marcu 8:38); şi iarăşi: „Şi-L vor vedea pe Fiul 
omului venind pe norii cerului cu putere şi cu slavă multă” (Marei 24:30); 
şi iarăşi: „Atunci va zice Împăratul celor din dreapta Lui: Veniţi, blagos- 
loviţii Părintelui Meu, şi moşteniţi împărăţia gătită vouă de la întemeierea 
lumii” (Matei 20:34). 


2. Propovăduieşte cuvîntul, 


Zice: O, Timotei! — pentru ce te mărturisesc? Ca să propovăduieşti cu- 
vîntu! şi să nu ascunzi darul învăţăturii pe care l-ai primit. Din aceasta, fra- 
ţilor, să ne temem şi să ne înfricoşăm şi noi, cei care, avînd darul cuvîntu- 
lui, nu-l propovăduim fraţilor noştri. 


stai asupra cu vreme şi fără vreme! 


"lar lcumenie zice că mărturisirea Apostolului, adică aspra sa îndatorire, naşte trei lu- 
cruri: 1) face cuvîntul mai înfricoşa! şi mai apărat; al doilea, arată mintuitoarea lucrare a 
cuvîntului; şi, al treilea, că cel ce mărturiscşie (adică cheamă manori) şi îndatorează îşi 
împlineşte lucrul său şi nu mai rămîne supus osîndirii lenevirii. (n. aur.) 

Adică: Propovăduieşte cuvîntul lui Dumnezeu către fraţi cu stăruire şi 
cu stare asupra, iar nu în treacăt şi cu lenevire, şi nu numai o dată, ci tot- 
deauna. Să nu ai vreme hotărită pentru a propovădui, ci propovăduieşte şi 
cu vreme — adică atunci cînd ai vreme îndemînatică şi slobozenie, cînd te 
afli în biserică; dar şi fără de vreme, adică şi atunci cînd nu ai vreme în- 
demînatică şi slobozenie, ci te afli în primejdii, în strîmtorări şi afară din 
biserică. Pavel a zis „cu vreme şi fără de vreme” după socoteala celor mai 
mulţi dintre oameni, care socotesc vreme bună odihna şi slobozenia, şi ne- 
vreme pe aceea a primejdiilor şi a ispitelor. Tot aşa, ei socotesc că vremea 
învăţăturii e aceea cînd Creştinii şi dascălii sînt adunaţi în biserică, iar ne- 
vreme cînd sînt afară din biserică. Sau, aceasta se înţelege şi altfel, anume: 
Să nu aştepţi ca păcătosul să cadă în păcat şi abia atunci să-l înveţi, ci în- 
vaţă-l mai înainte de a cădea!! 


Mustră, 


Zice: Mustră! — cînd vezi că e vreme de mustrare, adică atunci cînd, cer- 
cetind, vei afla că a păcătuit Creştinul sau că are să păcătuiască. Atunci, nu 
te sfii, mustră-l! lar mai înainte de a cerceta, să nu mustri! 


ceartă, 


Zice: După ce-l vei mustra şi-i vei dovedi Creştinului că a păcătuit, cear- 
tă-l! — adică dă-i canonul potrivit şi lucrarea de căinţă pentru păcatul lui. 


miîngiie, 


Adică: Certarea şi canonisirea pe care o va da păcătosului arhiereul şi 
dascălul se aseamănă cu tăierea rănii folosită de doctori, iar mîngiierea se 
aseamănă cu plasturele cel dulce şi alinat care se pune de doctor asupra ră- 
nii după tăierea ei. Deci şi tu — o, Timotei! — pune plasturele cel moale şi 
dulce al mîngi:ierii asupra rănii celei tăiate a păcătosului, ca nu cumva tăie- 


rea, adică certarea, să-l arunce pe păcătosul cel rănit în deznădăjduire, pri- 
cinuindu-i dureri cumplite» 


'Tilcuind aceasta, zice şi Teodorii: „Deci nu-i porunceşie a propovădui la întîmpla- 
re, ci a socoti Loată vremea îndemînatică spre aceasta. El însuşi făcea astfel, şi în temniţă, 
şi în corabie, şi masă fiind pusă înainte-i, precum mărturisesc cele din Filipi, din Troia şi 
cele de pe mare. La fel, şi Domnul propovăduia nu numai în sinagogi, ci şi în şesuri şi în 
munţi, şi, în corabie şezînd, îi învăţa pe cei ce stăteau pe malul noianului.” (n. aut.) 

” Aşa zice şi Teodoril: „Aceasta o fac şi doctorii cei înţelepţi, care, mai întîi, taie pati- 
ma cea ascunsă şi folosesc buruienile cele aspre şi doctoriile iuți, iar apoi le pun deasupra 

întru toată îndelunga-răbdare şi învăţătura. 


O, cititorule! — uneşte acest cuvînt cu toate cele zise înainte, adică cu: 
„Mustră, ceartă şi mîngiie!” Fiindcă învățătorul se cuvine să mustre cu 
toată îndelunga-răbdare, încît a nu crede simplu toate cîte aude că a greşit 
fratele său. Dar se cuvine să mustre şi cu toată învăţătura, învăţîndu-i pe 
păcătoşi ce este păcatul şi în ce chip au păcătuit. De asemenea, învăţăto- 
rul trebuie a certa cu toată îndelunga-răbdare, fără a adăuga canonul păcă- 
tosului ca pe o certare şi izbîndă asupra unui vrăjmaş, ci ca pe învăţătura 
şi înţelepţirea unui fiu. Se cuvine încă şi a certa cu toată învăţătura, adică 
învăţindu-i pe păcătoşi ce dobîndă le pricinuieşte certarea şi canonisirea. 
Şi mai ales mîngiierea prin cuvîntul acesta are trebuinţă de toată îndelun- 
ga-răbdare şi învăţătură. Şi zice: Vezi însă că toate acestea trebuie a se face 
nu doar cu îndelungă-răbdare, ci cu toată îndelunga-răbdare, adică cu ceea 
ce se arată în tot chipul: şi prin fapte, şi prin cuvinte, şi prin purtări, şi prin 
mişcările din lăuntru şi din afară. 


3. Căci va fi vremea cînd nu vor mai suferi învățătura cea sănătoasă, 


Adică: O, Timotei! — îţi zic să faci toate acestea pentru că va veni o vre- 
me cînd oamenii nu vor mai suferi să audă dreapta şi sănătoasa învăţătură. 
Prin urmare, învaţă-i mai înainte de a ajunge în această stare jalnică! Pen- 
tru aceasta a şi zis mai sus: Învaţă-i pe Creştini şi cînd este şi cînd nu este 
vreme potrivită! Fă în tot chipul şi nu înceta să-i înveţi pînă cînd nu se vor 
supune cuvîntului tău! 


ci îşi vor grămădi învăţători după pofiele lor, 


Cu zicerea „îşi vor grămădi”, Apostolul arată nealeasa şi tulburata mul- 
ţime a învăţătorilor. Căci aceştia au să se aleagă la hirotonie de mulțimile 
cele tulburate ale noroadelor, care nu fac nici un lucru cu cuvînt |,,raţiune”, 
n. n.) şi cu desluşire [„dreaptă-socoteală”, „discernămînt”, n. m.], ci aleg 
şi hirotonesc învățătorii care !e urmează poftele, zicînd şi făcînd cite sînt 
spre îndulcirea şi mulțumirea lor. 


zeîriindu-şi [„„scărpinîndu-şi”, n. ni.] auzul, 


Adică veselindu-se şi gîdilindu-şi urechite, fiindcă totdeauna pofresc să 
audă cuvintele ce sînt spre mulţumirea şi îndulcirea lor. 


pe cele blîndc. lDeci mustrarca se potriveşte cu tăierea, cercetarea cu doctoriile cele aspre 
iar mîngiierea cu cele blînde.” (7. aur.) 

d. şi îşi vor întoarce auzul de la adevăr, abăfindu-se către basme. 


O. cititorule! — vezi că oamenii aceştia greşesc de voia lor şi cu socoteală, 
nu de silă şi cu neştiinţă. Căci zice: Ei se vor întoarce şi-şi vor închide ure- 
chile pentru a nu auzi adevărul, dar le vor întoarce şi le vor deschide către 
mitologii, ca să le audă cu luare-aminte.! Drept aceea, păcatul acesta este de 
voia lor. Pavel îi zice lui Timotei acestea nu ca să-l mîhnească, ci să-l îndu- 
plece să folosească întru ceea ce se cuvine vremea aceasta a slobozeniei pe 
care o avea la îndemînă, şi, de va urma a se face oamenii astfel, să sufere 
vitejeşte. Pentru aceasta şi Domnul le spunea dinainte Apostolilor: „Vă vor 
da pe voi în adunări şi vă vor bate în sinagogile lor” (Marei 10:17). Însuşi 
Pavel! spunea dinainte presviterilor Efesului: „Ştiu că, după ducerea mea, 
vor intra lupi grei între voi, necruţind turma” (Fapre 23:29)2 


! Din aceste cuvinte ale Apostolului. Creștinii să înveţe ce lucru rău şi pierzător este a 
cit mitologii arăpeşti din Halima, sau ale lui Telemah, ale lui Beliodor, ale lui Erotoclid 
şi ale lui Ovidiu, ale fetei ciobanului, ale Emiliei, ale spînului, romane şi altele ca acestea. 
Căci Creştinii sînt fii şi ucenici ai lui fisus Hristos, Care este Adevărul: „Eu sînt Adevă- 
rul!” — zice (loan 14:6). De aceea, ei se cuvine a citi cărţile adevărului, adică Sfinta Evan- 
ghelie, epistolele lui Pavel şi ale celorlalţi Apostoli şi celelalte cărţi dumnezeieşti ale Sfân- 
ei Scripturi şi ale Sfinţilor Părinţi ai Bisericii noastre, iar cărţile minciunii şi mitologiile 
nici în mînă nu se cuvine a le lua. Căci ce are a face adevărul cu minciuna, lumina cu întu- 
nericul, creştinismul cu basmele? De aceea, vrednici de lacrimi sînt acei Creştini care ştiu 
pe de rost mitologiile Halimalei, ale lui Ovidiu şi ale celorlalți şi. şezînd, cu gură rotundă 
le povestesc prin cîrciumi şi prin cafenele şi seara muierile spun basme înaintea multora; 
iar cîte sînt încheieturile credintei lor, sau cîte sînt evangheliile, sau cîte sînt epistolele lui 
Pavel. sau care sînt poruncile lui Dumnezeu nu ştiu. Milostiv fii, Dumnezeule! Vezi şi la 
cuvîntul 7 al Hristoitiei Creştinilor că nu e ienat a spune basme. Pentru aceasta zice şi ma- 
rele Vasilie că toţi care iubesc să audă cele ce se zic spre mulțumirea lor, iar nu cele spre 
îndreplare, ci se pleacă spre basme şi nu suferă mustrările cele adevărate, aceia — zic — se 
slăpînesc de sirene, cum scrie Isaia în capitolul 13, adică de demonii care, cu glasurile 
cele înduicitoare, cheamă sufletele la pierzare. [Şi zice aşa:] „De cele potrivnice le îndul- 
ceşii scărpirîndu-ţi urechea, iar de la adevăr o întorci, abătindu-te către basme şi nesufe- 
rind cuvîntul cel puternic, nici musurarea şi certarea care-i aduce la întoarcere pe ascultă- 
tori. Socoteşte că unul ca acesta se slăpîneşte de sirene, amăgindu-se de buna-glăsuire şi 
de buna-cuvîntare. lar «sirenele» zicem că sînt nişte draci vicleni, umplînd sufletele prin 
înduplecarea îndulcirii celei fireşti, care cîntă spre a-i vîna pe cei ce trec spre pierzarea 
pieirii” (Tiicuire la Isaia). (n. aut.) 

* „Căci va fi vremea cînd nu vor mai suferi învăţătura cea sănătoasă, ci îşi vor grămădi 
învăţători după poftele lor, zgiriindu-şi auzul, şi îşi vor întoarce auzul de la adevăr, abă- 
tindu-se către basme.” Stihurile acestea sînt proorocirea dumnezeiască a ceea ce se întim- 
plă în lăuntrul Ortodoxiei în zilele pe care tocmai le trăim. Căci ce sînt învățătorii” aleşi 
după poftele noastre şi ce sînt „basmele”? — decît numai așa-zisa mişcare „ecumenistă”, 
ce-şi are rădăcinile în toate mitologiile păgîne (de la elinism la budism) şi în toate ereziile 
creştine ale trecutului. (n. n.) 

5. Tu însă fii treaz întru toate, suferă răul, 


Aici, Apostolul spune pricina pentru care a zis cele de mai înainte, adi- 
că pentru a fi Timotei treaz şi cu luare-aminte, ca şi cum i-ar zice: „O, fiui 
meu Timotei! — mai înainte de a veni vremea aceea şi lupii cei stricători de 
suflet, tu suferă răul — şi de bună-voie, şi de silă — ca să-ţi păzeşti oile. 


fă lucrul evanghelistului, 


Adică lucrul celui ce propovăduieşte evanghelia, care este acesta: a pă- 
timi rău de voia sa, nevoindu-se şi ostenind,; iar din afară, a se goni, a se ne- 
căji, a se ispiti, a se bate şi a se omori de către necredincioşi. Despre lucrul 
evangheliştilor, vezi la zicerea „iar pe evanghelişti” (Efeseni 4:11). 


împlineşte-ţi slujba! 


Adică: O, Timotei! — împlineşte arhiereasca ta făgăduinţă! lar făgădu- 
inţa arhieriei se împlineşte şi se face desăvârşită atunci cînd arhiereul păti- 
meşte rău pentru a mîntui sufletele turmei sale celei cuvîntătoare. 


6. Căci eu, iată, mă jertfesc şi vremea topirii mele a sosil. 


lată — zice Apostolul —, mă jertfesc pentru Dumnezeu. Şi — după Icu- 
menie — Pavel numeşte moartea „topire” fie pentru că ea topeşte trupurile 
oamenilor, alcătuite din pămîntul din care s-au luat şi dintru celelalte trei 
stihii; fie pentru că moartea topeşte sufletele drepţilor şi ale celor îmbu- 
nătăţiţi, adică le întoarce la Hristos, la Cel ce le-a zidit. Despre aceasta a 
zis Ecclesiastul: „Şi se va întoarce ţărîna la pămînt, şi duhul se va întoarce 
la Dumnezeu, Care I-a dat pe el” (capitolul 12:7). 


7. Lupta cea bună m-am luptat, 


Pentru care pricină pare aici Pavel că se laudă, zicînd aceste mari cu- 
vinte despre sine? Răspundem că nu se laudă, ci cu acestea îl mîngilie pe 
ucenicul său Timotei, ca să nu se întristeze pentru lipsa învățătorului său. 
fiindcă el primeşte o moarte fericită şi merge la Dumnezeu ca să-și ia cu- 
nunile luptei. Tot astfel zice — de pildă — şi un părinte aflat pe moarte fi- 
ului său ce stă lîngă el, şi plînge şi se tînguieşte pentru despărţirea de el: 


"lar Teodorit tîlcuieşte zicerea aceasta aşa: „Să suferi — zice — cu dulceaţă primejdiile 
pentru buna-cinstire de Dumnezeu!” (n. aur.) 

Nu plînge, fiul meu! Eu am vieţuit bine, am biruit, împăratul mărturiseşte 
pentru mine multe mulţumiri şi tu ai să fii lăudat pentru vitejiile mele. Este 
arătat că părintele acela nu zice aceste cuvinte ca să se laude, ci ca să-şi 
mîngiie ful cel întristat, ca să poată suferi cu lesnire despărţirea şi lipsa 
părintelui său. [Tot aşa, Apostolul îi scrie] fiului Timotei lăsîndu-i această 
epistolă ca un testament de pe urmă, zicînd: Eu am luptat lupta cea bună, 
deci şi tu — o, fiul meu Timotei! — du o luptă ca aceasta. Dar ce este aceas- 
ta despre care vorbeşti — o, fericite Pavele? Lanţurile? Legăturile? Temni- 
ţele? Bătăile? Acestea sînt lupta cea bună şi frumoasă a ta? Aşa — zice —, 
acestea sînt, De ce? Întii, pentru că acestea se fac din dragoste de Hristos. 
Al doilea, pentru că la luptele din afară, lumeşti, oamenii se luptă şi oste- 
nesc multe zile, dar iau cununa numai pentru un ceas; iar întru lupta şi răz- 
boiul pentru Hristos se întîmplă dimpotrivă: oamenii se luptă şi ostenesc 
puţine zile, iar de cununa pe care o primesc, adică de fericirea fără sfîrşit, 
se bucură în veacul veacului. Pentru acestea aşadar, lupta pentru Hristos 
este bună, frumoasă şi prea-bine încuviinţată. 


calea am săvîrşit-o, 


Zice: Am săvîrşit calea evangheliei mele! Căci, cu adevărat, fericitul 
Pavel a început calea evangheliei de la Ierusalim şi, umblînd în părţile 
dimprejurul lerusalimului dinspre miazănoapte şi dinspre miazăzi, a ajuns 
pînă în ltiria, adică în Sclavonia', împlinindu-şi în Roma şi calea evanghe- 
liei, şi a vieţii totodată. Aceasta o scria şi în altă parte, zicînd: „Din leru- 
salim şi împrejurimi, pînă în Iliria, am împlinit propovăduirea evangheliei 
lui Hristos” (Romani 15:19) Şi atit de în grabă alerga în calea aceasta pu- 
rurea-pomenitul Apostol a! Domnului, încît — curmînd toate împiedicările 
pe care le întîmpina pe cale: şi morţile, şi vrăjmăşiile, şi stările împotrivă, 
şi împroşcările cu pietre — părea că are aripi, nu materialnice şi pământeşti, 
ci de foc, îngereşti. 


credința am ţinut-o. 


Zice: Am păzit credinţa lui lisus Hristos din toate puterile mele. Şi — 
cu toate că multe erau cele care se apucau să fure credinţa aceasta din ini- 
ma mea: îngrozirile, bătăile, închisorile, legăturile, împroşcările cu pietre, 
morile, făgăduinţele de îndulciri, bogăţia şi slava - totuşi — luînd aminte 


' Regiune a provinciej romane Pannonia, astăzi provincia Slavonia din Croaţia. 
*Vezi la tilcuirea zicerii acesteia eparhiile întru care a mers Pavel propovăduind. (n. aur.) 

totdeauna la ele cu inimă vitejească şi pe furul diavol pîndindu-l, treaz fi- 
ind — am păzit întreagă şi nefurată buna-cinstire de Dumnezeu cea încre- 
dinţată mie întru Hristos. 


8. Deci mi se învistiereşte cununa dreptăţii, 


Şi cele zise mai sus de fericitul Pavel ar fi fost de ajuns ca să-l mîngiie 
pe Timotei, dar mai ales cuvintele de aici îl mîngiie cu covirşire, fiindcă 
Apostolul scrie răsplătirile luptei şi cununile cele neveştejite pe care le va 
primi întru cele cereşti. Deci zice: O, fiul meu Timotei! — nu se cuvine să te 
întristezi şi să te mîhneşti pentru despărţirea de mine, pentru că eu mă duc 
la iubitul meu Hristos, ca să-mi dea cununa dreptăţii. Iar „dreptate” numeş- 
te fapta bună cea peste tot cuprinzătoare. 


pe care mi-o va răsplăti în ziua aceea Domnul, dreptul judecător; 


Pavel nu a zis: „Doinnul îmi va da cununa”, ci: „îmi va răsplăti”, ca şi 
cum ar plăti o datorie sau un împrumut. Căci, drept fiind, va răsplăti negre- 
şit ptata în chip potrivit cu ostenelile fiecăruia. Drept aceea, cununa ferici- 
rii este ca o datorie pentru dreptatea Judecătorului. 


' Însemnează că cununa fericirii, împărăţia cerurilor. se socoteşte ca o datorie la robii 
ce au împlinit poruncile, dar nu în chip simplu, ci din pariea dărniciei şi a bunătăţii Dom- 
nului, Care — pogorîndu-Se pentru neputinţa noastră, a robilor Săi — numeşte împărăţia 
Sa „plată” pentru ostenelile noasire (căci zice: „.Cheamă-i pe lucrători şi dă-le lor plata”, 
Matei 20:8), ca mai mul! să ne îndemne să lucrăm întru poruncile Lui şi să socotim împă- 
Tăţia Lui cîştig al ostenelii noastre. Însă noi, robii, se cuvine a socoti împărăţia cerurilor 
şi cununa fericirii ca un dar, iar nu ca plată şi datorie. Penwu aceasia zice Sfîntul Marcu 
Postnicul: „Unii. fără a împlini poruncile, socotesc a crede drept; iar alţii, făcînd porunci- 
le, văd primirea împărăției ca pe o datorie [a lui Dumnezeu]. Şi unii, şi alţii greşesc însă 
din adevăr, de vreme ce stăpînul nu e dator să dea robilor plată şi slobozenie dacă ace- 
ia nu slujesc drept” (Despre cei ce socotesc că se îndreptează din fapte, capitolul 40). Şi 
iarăşi: „Împărăţia cerurilor nu este plată peniru lucrări, ci dar al Stăpinului, gătit robilor 
credincioşi” (la fel, capitolul 2). Şi Coresi zice că Dumnezeu ne este dator cu cununa nu 
după nevoie şi datorie sau cîştig, ci după a Sa bunătate şi făgăduinţă. Şi se zice „cunună a 
dreptăţii”, fiindcă se face cîştigată oarecum prin lapte. lar marele Vasilie, tîlcuind zicerea 
lui David „Întoarce-te, suflete al meu, la odihna ta. căci Domnul ţi-a făcut bine ţie” (114). 
zice: „Bunul nevoilor al mingiierii, Pavel, îşi aduce cuvintele cele mîngiietoare lui însuşi. 
zicînd; «Lupta cea bună m-am nevoit, calea am împlinit-o, credinţa am ținut-o. Deci mi 
se păstrează cununa dreptăţii.» Acestea le zice şi Proorocul către sine-şi: Fiindcă ai îm- 
plinit destule în viaţa aceasta îndelungată, întoarce-te la odihna ta, căci Domnul! ţi-a făcut 
bine ție. Căci cei ce şi-au nevoit viaţa după lege aici nu află odihnă veşnică pentru că li 
s-ar răsplăti după îndatorirea faptelor, ci după marca hărăzire a lui Dumnezeu. care se dă 
celor ce au nădăjduit întru Dînsul.” Punînd înainte zicerea aceasta a marelui Vasilie, Me- 

şi nu numai mie, ci şi tuturor celor ce au iubit arătarea Lui. 


Cu aceste cuvinte, Pavel îl bucură atît pe Timotei, cît şi pe toţi Creştinii 
care pătimesc rău pentru credinţă şi pentru poruncile lui Hristos. Căci zice: 
Dacă Hristos va da cununa dreptăţii şi tuturor celorlalţi care iubesc arăta- 
rea şi venirea Lui întru slavă, cu mult mai vîrtos ţi-o va da ţie, Timoteie, 
care iubeşti aceasta mai mult decît toţi! Dar care este cel ce iubeşte arătarea 
lui Hristos? E Creştinul acela care pătimeşte rău pentru credință şi pentru 
poruncile lui Hristos, care face faptele cele vrednice de arătarea lui Hris- 
10s, cel ce are dragoste către aproapele, face milostenie, este întreg-înţelept, 
smerit-cugetător şi răbdător şi are toate celelalte fapte bune. lar Creştinul 
care nu face lucrările acestea bune arată că nu iubeşte arătarea lui Hristos, 
ci se roagă a nu se face venirea Lui, ca să nu dobîndească muncile vrednice 
de faptele lui cele rele. lar cea de-a doua venire a lui Hristos se zice „arăta- 
re” pentru că El Se va arăta de sus, venind din cer. Două sînt însă arătările 
Domnului. Una obştească şi simțită, ce se va face la sfîrşitul lumii, despre 
care zice aici Pavel. Iar a doua este particulară şi gîndită, după care Dom- 
nul Se arată tainic în inima celor curaţi şi vrednici de înfăţişarea şi de sălăş- 
luirea Sa, despre care a zis: „cel ce Mă iubeşte pe Mine, va fi iubit de Tatăl 
Meu, şi-l voi iubi şi Eu şi Mă voi arăta lui” (/oan 14:21); şi iarăşi: „Dacă Mă 
iubeşte cineva, va păzi cuvîntul Meu, şi Tatăl Meu îl va iubi, şi vom veni 
la el şi Ne vom face locaş la e!” (la fel, 23). Despre această arătare zicea 
şi luda (nu Iscarioteanul) către Domnul, mişcîndu-se de iubirea frăţească: 
„Doamne, ce este că ai să Te arăţi nouă, şi nu lumii?” (Joan 14:22). 


9. Grăbeşte a veni către mine curînd! 


letie Pigas zice: „Dumnezeiescul părinte adaugă în chip potrivit că, în locul îndatoririi , se 
va da hărăzirea cea mare, surpind răsplătirea, ca întru totul să fie dar şi hărăzire” (Despre 
creştinism, cartea întii). [...] Insă marele Vasilie arată cum David zice şi că Dumnezeu 
răsplăteşte: „Ce vom răsplăti Domnului pentru toate cîte ne-a răsplătit nouă?” Deci ară- 
tătorul de cele cereşti, lîlcuind pentru ce se zice că Dumnezeu răsplăteşte, zice că „buna 
mulţumire a celor ce iau darul se socoteşie ca facere de bine” (Cuvin la Mucenija ulita). 
Şi — ca să zic în scurt — Dumnezeu şi răsplăteşte ca o datorie, şi lotodată dăruieşte ceea ce 
răsplăteşte. Vezi şi la tilcuirea capitolului | al acesteia, stih 18, şi subînsemnarea aceleia. 
De asemenea, vezi şi slihul 23, capitolul 6 al aceleia către Romani. Vezi însă cum a zis că 
Domnul va răsplăti cununa dreptăţii, din aceasta încheindu-se că sfinţii, murind acum, nu 
iau deplina fericire, ci se veselesc numai în parte: iar în ziua cea mai de pe urmă, aceea a 
Judecăţii, au să dobindească prin înviere nestricăciunea trupurilor şi împreună cu dînsele 
au să primească şi desăvîrşita fericire. Vezi şi zicerea „Şi aceştia toţi, mărturisindu-se prin 
credinţă, nu au luat făgăduinţa.” Vezi şi subînsemnarea zicerii „lar dacă nădăjduim întru 
Hristos numai în viaţa aceasta” (/ Corinteni 15:19), de nevoie fiind la aceasta. (n. aut.) 


TÎI.CUIREA CELEI DF A DOUA EPISTOLE CĂTRE TIMOTEI 


Pentru care pricină îl cheamă Pavel pe Timotei să vină la dînsul, mai 
ales că Timotei avea asupra sa ocîrmuirea şi purtarea de grijă a bisericii 
Efesului şi oblăduia un neam întreg? Pricina este că Pavel se afla în legă- 
turi, fiind închis în temniţă de Nero, şi deci nu putea merge la Timotei. De 
aceea, îl cheamă la Roma, dorind să-l vadă mai înainte de moartea sa mu- 
cenicească şi poate pentru a-i preda încă multe dogme tainice. 


10. Căci Dima, iubind veacul de acum, m-a lăsat şi s-a dus la 
Tesalonic; 


Pavel nu i-a zis lui Timotei: Vino la Roma ca să te văd mai înainte de 
moartea mea! — ca să nu-l întristeze. Dar ce îi zice? Sileşte-te a veni la 
mine! — fiindcă sînt singur şi nu am pe nimeni să-mi ajute întru evanghelie 
(adică întru buna-vestire). Dar ce va să zică aceea că Dima „a iubit vea- 
cul acesta”? Adică: A iubit odihna şi viaţa cea neprimejduită, a ales să se 
desfete şi să-şi odihnească trupul, mai bine decît a se afla lîngă mine şi a 
se ticăloşi [„a se osteni”, n. m.]. Astfel, cel ce mai înainte se socotea îm- 
preună-lucrător cu Pavel, adică ajutător — precum se scrie în cea către Fili- 
mon, unde zice: „Te îmbrăţişează Dima şi Luca, cei împreună-lucrători cu 
mine” (1:24) —, acela, lenevindu-se în urmă, s-a despărţit — vai! — de Pa- 
vel, învățătorul său.! Însemnează însă că, dintre toţi ucenicii săi, Apostolul 
îl mustră doar pe acest Dima, nu doar că ar fi vrut să-l mustre, ci [din alte 
două pricini |: înfîi, ca să ne întărească pe noi, pentru a nu ne împuţina cu 
sufletul în primejdii, ci a sta viteji pînă în sfîrşit; şi alta încă, pentru că voia 
cu aceasta să-l tragă pe Timotei mai mult la sine-şi, căci se afla singur. 


Crisc în Galatia”, Tit în Dalmația; 


Pe aceştia, Apostolul nu-i mustră, ca pe Dima, fiindcă Tit era unul din 
acei mulţi ucenici minunaţi ai lui Pavel, încît i se încredinţase păstorirea 
Critului [„Creta”, n. m.], cel cu o sută de cetăţi. Deci aceşti do: apostoli nu 
se osebiseră de fericitul Pavel pentru că ar fi iubit odihna veacului acestuia, 
ci se duseseră pentru propovăduirea evangheliei, sau pentru altă trebuinţă, 
cu socotinţa şi voia lui Pavel, învățătorul lor — precum zice lcumenie. 


' lar Icumenie zice că unii spun cum acest Dima s-a plecat iarăşi la elinism şi s-a [ăcut 
popă al idolilor. (n. aur.) 

” insemnează că Teodori! zice că Apostolul a numit „Galatia” Galiile. fiindcă aşa se nu- 
mcau din veac: „Aşa le numesc = zice — încă şi acum cei împăntăşiţi de învăţătura cea din ala- 
ră.” (n. aut.) 


SFÎNTUL TEOFIL.ACT. ARHIEPISCOPUI. SUI GARIEI 


11. numai Luca este cu mine. 


Singur fericitul Luca a fost nedespărţit de învățătorul său Pavel, 
dumnezeiescul Luca scriind şi Evanghelia! şi faptele Sfinţilor Apostoli. 
Despre aceasta scrie Pavel şi în altă parte, zicînd: „(...) a cărui laudă în 
evanghelie este în toate bisericile” (2 Corinteni 8:18)2 


Luîndu-l pe Marcu, adu-l cu tine, căci îmi este de folos spre slujbă. 


Marcu — zice — este trebnic şi iscusit, nu spre odihna mea, ci spre sluj- 
ba evangheliei. Căci fericitul Pavel, deşi se afia în legături, nu înceta a 
propovădui 3 Deci nici pe Timotei nu-l chema Apostolul să vină la Roma 
pentru a sa slujbă, ci pentru evanghelie şi, pe lîngă acestea, ca să nu se în- 
timple vreo tulburare între Creştini cînd era să se sfirşească dumnezeiescul 
Pavel ca mucenic. |Aşadar, trebuia să se afle| de faţă mulţi ucenici de-ai 
lui, pentru a opri tulburarea şi plîngerea Creştinilor, mîngîindu-i, căci nu ar 
fi suferit despărţirea şi lipsa învățătorului lor Pavel. Fiindcă e de crezut că 
acei Creştini din Roma erau oameni nobili şi boieri vrednici de laudă, încît 
trebuiau să aibă mîngiietori înţelepţi şi vrednici de cuvînt. 


12. Iar pe Tihic l-am trimis în Efes. 


Zice: Astfel, am rămas singur şi deci e nevoie de înfăţişarea ta, fiule Ti- 
motei. Apostolul îl trimisese pe Tihic la Efes ca să ducă epistola către Efe- 
seni. cum vezi la zicerea „Toate le va face cunoscute vouă Tihic” (Efeseni 
6:21). lar Teodorit spune că din zicerea de aici se trage încheierea că Ti- 
motei nu era în Efes cînd Pavel îi scria epistola aceasta. Căci, dacă Timotei 
s-ar fi aflat în Efes, Pavel ar fi zis: Jar pe Tihic l-am trimis aco!o. 


' far Nicolae Malaxa istoriseşte că dumnezeiescul Luca şi-a scris evanghelia în mă- 
năstirea peşierii celei mari, precum pomeneşte hrisovul împărătesc al acestei mănăstiri, 
(n. aut.) 

” lar alţii spun că aceasta se potriveşte mai muli iui Vamava decit lui Luca. Şi vezi la 
tilcuirea zicerii acesteia şi a următorului suih (19) al aceluiaşi capitol din a doua epistolă 
către Connteni. lar lcumenie zice că Luca nu se despărțea de Pavel fiindcă era iubitor de 
învăţătură, sfint şi răbdător, Şi — de ia aceştia doi, de la Dima şi de la Luca - învăţăm două 
lucruri, anume: ce mare râu este lenevirea şi iubirea de trup şi, dimpolrivă, ce mare bine 
este silinţa şi defăimarea trupului. Căci Dima s-a despărțit de Pavel din pricina lenevi- 
rii şi a iubirii trupului său, iar Luca, pentru silința sufielului şi defăimarea trupului, a fost 
nedespărţii de Pavel. Astfel, Dima, fiind număra! mai întii decit Luca (precum se vede în 
zicerea de mai sus a epistolei către Filimon), a căzul din cinste şi a pierit; iar Luca, cel nu- 
măral în urma lui Dima, a ajuns înaintea aceluia. (n. aut.) 

* Se poale ca acest Marcu să fie nepotul lui Varnava, despre care vezi capitolul 4 al ce- 
lei către Coloseni, stih 10, şi subinsemnarea lui. (n. aut.) 

13. Venind, adu-mi felonul, pe care l-am lăsat în Troia la Carp, şi 
cărţile, 


Felonul de care zice Pavel aici e o îmbrăcăminte. Şi-i cere lui Timotei 
să i-o aducă pentru a nu lrebui să ia de la altul, fiindcă acest dumnezeiesc 
Apostol purta grijă şi se păzea totdeauna şi pretutindeni a nu avea trebuinţă 
să ia ceva de la alţii, nici argint, nici pîine, nici haină. lar unii zic că felo- 
nul acesta era 0 pînză întru care erau cărţile vechi. Dar oare ce trebuinţă 
avea Pavel de cărţi, de vreme ce urma a se duce ia Dumnezeu prin muce- 
nicie? Răspundem că îi trebuiau ca să le lase Creştinilor din Roma, pentru 
a-i mîngiia în locul lui.! 


mai ales membranele [,„pergamentele”, n. m.]. 


Poate că membranele acestea aveau unele învățături mai folositoare decît 
cele scrise în cărţi, şi pentru aceasta le cerea Apostolul cu mai mult dor? 


14. Muue rele mi-a făcut Alexandru Arămarul; 


Aici, dumnezeiescul Apostol pomeneşte ispitele pricinuite de acest Ale- 
xandru nu pentru a-l defăima, ci pentru a-l îndupleca pe ucenicul său Ti- 
motei să sufere vitejeşte ispitele pricinuite de oamenii cei proşti [„de rînd”, 
n. m.) şi necinstiţi, aşa cum era şi căidărarul Alexandru. Căci mulţi sufe- 
ră mai cu lesnire cînd se ispitesc şi pătimesc de la oarecari oameni mari şi 
vrednici de cinste, mîngfiaţi oarecum de coviîrşirea şi vrednicia acelora; iar 


'Teodoril istoriseşte cum unii au zis că felonul acesta nu era îmbrăcăminte, ci un fel 
de carte. Însă aceştia — zice — sînt vrednici de rîs, căci, de ar fi fost carte, nu trebuia să o 
osebească de celelalte, ci, zicînd de obşte „cărțile”, ar fi cuprins-o şi pe aceasta împreună 
cu acelea (la Icumnenie). Şi însemnează cum Nicolai Bulgarul zice că felonul acesta era o 
îmbrăcăminte preoțească a Apostolului Pavel asemenea telonului pe care îl poartă preo- 
Vii noşiri. Ja fel. un felon al Apostolului Petru s-a afiai în Antiohia. Toi astfel, şi Grigorie 
Dialogul avea cu sine-şi o haină preoțească a Evanghelistului loan — precum isloriseşte 
Diaconul loan, în cartea a 23-a a Vieţii lui, capitolul 59. Şi aceasta e prea de crezare. căci, 
dacă preoţii Legii Vechi şi ai „neamurilor” întrebuiniau osebilă podoabă vrednică de cin- 
Stire cînd făceau jerifiritc lor, cu mult mai vîrtos purtau osebită podoabă sfinţită dumneze- 
ieştii Apostoli, cînd săvirşeau Taina Trupului şi a Sîngclui Domnului. (14. aur.) 

2 Teodorit zice că Pavel numeşte aici „membrane” cărţile cele vălătucite |,.sulurilc”, 
n. m], întrebuinţind zicerea de ia obiceiul Romanilor, care aşa le numeau pe cele vălă- 
Lucite. Căci în membrane aveau scrisă Dumnezeiasca Scriptură cei vechi, precum ludeii 
O au pînă azi. lar „.cărţi” le numeşte pe cele numite aşa îndeobşte, cu chipul în patru col- 
țuri. (n. aut.) 

cînd pătimesc şi sînt ispitiţi de oarecari oameni de rînd, atunci se întristea- 
ză foarte în inima lor. De aceea zice Pavel: „Multe rele mi-a făcut Alexan- 
dru Căldărarul”, adică: „m-a necăjit cu covîrşire”, Căci oamenii cei proşti 
şi necinstiţi, nepurtînd grijă de cinstirea pe care cei mai mulţi O arată către 
bărbaţii vrednici şi sfinţi, cînd încep a-i supăra pe aceştia, nu îi cruţă şi nu 
au milă de ei întru nimic. Prin urmare, şi necinstitul Alexandru Arămarul, 
începînd a-i face rău marelui Apostol al Domnului, nicicum nu a mai avut 
milă — varvarul! —, ci l-a necăjit cu totul, fără a-i socoti cinstea şi slava pe 
care i-o aduceau Creştinii. 


Domnul să-i răsplătească după faptele lui?! 


Zice: Cutează, o, Timotei! — căci răutăţile acestea ale lui Alexandru nu 
vor trece necercetate, ci Domnul îi va răsplăti cuvenita pedeapsă. lar cu- 
vîntul acesta al Apostolului este mai mult proorocie decît blestem. Căci Pa- 
vel nu l-a zis pentru că sfinţii doresc ca oamenii să fie pedepsiţi, ci [din alte 
două pricini]: întîi, pentru că cei ce opreau propovăduirea evangheliei tre- 
buiau a se sfii de ea prin pedeapsă, şi unul dintre aceştia era Alexandru Ară- 
marul; apoi, pentru că Creştinii mai slabi în credinţă şi în socoteală se mîn- 
gîiau văzîndu-i pedepsiţi pe cei ce împiedicau propovăduirea evanghelică. 


15. Păzeşte-te şi tu de el, 


Nu a zis: O, Timotei! — ceartă-l şi pedepseşte-l! (cu toate că Pavel şi Ti- 
motei îl puteau pedepsi prin darul Sfintului Duh, aşa cum l-a pedepsit Pa- 
vel pe vrăjitorul Elima şi pe acel Corintean ce curvea cu mama sa vitregă). 
Ci i-a zis: „păzeşte-te”, adică: Depărtează-te de el şi lasă-l la Dumnezeu! 
Să-l certe Dumnezeu dacă va voi! 


căci a stat foarte mult împotriva cuvintelor mele. 


Adică: Mult război şi împotrivire face acesta asupra evangheliei 
propovăduite de noi. 


16. Întru cea dintii răspunderea a mea, nimeni nu a mers împreună 
cu mine, ci toţi m-au părăsit. 


"Despre aceasta, Teodorit zice că nu e nimic de mirare dacă asupra Apostolului a por- 
nit tulburări şi primejdii un căldărar, căci însuşirea celor ce viețuiesc din lucrarea mfinilor 


este a întărita noroadele. Tol aşa, Dimitrie Argintarul a ridicat asupra lui Pavel tot Efesul. 
(n. aur.) 

Aici, Apostolul îi povesteşte iarăşi lui Timotei ispitele sale, ca să-l întă- 
rească mai mult. Dar de care răspundere vorbeşte? De aceea cînd s-a în- 
făţişat întîia dată înaintea împăratului Nero şi. întrebat de acela, a dat răs- 
puns spre dezvinovăţire pentru credinţa în Hristos şi pentru propovăduirea 
evangheliei. Şi aşa a scăpat de moarte, şi iarăşi a propovăduit, căci Nero nu 
avea prea multă rîvnă pentru idoli. Dar, fiindcă Pavel l-a întors la credinţa 
lui Hristos pe paharnicul împăratului Nero, tiranul, clocotind de mînie, a 
tăiat cu sabia apostolescul cap al fericitului.! Deci mare mîhnire şi durere 
de inimă arată cuvîntul zis de Pavel aici, anume acesta: Toţi ucenicii mei 
m-au lăsat şi nici unul nu mi-a ajutat! — ca şi cum ar fi zis aşa: Înşişi priete- 
nii şi casnicii mei m-au vîndut, şi m-am lipsit de toată mîngiierea, de ace- 
ea — o, Timotei! =, cînd vei rămîne şi tu singur în primejdii şi în ispite, să 
ai pilda mea de mîngiiere. 


Să nu li se socotească lor! 


O, cititorule! — vezi că dumnezeiescul Apostol are milă şi-i cruţă pe 
ucenicii săi, deşi ei făcuseră o faptă lipsită de mulţumire şi de milă. Căci 
— de unde se cuvenea să-l! fi mîngiiat, ca unii ce erau împreună-lucrători şi 
apropiaţi ai Apostolului — ei îl lăsaseră singur. Fiindcă nu este una şi ace- 
eaşi a fi defăimat cineva de cei din afară cu a fi defăimat de prietenii şi uce- 
nicii săi, aceasta din urmă fiind neasemuit mai întristătoare decît cea dinții. 
Totuşi, nepomenitorul de rău Apostol al Domnului se roagă a nu li se so- 
coti lor aceasta ca păcat înaintea lui Dumnezeu (măcar că era cu adevărat 
mare păcat şi se cuvenea a fi socotit), de trei ori fericitul Pavel urmîndu-i 
învățătorului său isus, Care, pe cruce fiind, Îl ruga pe Tatăl pentru răstig- 
nitorii Săi, zicînd aşa: „Părinte, lasă-le lor!” (Luca 23:34). [De asemenea, 
Pavel i-a urmat] şi întîiului mucenic Ştefan, care a zis: „Doamne, nu le 
pune lor păcatul acesta!” (Fapte 60). 


17. Ci Domnul S-a arăta! mie 


"lar dumnezeiescul Hrisostom adaugă şi altă pricină pentru care Nero i-a lăial capul fe- 
ricitului Pavel. Şi zice că Nero avea o ţiitoare foane iubită lui, pe care Pavel a înduplecal-o 
a primi învăţătura şi credința lui Hristos şi, totodată, a se lăsa de spurcala împreunare cu 
Nero. lar Nero mai întâi I-a lega! pe Apostol, defăimîndu-l ca pe un amăgitor şi suricător de 
oameni (adică făcînd acelaşi lucru pe care îl fac şi părinţii asupra acelora ce-i îndeamnă pe 
fiii lor să se călugărească). Şi, fiindcă nu l-a putut opri pe Pavel de la sfătuirea acelei ţiitoa- 
re şi de la îndemnarea ei spre întreaga-înţelepciune, l-a omorît” (Cuvfnt cărre aceia care-i 
bintuiesc pe cei ce le îndeamnă fiii a se face monahi, tomul al 6-lea). (n. aur.) 

Şi acest cuvînt al Apostolului este spre mîngilierea lui Timotei, fiind- 
că arată că Dumnezeu nu-l lasă a pătimmi greu pe acela părăsit de oameni. 
Căci, în vremea în care ucenicii l-au lăsat singur pe Pavei, Domnul i S-a 
arătat. 


şi mi-a întărit, 


Adică: Mi-a dăruit îndrăzneală şi nu m-a lăsat a fi biruit. 


ca, prin mine, propovăduirea să se împlinească 


O, cititorule! — vezi aici multa smerită-cugetare a lui Pavel, căci zice: 
Domnul nu m-a întărit pentru că aş fi fost vrednic să dobîndesc acest dar al 
înfăţişării şi al întăririi Sale, ci pentru a se împlini, prin mine, propovădui- 
rea evangheliei, adică pentru a se adeveri sau a veni la sfîrşit. De pildă, aşa 
cum unul ce ţine o hlamidă sau o coroană împărătească ar scăpa de moar- 
te nu pentru vrednicia sa, ci pentru podoabele împărăteşti pe care le ţine — 
tot astfel a scăpat de moarte şi Pavel, pentru împărăteasca propovăduire a 
evangheliei pe care o făcea. 


şi să audă toate neamurile; 


Adică: Pentru ca la toate neamurile să se facă arătată slava propovă- 
duirii evangheliei şi purtarea de grijă a lui Dumnezeu pentru mine, care 
propovăduiesc evanghelia Lui.! 


şi m-a izbăvi! din gura leului. 


Zice: Stînd lîngă mine, Domnul m-a întărit şi m-a izbăvit din gura leu- 
lui, adică a lui Nero — căci Pave! îl numeşte „leu” pentru tăria împărăției, şi 
netemerea lui şi pentru cruzimea socotinței lui — după Teodorit.? Vezi însă 


' Iar Teodoril zice că Pavel, cînd a fost trimis la Roma de către ighemonul Fist şi 
s-a dezvinovăţi! înaintea împăratului Nero, a fost lăsa! de dînsul şi a mers în Spania şi 
la alte neamuri, aducîndu-le propovăduirea evangheliei. Deci Pavel numeşte „cea dintii 
dezvinovăţire” pe aceea făculă atunci către Nero. (n. aut.) 

2 Acest „străbune!” al nostru, al Românilor, numit „Nero”, a fost o bună preînchipuire 
a Antihristului, omul care va primi întreaga putere şi răutate a Satanei. Că era de o cruzi- 
me nemaiîntîlnită nici printre sălbaticii Romani — ajungînd să lumineze necurmalele orgii 
ale „cetăţii eterne” folosind făclii omeneşti, anume Creştini unși cu păcură — aceasta nu 
e cel mai înfricoșător păcat al său. Dar incestul cu mama sa bună şi uciderea ei sînt fapte 
neînchi pui! de înfricoşate, de care mintea se cutremură. (ni. 7n.) 

— o cititorule! — că puţin a lipsit ca Pavel să fie dat morţii, căzînd în gura 
înfricoşatului „leu”, a lui Nero, dar cu prea-slăvire s-a izbăvit de acolo cu 
puterea dumnezeiască. 


18. Şi Domnul mă va izbăvi de tot lucrul rău 


Zice: Atunci, Domnul m-a izbăvit de Nero şi de moartea trupească. 
Şi, de vreme ce am propovăduit îndeajuns evanghelia Lui, nădăjduiesc că 
Dumnezeu mă va izbăvi şi în viitor, nu de moartea trupească şi de Nero (fi- 
indcă acum mă apropii a fi omorit şi tăiat de Nero), ci mă va izbăvi de tot 
păcatul, adică nu va lăsa să mă împuţinez cu sutietul pentru moartea mu- 
cenicească, ci mă va împuternici să stau împotriva păcatului pînă la sînge. 
lar aceasta este ca şi cum m-ar izbăvi de leul cel gîndit, diavolul, Domnul 
făcîndu-mi o izbăvire şi mîntuire mai mare acum, cînd se vede că iartă a fi 
dat eu la moarte, decît izbăvirea cea dintii, cînd am scăpat de moartea tru- 
pească şi de leul cel simţit, de Nero. 


şi mă va mântui întru cereasca Sa împărăție. 


Zice: Domnul mă va izbăvi de tot păcatul şi mă va păzi acolo, în ce- 
reasca Sa împărăție. Căci aceasta este a se mîntui cineva şi a se păzi întru 
împărăţia cerurilor, cînd moare aici pentru Hristos, precum El însuşi a zis: 
„Cel ce-şi urăşte sufletul său în lumea aceasta îl va păzi în viaţa veşnică” 
(oan 12:25). Deci aceasta este mîntuirea cea adevărată, cînd vom merge 
întru împărăţia cerurilor şi acolo vom străluci întru strălucirile sfinţilor. 


Domnului fie slava în veacurile veacurilor! Amin! 

lată cum Pave! Îl slavosloveşte aici pe Fiul la fel cum L-a slavoslovit şi 
pe Tatăl în multe locuri, căci „Domn” Se numeşte aici Fiul? 

19. Salută-i pe Priscila, şi pe Achila 


Această Priscila este soţia aceea dăruită cu dar care l-a luat pe Apollo 
şi i-a descoperit mai cu amăruntul calea lui Dumnezeu, cum scrie la Fap- 


' lar Coresi zice că dumnezeiescui Ambrozie înţelege că Pavel îl numeşte „.leu” pe 


diavolul care îl certa prin Nero. (n. aut.) 
? Iar că Pavel obişnuieşte a-L slavoslovi pe Dumnezeu adeseori şi că noi, Creştinii. 


sîntem datori la rîndul nostru a face aceasta, vezi la subînsemnarea zicerii: „lar lui Dum- 
nezcu şi Părintelui nostru, slavă!” (Filipeni 4:20). (n. aut.) 

tele Sfinţilor Apostoli (capitolul 18:26). Aceştia, Priscila şi Achila, sînt cei 
lîngă care a rămas fericitul Pavel în Corint, lucrînd împreună meşteşugul 
corturilor. pe care îl aveau şi ei (Fapte 18:2). De aceea, Pavel îi pomeneşte 
adeseori. |ca şi aici, unde o pune] însă pe femeia Priscila înaintea bărbatu- 
lui Achila, fiindcă ea era mai credincioasă şi mai osîrdnică întru Domnul. 
Dar Pavel nu face aceasta [totdeauna], ci uneori îl scrie mai întîi pe Achila, 
iar alteori pe Priscila. Aceştia se aflau atunci în Efes şi Pavel îi salută din 
mai multe pricini: întîi, ca să-i mîngiie; apoi, ca să le arate osebita cinste 
şi dragoste pe care o avea către dînşii, şi, a treia şi cea mai însemnată, ca 
să-i împărtăşească prin oraţie [„urare”, n. m.] de dumnezeiescul dar, căci 
şi singură oraţia fericitului şi sfintului Apostol era de ajuns să-l umple de 
mult dar pe cel urat. 


şi casa lui Onisifor! 


Zice: O, Timotei! — salută toată familia şi casa lui Onisifor! Fiindcă aces- 
ta se afla atunci la Roma şi-i purta de grijă lui Pave! pe cînd se afla în legă- 
turi,, precum am zis mai înainte. lar cu această oraţie Pavel îi face pe casnicii 
lui Onisifor mai osîrdnici spre a purta de grijă şi ei de oamenii cei îmbunătă- 
iţi care s-ar afla în primejdii pentru Hristos şi pentru porunca lui Hristos. 


20. Erast a rămas în Corint, iar pe Trofim l-am lăsat în Milet, bolnav. 


Fiindcă nu i-a pomenit pe aceşti ucenici mai sus, Pavel îi pomeneşte 
aici, arătîndu-se lăsat singur şi lipsit de toţi, ca astfel să-l tragă pe Timotei 
să vină la dînsul mai în grabă. Dar de ce nu l-a vindecat Pavel pe Trofim, 
dacă acela era bolnav? Fiindcă sfinţii nu le pot săvâîrşi pe toate cîte voiesc, 
Dumnezeu lăsînd aceasta pentru ca oamenii să nu-i facă dumnezei. De ace- 
ea nu s-a vindecat pe sine-şi nici Moisi, deşi era gîngav din tinereţele sale, 
şi nu a intrat în pămîntul făgăduinţei, pentru ca Evreii să nu-l socotească 
dumnezeu. Tot aşa, însuşi Pavel avea un „îmbolditor”, anume pe potrivni- 
cii propovăduirii, şi nu s-a putut izbăvi de dînşii, pentru aceeaşi pricină. 

lar Miletul este aproape de Efes. Dar cînd oare îl lăsase Pavel pe Trofim, 
bolnav, în Milet? Cînd mergea la Ierusalim, ori după ce a mers la Roma şi 
iarăşi s-a suit în părţile acelea ale Asiei? Nu ştim să o spunem curat. 


21. Sileşte a veni mai înainte de iarnă! 


Zice: O, Timotei! — sileşte-te să vii, fiindcă am rămas singur şi sînt lip- 
sit din toate părţile, aşa cum ai înţeles din cele zise mai înainte. Şi nu zice: 

Sileşte să vii pînă nu mor! — căci aceasta ar fi fost o vestire întristătoare 
pentru Timotei -, ci îi zice să vină pînă a nu-l împiedica iarna, şi apoi să 
nu mai poată veni. 


Te îmbrăţişează Eubul, Pudenţiu, Linos, 


Unii istorisesc despre acest Linos că s-a făcut episcop al Romei în urma 
marelui Petru; acelaşi lucru îl zice şi Teodorit.! 


Clavdia 


Creştine, vezi că în vremea aceea şi femeile erau înfocate şi fierbinţi 
în credinţă, că erau răstignite, adică omorite, iumii şi lucrurilor lumeşti? 
— neamul femeilor nefiind cu nimic mai jos decit acela al bărbaţilor, dacă 
ele vor să arate osîrdie. Căci, în viaţa aceasta, femeile sînt de mult folos nu 
numai în trebile lumeşti — iconomisind ocîrmuirea casei, purtînd grijă de 
familie şi făcîndu-i fără griji pe bărbaţi, ca aceştia să-şi poată lucra meşte- 
şugurile şi pricinile politice [ale cetăţii”, n. mn.|. Dar ele se pot iscusi şi în- 
tru cele duhovniceşti, întru întreaga-înţelepciune şi curăţie, mai mult decît 
bărbaţii, arătîndu-şi sfinţenia trupului, podoaba moralurilor, postul şi cele- 
Ialte fapte bune. Şi — ca să zic pe scurt — femeile — dacă voiesc şi au bună 
alegere, socotinţă şi osîrdie — nu au de la fire nici o împiedicare spre a lucra 
toate faptele bune asemenea bărbaţilor.” 


şi toți fraţii. 
Aici, Pavel nu-i numeşte pe fraţii care-l salutau pe Timotei, ci zice: Te 
îmbrăţişează toţi fraţii. Căci, cu toate că erau atît de mulţi credincioşi în 


' Căci Meletie zice (în Istoria bisericească, tomul 1) că, după mucenicia lui Pavel şi a 
lui Petru, Linos s-a sortit întîi pentru biserica Romei. lar pe acesta — precum zice Evsevie, 
în Istoria Bisericii, cartea a 3-a, capitolul 22 — l-a moştenit Anaclit, în anul a! 2-lea al îm- 
părăţiei lui Titus; iar pe Anaclit, Climent, măcar că alţii vor ca întîi episcop al Romei să fi 
fost Climent şi al doilea Anaclit, lăsîndu-i pe Linos şi pe Clit. După cei mai mulţi însă, Li- 
nos se arală a fi mai întii, al doilea Climent, al treilea Clit şi al patrulea Anaclii. De aceea, 
Caragea numeşie pricina întîilor episcopi ai Romei „încurcată” şi „tulburată”. (n. aut.) 

* Aceasta arată şi marele Vasilie. pomenind că Sfînta Muceniţă lulita le-a zis aşa feme- 
ilor ce erau de faţă cînd trebuia să intre în foc: Sîntem din aceeaşi frămîntătură cu bărbaţii. 
Ca şi ei, ne-am făcut după chipul lui Dumnezeu. Femeia s-a făcut de către Ziditorul la fel 
de primitoare de faptă bună ca şi bărbatul. Prin urmare, de vreme ce sîntem rude ale băr- 
baţilor după toate — căci nu numai carne s-a luat spre alcătuirea femeii, ci şi os din oasele 
lui —, atunci noi, femeile, datorăm Stăpinului statornicie, bună-întărire şi răbdare la fel ca 
bărbaţii. Şi, zicînd acestea, a sării în văpaie (din cuvîntul la această muceniţă). (n. aur.) 

lume, Pavel îi pomeneşte anume doar pe cei de mai sus, pentru că aceia 
străluceau întru fapta bună mai mult decît ceilalţi, fiind afară de lucrurile lu- 
mii, de tulburări şi mai fierbinţi în credinţă şi în dragostea pentru Domnul. 


22. Domnul lisus Hristos cu duhul tău! 


Zice: O, fiul meu Timotei! — nu te întrista că mă despart de tine, căci 
Domnul este cu tine. Dar nu a zis: „cu tine!, ci: „cu duhul tău”, ca să-i ara- 
te că are îndoit ajutor: şi pe acela al darului Sfîntului Duh, şi pe at lui lisus 
Hristos, care creşte darul acesta. Cu cuvîntul acesta, Apostolul înţelege însă 
şi altceva, anume că Domnul este cu noi atunci cînd Îl avem împreună cu noi 
pe Duhul ce! Sfînt şi nu-L izgonim cu păcatele noastre. Căci — după Icume- 
nie — cînd nu avem Duhul cel Sfint, nu ÎI avem nici pe Hristos!, cum a zis şi 


Apostolul: „(...) iar de nu are cineva Duhul lui Hristos” (Romani 8:9). 


Darul cu voi! Amin! 


Cu acest cuvînt, Pavel se roagă şi pentru sine ca să fie totdeauna bi- 
ne-plăcut lui Dumnezeu şi să afle har înaintea Lui. Căci — aşa cum cel ce 
se învredniceşte a-l vedea pe împărat şi a avea har înaintea lui nu mai simte 
vreo Întristare, pentru bucuria dobîndită din privirea şi harul împăratului — 
tot astfel şi cel ce are darul lui Dumnezeu locuind întru sine, chiar dacă se 
lipseşte de prietenii săi şi cade în multe rele şi necazuri, totuşi nu mai are 
nici o simţire a acelora, căci darul lui Dumnezeu ce se află în lăuntrul lui îi 
păzeşte sufletul mai presus de toate. Însă darul lui Dumnezeu nu rămîne în- 
tru noi decît dacă facem cele plăcute lui Dumnezeu, Stăpînul nostru. Căci, 
aşa cum în casele domnilor şi stăpînitorilor află har doar robii care fac cele 
plăcute lor, tot astfel şi Creştinul va afla har înaintea obştescului Stăpîn 
Dumnezeu doar dacă poartă grijă de cele plăcute Lui, făcînd voile Lui. În 
acest chip,el dobîndeşte totdeauna purtarea de grijă şi darul lui Dumnezeu, 
Căruia slava şi stăpînirea în veci! Amin!? 


Această a doua epistolă către Timotei s-a scris şi s-a trimis din Roma, 
cînd s-a înfăţişat Pavel a doua oară înaintea lui Nero. 


' Însă poate că Apostolul înțelege prin „duh” sufletul lui Timotei şi se roagă ca Hristos 
să rămînă locuind în sufletul lui, luminîndu-l şi învăţîndu-l cele cuvenite. (n. aut.) 

? jar Teodori! adaugă şi acestea: „Pavel s-a rînduit şi pe sine-şi întru împărtăşirea daru- 
lui, pe care fie a-l dobîndi şi noi cu solirile celui ce a scris acestea şi ale celui ce le-a primit 
şi să-i vedem pe ei în conturile lor cele veşnice, dar nu de departe. ca bogatul pe Lazăr, ci 
de aproapc, locuind şi petrecînd sub stăpînirea lor.” (n. aut.) 

